text:
姓孔宝宝取名大全 姓孔宝宝起名 姓孔宝宝取名
姓孔宝宝取名大全你肯定用的着.如果你正在为姓孔宝宝取名绞尽脑汁,快来看看小编特别为你精选的姓孔宝宝起名,相信一定能为你给你的宝宝取名字提供源源不断的灵感!
男宝宝起名大全
孔朝春 孔朝克 孔朝流 孔朝萩 孔朝鲜 孔朝宗 孔车星 孔琛林 孔琛锐 孔臣圭
孔臣闺 孔臣幸 孔沉沉 孔辰辰 孔辰泓 孔辰涛 孔辰轩 孔辰云 孔陈龙 孔陈夕
孔宸汐 孔宸屹 孔晨雷 孔晨涛 孔晨汐 孔晨萱 孔晨昱 孔丞珅 孔成安 孔成波
孔成泊 孔成房 孔成慧 孔成将 孔成杰 孔成昆 孔成粮 孔成冽 孔成洌 孔成泷
孔成洛 孔成洣 孔成泉 孔成锐 孔成伍 孔成洋 孔成泳 孔成雨 孔成沅 孔呈洋
孔罗锅 孔得俊 孔德俊 孔子桥 孔塑桥 孔艺峰 孔艺淼 孔艺莲 孔艺彤 孔艺荃
孔艺桓 孔艺洹 孔飞朝 孔跃然 孔绘然 孔子墨 孔子承 孔子默 孔文析 孔德正
孔俊梧 孔俊言 孔俊银 孔骏腾 孔珺哲 孔开坛 孔开祎 孔凯瑞 孔凯扬 孔凯洋
孔铠宁 孔楷锐 孔侃功 孔侃瓒 孔康杰 孔康藜 孔康灵 孔康茗 孔康润 孔康韵
孔柯昊 孔柯皓 孔柯颉 孔柯楠 孔柯岍 孔柯彤 孔柯菀 孔柯琬 孔柯杨 孔柯妤
女宝宝取名大全
孔依风 孔紫南 孔亦丝 孔易蓉 孔紫萍 孔惜萱 孔诗蕾 孔寻绿 孔诗双 孔寻云
孔孤丹 孔谷蓝 孔山灵 孔幻丝 孔友梅 孔从云 孔雁丝 孔盼旋 孔幼旋 孔尔蓝
孔沛山 孔代丝 孔觅松 孔冰香 孔依玉 孔冰之 孔妙梦 孔以冬 孔曼青 孔冷菱
孔雪曼 孔安白 孔千亦 孔凌蝶 孔又夏 孔南烟 孔靖易 孔沛凝 孔翠梅 孔书文
孔雪卉 孔乐儿 孔傲丝 孔安青 孔初蝶 孔寄灵 孔惜寒 孔雨竹 孔冬莲 孔绮南
孔翠柏 孔平凡 孔亦玉 孔孤兰 孔秋珊 孔新筠 孔半芹 孔夏瑶 孔念文 孔晓丝
孔涵蕾 孔雁凡 孔谷兰 孔灵凡 孔凝云 孔曼云 孔丹彤 孔南霜 孔夜梦 孔从筠
孔雁芙 孔语蝶 孔依波 孔晓旋 孔念之 孔盼芙 孔曼安 孔采珊 孔初柳 孔迎天
孔忆安 孔盼晴 孔寻冬 孔雪珊 孔梦寒 孔迎南 孔如彤 孔采枫 孔若雁 孔翠阳


c: text/html

text:
聞西
任職金融界的美食達人,作家.給單身人士的晚餐食譜,教你一個人,也要好好食,好好愛自己.
諗咗好耐究竟寫唔寫呢個Pancake食譜,因為我真係一次都無試過排隊排到阿媽都唔認得嘅梳乎里Pancake.Pancake呢家嘢其實易如反掌,又要排隊又要破費我就唔會考慮喇!況且「煮」人想食嘅時候當然唔會假手於人,於是連續幾日研究點樣先可以整到個咁厚身Pancake ,仲要有入口即溶嘅口感,原來答案就係蛋白!
其實做海綿蛋糕也好,梳乎里也好,鬆軟嘅口感都因為加咗打到企身裡面充滿空氣嘅蛋白,之不過我試咗好多次調整蛋白嘅份量,都做唔到好厚身嘅效果,真係唔知人哋加咗啲乜!既然已經做到鬆軟入口即溶,外觀就唔咁執著喇,三塊疊埋一齊一樣咁靚仔啦!
前排好友大美人Cally喺台灣買咗包紫薯粉俾我,今次就試試用嚟做Pancake,不過唔知典解整完出嚟變咗灰色咁樣,真係可以邊食邊唱:灰色,ha ha ha ha ha ah ha......
(材料)
低筋麵粉 40g(如果唔落紫薯粉就45g)
紫薯粉 5g
牛奶 20g
泡打粉 5g
糖 10g
蛋黃醬 5g
蜜糖 適量
忌廉 適量
(做法)
1.首先將蛋黃,牛奶及紫薯粉徹底攪勻,然後加入篩過嘅低筋麵粉及泡打粉再攪拌成麵漿.
2.蛋白加糖(分兩次)用攪拌器打至企身,然後再加入(1)之麵漿拌勻成糊狀,留意攪拌嘅時候要輕輕力,以免蛋白裡面嘅空氣流失.
3.細火燒熱易潔煎Pan,唔使落油啦!落適量麵糊做成圓餅型,想厚身的的可以等15秒再補加多少少,然後喺旁邊落一湯匙水立刻冚蓋焗1分鐘(唔好整濕個Pancake喎).
4.然後用鑊鏟檢查一下個Pancake定型未,如果定咗型就可以鏟起煎另外一面.未定型反有機會爛㗎!示範埋俾你哋睇啦!哈哈
5.上碟後可以撒少少糖霜做裝飾,喺屋企食當然可以重本啲用蜜糖代替糖漿,至於忌廉我就選擇用現成樽裝嘅,方便啲嘛!最後想呃多啲Like可以隨喜加啲生果伴碟,睇下個完成品你話點解仲要出街食呢?

robotstxt: allowed

filter: keep


text:
Cissy1215 發表於 16-10-30 16:29
真係好羡mo呀, 可唔可以分享下轉左邊行? 我都好想快d轉行, 多d時間陪小朋友呀!但搵工都唔知做咩好... ...
做完merch我就轉咗去marketing agency既公司由marketing assistant做起, 因為份工無sales既成份, 所以人工真係唔高, 不過好彩我入職既人工都比同公司既fresh grad高$2-3k, 當時未有家庭所以都唔怕人工由低開始, 其實份工都好忙, 不過可能之前做過merch, 都算應付得到, 通常7點至7點半就收到工 (以前我做merch, 9點放工已經還得神落, 一般都要10至11點先收工), 又唔駛再出trip...
做咗一年老闆就升我職, 做marketing executive, 又加2k....但我做咗2個月, 收到政府工offer就resign咗, 宜家喺政府做咗3年, 同以前既merch同事gathering番, 我發現我人工已經追番佢地, 有d我更追過咗佢地, 不過聽聞佢地呢幾年都加少咗人工同少咗好多bonus, 所以我先追得番, 不過宜家對我黎講, 私人時間同健康比其他野都重要!
P.S. 我相信merch都仲有得做, 不過好睇啱唔啱自己, 唔啱既就要勇敢咁離開comfort zone, 去揾啱自己既路黎行, 總有一日會成功的, 共勉之!


text:
話咁快今年已經過咗5個月,聽日就踏入6月,上半年爆出一部《太陽的後裔》,下半年亦有唔少猛劇輪住播,當中6月都有唔少新劇推出.要數最吸引劇迷就必定選由朴信惠,金來沅主演嘅SBS新劇《Doctors》,平日做乖乖女嘅朴信惠今次就認真大犧牲,竟然飾演坐過監嘅監躉,好在劇情就話佢出獄後發憤圖強變成女醫生,劇種都幾勵志,而金來沅就飾演醫學界嘅知名專家,二人係前後輩,因愛情而出現變化及成長嘅故事.呢部劇暫定20集,劇中會探討唔少學歷,出身等階級觀念問題,一啲都唔離地0架.至於另一必煲之選就係由張赫,朴素丹主演嘅KBS新劇《Beautiful Mind》,《Beautiful Mind》同《Doctors》同日首播,張赫飾演一名無法感受他人情感嘅天才外科醫生,佢點樣慢慢感受到情感,逐漸找回曾經喪失情感嘅故事.其他會於6月上映嘅劇集包括由金亞中,嚴泰雄,池賢宇等主演嘅SBS新劇《Wanted》,將於6月22號首播,劇集講著名女演員宣佈引退演藝圈之際,愛兒卻遇上綁架,綁架罪犯仲要求電視台製作一個尋找犯人嘅直播節目,屬於查案同犯人鬥志鬥力嘅故事.而6月6號播出嘅KBS新劇《白熙回來了》由姜藝媛,陳智熙等主演,劇集只得4集,講述女主角為咗變換身份,回到咗闊別18年之久嘅家鄉.而6月18號由徐仁國,少女時代嘅秀英主演嘅ONC新劇《38師機動隊》是,就講述首爾市政府機動隊科長聯同騙子合作,劇中有唔少現身嘅詐騙案件,展示了日常生活中普通人好容易就接觸到各種嘅欺詐手法.
2016年05月31日


text:
GreatDaily
我同女朋友係同事發展到拍拖
原本聽日我要去天津出trip
上星期三老細同我講要去
所以我請左星期六日假(part time)
直到今日
都仲未有人同我講搭幾點機 要做咩果啲
於是我去問我上司(女朋友)
佢:今日阿邊個同邊個去左 你唔洗去
我:老細親口同我講傢wo
佢:我話你唔得閒 所以搵其他人去
我:下 你幫我講 話我唔想去?
佢:你可以留係到陪我 唔好咩?
於是我嬲鳩左佢
其實一早同我講
想我陪佢 會親自同老細講
我都好樂意陪佢
但唔鐘意佢幫我安排同埋決定咁多野
只係拍拖三星期
就幫我決定好多野
真心好撚嬲
所以無理佢whatsapp
GreatDaily
點知番到屋企
老母:女朋友唔係同你一齊番黎?
我:.........
我:佢執啲野先黎掛
老母:又黎訓呀?
我:食完飯會走
我先知女朋友會上黎食飯
(女朋友同我媽已經好熟)
佢黎到我開門果時
已經西哂佢口面
佢錫埋黎 我都避開
我坐係到等食飯
女朋友好主動幫手擺陣
媽:幫下手啦 人地始終都係客人
我:不請自來 麵皮咁厚
女朋友:伯母叫我上黎食
媽:係呀 我叫阿詩上黎
GreatDaily
之後成程飯我都用說話單打女朋友
我老母都feel到女朋友應該係上黎請罪
媽咪叫我食飯唔好講咁多野(叫我收聲)
直到女朋友問起我堂妹係咪今日畢業
(知道左無得去天津好嬲 up左同堂妹今日攬住我影既畢業相)
媽:好似係呀
女朋友:仲以為佢同第二個女仔影相咁大膽
我:就算係又點
全家靜一靜
媽:佢唔會既
女朋友:唔係傢 佢好多女性朋友約佢睇戲食飯傢
我:果個由細識到大既朋友
媽:講起又係 佢由細到大都好旺桃花 身邊啲女仔換黎換去
女朋友笑住咁問我
咁我 係咪最後一個
我:未必傢
女朋友:但係我遲左兩星期未黎m
全家眼神望住我
細佬食緊飯都突然擰個頭黎望住我
我:佢講笑姐
即刻攬住女朋友
佢:haha 講笑誇張左
之後成餐飯都好靜
而家女朋友沖緊涼 老母問我係咪真
老母:要好好對人 人地係好女仔
我就想問點樣離間佢地關係


text:
唔怕BB百日哭~按摩舒緩好輕鬆~
最近有好多啱啱生咗BB嘅朋友問我初生BB點解會成日喊,有咩方法可以解決?
NUNU頭三個月真係喊得好恐怖~
首先,我哋要知道,除咗笑之外,喊都係BB嘅語言.佢哋喊,即係話俾我哋知佢有需要.千祈唔好BB一喊就覺覺佢一定係曳曳扭計呀~
你會話咁點知佢喊咩呀?其實BB喊嘅原因總括嚟講有兩方面,佢哋就係同你講緊佢哋嘅生理需要或者心理需要.
我哋見BB喊,首先可以睇下BB係咪肚餓,濕片/有poopoo,有無太熱太凍? 又或者有肚風? 腹絞痛(colic) ?等等…..都唔係嘅就可以睇下係咪心理需要.
心理需要就可以觀察一下係咪環境令BB無安全感?BB想要爸爸媽媽抱?
以我經驗,通常爸媽有耐性慢慢以呢個方式諗,好快佢哋就會摸熟BB,佢哋一喊父母就會知佢哋喊咩.
當我哋知道BB因咩事喊之後,我哋就可以對症下藥幫佢止喊喇.
BB餓要餵奶,片濕有poopoo要換片,太凍著衫,太熱減衫,呢d唔駛我講各位聰明細心嘅父母一定識.
若然因為安全感同因為肚風同腸絞痛而哭鬧,‘那手唔成世‘嘅時候又可以點去處理呢?
首先,我哋理解下成因先~
BB喺我哋個咁舒服咁有安全感嘅肚裡面咁耐,出到嚟呢個世界對每一樣事物都要重新適應,例如空氣,呼吸嘅模式,聲音嘅衝擊,溫度等等,對BB嚟講都係陌生 嘅事,所有事都要重新靠自己去適應,所以因為無安全感而哭鬧係非常之正常.
另外,肚風同腹絞痛喺醫學上未有好確實嘅成因.傳統上,好多人話肚風係因為喊得多或者食奶吸咗風而引起.有人話埋身食人奶唔會有風,不過事實又關唔關事呢? 又或者我好似NuNu細個咁,有腹絞痛,又有臍疝,個肚成日唔舒服,成日喊咁點算呢?
細心睇會見到佢肚臍成個迷你月餅咁大粒…一喊就脹到好勁,好得人驚!
我今日想同你哋分享我同NuNu嘅舒緩方法,就係按摩喇.
首先,按摩可以同BB有親密嘅直接接觸,BB有爸爸媽媽溫暖雙手嘅撫觸安全感一定會增加.
第二,當按摩嘅時候,我地會釋放一種令我哋感到被愛嘅賀爾蒙‘催產素oxytocin ‘,催產素係可以令我哋感到放鬆同被愛,自然可以令BB同大人嘅情緒都好d啦~
第三, BB剛剛出世,媽咪又未坐完月,好多活動都未做得,不過按摩就可以隨時做,又唔洗大郁動,多按摩可以快d同BB培養到默契,快d知道Bb同你講咩.
第四,如果BB有肚仔唔舒服嘅問題,按摩可以幫Bb排走肚風,爸爸媽媽都可以隨時隨地幫Bb舒緩,減輕BB因為肚仔痛而帶嚟嘅痛苦!
莫生有時都會幫NUNU按摩
以下有按肚仔嘅手法可以俾大家參考一下:
1. 日月法
首先當BB個肚係時鐘,我哋嘅右手放喺大概10點鐘方向,然後順時針按到大概5點鐘位置.好似一個半月嘅形狀咁.然後,我哋嘅左手放喺大概5點鐘位置,順時針打圈按到5點位置為止.好似畫一個太陽嘅形狀咁.
雙手要同時進行,右手畫完一個半月,就可以提起放回10點位置.
可以重覆4-6次.
希望呢少少分享都可以幫到各位新手父母應急啦. 不過我都鼓勵各位想學按摩嘅新手父母,最好都係搵合資格嘅專業講師去學,因為有老師指導,先至可以確定自己嘅手法,力度係正確,按摩先會有效果同安全呀.
按摩小貼士:
好多人話最辛苦嘅時間就係頭三個月,又唔知佢喊咩,新手父母真係會覺得好難攪.其實BB一出世我哋就可以開始幫佢按摩,越早開始按摩,可以減低以上所講過嘅哭鬧情況.BB一出世就手忙腳亂,好多時都要4-5個月後先開始有時間,所以父母不妨喺大概況24周後,預先學識正確嘅按摩手法,就可以有兔樣法應付BB嘅需要,做好身心準備,迎接BB.


text:
VJQT
以本人對救援嘅粗淺認知,救援嘅先決條件係自保,否則只會增添其他救援人員負擔及風險,甚至係施救同被救者都會死.
我地初時都唔知咩事,直到收到你外婆嘅信,你外婆話原來你阿公以前驚俾共產黨沒收家產,就將啲黃金分批收埋係幾間屋嘅牆裏面,如果真係俾共產黨攪,可以等風聲無咁緊之後再攞返啲金出嚟,點知你阿公去咗無耐就文革,你阿婆又已經返咗鄉下,當時大陸好混亂,走到老遠去搵啲金不過去到又無人無物,挖番啲金出嚟又唔知點運,又唔知收去邊,萬一俾人知道有錢就一定俾人批爭,所以批金就一直都無去搵返.
「相信大家都知道邊個係阿東,我係一個普通女仔,想30歲前建立家庭,生小朋友,後嚟同阿東準備結婚,係何文田半山買咗個單位.不過之後係新聞知道阿東屋企出咗事,阿東入咗醫院再無供樓,阿東亦借落孖展攪到有人要追數.」咁講法,教會中人都知阿東係邊個,睇怕方皓玟係教會都「分享」咗阿東好多次,至於教會中人有無對阿東再作「討論」就無係戲裏提及,但係阿東在場聽到自己曾經俾人咁樣當眾分享其實都好難受.
事件都發生係十幾年前,嗰啲叫做自我認知,心靈成長,領袖課程(大致可稱為LGAT,large_group_awareness_training_program)嘅課程係香港啱啱興起,咁有人會話做咩無端端會講返依啲野,唔係已經係香港式微咗喇咩?你話打正依啲旗號去攪課程嘅團體可能真係開始式微,因為經過傳媒多番報導有人讀過依啲課程之後,有人俾人攪大肚,有人攪到破產,好多人對依類課程已經有咗戒心.
得到米芝蓮推介嘅鋪頭,其實我反倒擔心嘅係其他問題,就係食物/服務質素可唔可以維持.曾經我試過一間小店覺得唔錯,咁我就不斷介紹俾朋友,有日我去幫襯嗰陣,個老細同我講:「喂,唔好再介紹人嚟喇,太多人我地啲質素保持唔到架.」
點解我會講依個故事?其實有啲經典創作都好有二次創作成分,例如《水滸傳》就以 《大宋宣和遺事》為藍本,《三國演義》亦有參考《三國志》(編按:及綜合當時民間流傳故事),所謂原創嘅依家可唔可以用網絡23條告佢地.而好多經典之中亦出現唔少共用點,例如《西遊記》同《封神榜》都有「哪吒」出現,以後再有人用依個角色要「引用」邊本書好呢?到時又會俾邊個告侵權呢?西遊記班妖怪要引出處真係要寫多本書嚟引出處.又例如武俠小說中老是常出現嘅「金鐘罩」又要「引用」咩出處呢?係咪要引少林呢?
因為CEPA,啲投資者個個走去投資合拍片,攪到無人拍港產片,當年拍出經典港產片嘅電影人,好似張之亮,阮世生都要北上搵食,就連陳果都話要係北京住幾年等自己同大陸接地氣拍合拍片,再咁落去港產片真係會玩完,其實我有個諗法,就係啲導演可以試下好似iron_sky咁係網上集資開戲架,投資者未必咁快賺到錢嘅,不過起碼俾機會人殺條血路出嚟先喇,依家成個暑假檔期得一套港產片,下次「香港」金像獎又分分鐘攪到變咗合拍片金像獎喇.
校方高層基真小學辦學團體,中華基督教會香港區會學務總監余煊聽取裁決後,否認校方在刻意不打999報警.但裁判官則認為校工珍姐職位雖低,仍在學校工作,但供詞可信,確信前兩任校長有指示職員有事不要打999,怕遭傳媒勾線.據知咁係怕校譽受損.
住私樓嘅市民呢?大家係咪肯定有關單位有驗食水含鉛(或其他毒物),會唔會又有人為咗低價投標或者其他原因道至用咗劣質材料呢?唔想自己或者小朋友變成受害者,都好應該同立案法團商討全幢大廈驗水.
「點解啊?我哋學校一路淨係想畀啲新嘅同學知道知識,個個人都唔知道……犯咗法又點喎!點解要貼呢啲嘢呀?」好多人睇到段片都覺得有可疑,點解一個年幾咁細嘅小妹妹可以講出依番就話,再加埋小妹妹嘅手勢,有人甚至覺得似做緊presentation.
我係度唔係講話出師有名就可以做乜都得,我唔會認同一種合理化自己所有行為嘅思想,我相信情況會變成類似權力令人腐化,我會贊成錯要認,不過要記住唔可以因為反對言論而處處限制自己.
依啲因素的確會為大陸經濟構成危險,但係危險係咪已經到咗爆煲程度呢?睇一個經濟係咪爆破最有代表性嘅指標就係睇有無股災出現(雖然實體經濟同股市有時差,仲有係香港經濟爆破唔代表樓市爆破,香港就黎層樓冧咗樓價都唔冧),尤其係睇大陸經濟有無爆到股市會更加有參考價值,因為大陸嘅經濟數據唔知有幾多係水分.
用咗新技術「逆滲透」,再唔係樂安排時代嘅蒸餾法,到時香港化淡成本「減低」至每立方米12元,未來科技發展亦會令海水化淡成本進一步減少,相比依家經處理後東江水成本約8元,即係未來化淡價比東江水現價貴30%,但係東江水價每年加6%


text:
呢d我加上去je, 用香港學生心態
你可以真心信所有藝術作品都係美架,我未去到果種境界,但呢樣野唔係好難想像je?
如果唔真心信/無諗過呢個問題,都寫唔出d論點啦
"藝術作品不一定要美"好明顯係低難度一d, 淺層一d既立場,唔關乜野香港教育事
如果你咁都唔明,可能你先諗唔通...
美係要通過比較
姐係一定有野係會樣衰
所以你錯左了 0分 88[/quote]
人會追求美麗既事物 即使美係主觀 但係每一件藝術品都會係係某一人既入面美既標準 已經可以係你覺得藝術品必須美既其中一個原因啦 當然 你仲要搬其他野講啦[/quote]
根據你所講
美係主觀 如果冇100%人同意果件野係美 就係一定不美
所以你錯硬
你想用缺憾美既角度去分析
就要假設所有人都會有缺憾美既思維
現實一定唔會出現
因為一定會有人認為完美先係美
所以錯
反之亦然
如果你話有d人見到件野係完美 有d人覺得件野係有缺憾但都可以覺得係美
你純粹改左美既定義去合乎你既立場
但你並未列出所有人既立場, 如完美既野係垃圾,缺憾就係缺憾唔係美... 等等
你只係列出對你有利既
所以全部都係自我中心既幻想 不切實際
你說服唔到同你立場唔同既人
所以你係0分[/quote]
100%同意係美 應該係客觀既美喎
但係客觀既美真係存在
[/quote]
客觀 =/= 多數人的主觀[/quote]
yes 所以我話美係主觀有乜錯
點解需要其他人同意
[/quote]
題目唔係問 [對你個人而言 藝術作品一定要美嗎] 而係 [藝術作品一定要美嗎]
你只係答你個人對藝術作品既見解
你個人美既定義
咪錯哂
因為你咁定係希[/quote]
唔係問緊答題者意見係問緊邊個? 你點樣客觀咁答條題目


text:
2010年10月19日 星期二
菓匠茶屋
前陣子有位同事搵到好工,係佢last day請左我地食呢間既大福,包裝精美,而且味道都好好,估唔到無平時食個d咁甜.
2010年10月18日 星期一
大榮華圍村菜
我相信榮華呢個名係香港應該無咩人唔識,每逢中秋節時期同入冬時期,佢地既月餅同臘味都好出名,而其中既大榮華其實同榮華都係有淵源既,而主理大榮華既滔滔更加無人不識啦.
大榮華總店係元朗,對我黎講真係山長水遠,都無咩時間可以入到去食,但係係幾年前,開左間大榮華圍村菜係九龍灣,當堂開心哂,因為唔駛再搭車千里迢迢咁入去元朗.
黎得大榮華,當然要試下佢地既豬油撈飯同元朗烏頭啦,雖然豬油極高膽固醇,但間唔中一次都值得既.烏頭黃油充足,而且好大條,又好鮮味,好多人都唔食烏頭既原因絕對係烏頭有一股泥味,但呢到既絕對沒有那股泥味.用梅子麵醬蒸,更加惹味,甜甜酸酸,用黎送飯一流.
無叫到呢到最多人食既圍頭五味雞,我就叫左呢個桂花麥芽雞,食落無咩桂花味,不過咸味清新,而且肉質嫩滑,雖然用上雪藏雞,但完全沒有雪味.
另外,我好喜愛食呢到既家鄉蒸芋泥,用上芋頭磨成泥再加上芋頭絲做成餅型,混入豬肉同蝦,爽口感一流,唔會太淋身,而且鮮味一流,配上少少豉油,完全係一碟鮮味無窮既餸菜.
下面個碟係麵醬金錢鱔,鱔身夠結實,味道甜甜酸酸,送飯一流,只是覺得份量頗少.
主角之一就係豬油撈飯,呢到既豬油撈飯既飯底同白飯唔同,因為豬油撈飯用既飯底係用砵仔蒸熟,飯粒煙煙靱靱,淋D豬油加D豉油撈一撈,滿足哂.
食飽後,仲有糖水送,有紅豆沙同麥米粥,雖然兩者都比較甜,但係味道都唔錯.價錢雖有不斷上升既趨勢,不過都係一個晚飯既好地點.同埋最鍾意食呢到既臘腸卷同馬拉糕.
地址:九龍灣宏開道8號其士商業中心2樓
2010年10月17日 星期日
港澳義順牛奶公司
黎到呢到,好多人都只係食燉奶之類既甜品,亦有些人會飲佢地D生果味鮮奶,但我偏偏就鍾意食呢D既三文治.
如果當晚餐的話,就會叫我自定既義順三寶,三文治,果味奶同燉奶or燉蛋.三文治一定會揀豬扒蛋三文治,豬扒醃得好好味,炸得香脆,而且仲好juicy,蛋就普通既三文治蛋貨式,麵包則軟熟,配合上黎,天衣無缝.
2010年10月16日 星期六
蛇王二(燒臘飯店)
又到燉湯時間啦,銅鑼灣呢一間就真係好出名,不過係出名在佢地既蛇羹同脆皮潤腸,岩哂而家呢個季節,因為天氣一凍,好多人都會去食蛇羹.
黎得呢到既人,通常都係食餐,不外乎燉湯餐或係蛇羹餐,但係燉湯餐都分左幾隻架,有唔同價錢既燉湯可以選擇,蛇羹餐雖然只配脆皮潤腸飯,但係補錢又可以轉燒味雙拼,感覺好自由,而且呢到既燒味都好好味.
我雖然無食蛇羹,但係我印象中記得,係好好味既,或者天氣再凍一些時候,就要去補補身,食番一碗蛇羹暖一暖個身.
今次叫了沙參玉竹燉老鴿同埋金銀菜燉豬肺,沒有半點肥油,雖然味道無以前咁濃烈,不過勝在湯味清甜,飲完好似潤勻全身咁,而且湯渣都好多,食埋D湯渣夠哂飽,特別要提既係金銀菜燉豬肺湯內既豬肺,洗得好乾淨,食落勁爽口.
叫了兩碗一樣既燒味飯,就係蛇汁雞拼脆皮潤腸飯,蛇汁雞食落同白切雞無咩分別,不過雞肉嫩滑,大部份雞皮已被去掉,而我最欣賞係佢地既脆皮潤腸,真係幾好食,夠哂肥潤,而且味道鮮味.我會不斷黎食,因為我真係好鍾意飲燉湯同食潤腸,哈哈.
地址:銅鑼灣波斯富街24號
2010年10月15日 星期五
Double Tree
lunch係灣仔食飯,真係有d麻煩,想搵位都好難,今次呢一間都不例外,大胃王呢一間餐廳,每日都爆場,但係我又唔覺得好好,可能lunch個廚唔係咁好啦,d野食好普通.
黎左幾次,食既野同貴價少少既茶餐廳都差唔多,味道又唔係特別好食到日日都要排隊等位都要黎囉,平均一個lunch 40蚊起,包湯,主菜同餐飲.湯好似每日都有中同西揀,上面橙橙地色個碗係南瓜忌廉湯,下圖係蓮藕湯.
我今次叫了卡邦尼蟹肉意粉,嘩,一睇已經唔想食,味道都真係好一般,水汪汪,係我心目中既卡邦尼絕對唔會係咁樣囉.
另外,個豬扒炒公仔麵賣相唔錯,味道都幾好,呢個反而係好食既.
不過呢到d服務真係好差,d野食好耐都唔到,等碗湯都要等成十五分鐘,野食都要成半個鐘,總知等多過食,所以真係唔值得,希望晚餐好d啦.
地址:灣仔船街15號寶志閣地下
2010年10月14日 星期四
強記美食
天氣開始慢慢轉涼,大家又可以去食番碗臘味糯米飯啦.位於灣仔馬師道既強記美食,已經係到好多年了,我諗都有十幾年,因為以前每晚都哀求媽媽去買一碗番黎俾我食,現在大了,又係個附近番工,所以間唔中都會去買兩碗番屋企.
其實呢到唔止糯米飯的,佢地既糖水,炒腸粉同粥都好好,雖然呢間舖專做夜市,不過佢地經常11:00已經叫個樣無個樣,幸好糯米飯,佢地係長賣沒有缺貨既.
糯米飯炒得好好,軟硬適中,而且唔會太咸,配上佢地特製既臘味汁,真係好食,我最欣賞佢地既冬菇,每碗只有一粒,不過我每次都會叫佢地俾多一兩粒我,佢地D冬菇燜得入味.黎得呢到,我都會叫佢地既豬骨粥,煲得軟綿綿,而且鮮甜.另外,不得不提佢地既腐竹雞蛋糖水,係煲到溶哂既奶白色糖水,正.
黎得呢到,都唔可以介意環境的了,佢係條冷巷到有一排枱櫈,每晚都坐滿人,由其是天氣寒冷的時候,早D去啦,唔係咩都賣哂.
地址:灣仔駱克道382號莊士企業大廈地下
2010年10月13日 星期三
Le Salon De Thé de Joël Robuchon
突然變身高貴,去左Landmark High Tea,話說有位舊同學心儀這間patisserie,約左幾位一同品嚐,而我對這間店的Lemon Tart & Danlish Bread好有興趣,所以就約左星期六出黎食.
總共Order了兩Set half set 既tea set,一個Baguette,一件Rose Cake.無論咸或甜既食物,都好出色.先講一講個Baguette,真係好好味,一個法包夾著硬芝士同厚火腿,味道配合得宜,越食越好味.
Rose Cake賣相靚,但好可惜我唔係咁鍾意個味道,佢係一個有玫瑰味既紅桑子mousse cake,酸酸甜甜其實唔差既,不過係我自己唔鍾意者.
Tea Set既 half set 分左咸或甜其中一款,full set 就包括哂咸同甜兩款,而且有一set scone with Rose Strawberry Jam & Clotted Cream,再加兩杯飲品.我鍾意咸個Set,樣樣都好好,由其是那個Smoke Salmon that one,Salmon油份充足,配上Caviar,真係好.另外,Lobster那份味道調得好好.其餘兩種都好出色,可能係我比較偏向咸野.
甜的那份,有6件Cake,其中1件叫Paris-brest,最欣賞呢件Paris-brest,是泡夫包著Hazelnut朱古力mousse,內裡軟滑,Hazelnut味重,puff脆口.另外,最尾個件lemon cake,真係好好味既件裝蛋糕,重牛油味,而且檸檬味清新,感覺煥然一新.最頭的一件,好易溶,佢係一件栗子蓉,包著一些果醬係底,所以大家記住要第一件食.
個scone set仲正,熱辣辣,分開兩款scone,一款係提子,一款係牛油,兩款都好好,而且有好香既牛油同麵包味,焗得好鬆化,配上那兩盆clotted cream & rose strawberry jam,真係天大的美味.rose strawberry jam超多果肉,唔係死甜個種味道,係一種好新鮮既味道,而且滲出陣陣玫瑰香,不過好易會miss左呢種味,將兩種醬塗上,更加美味.
由於我唔飲咖啡同奶茶既關係,我只點了凍檸茶,都係一貫酒店既質素,唔好飲,不過朋友那杯凍latte,好似好美味咁.
呢到真係一個好舒服既地方,無人嘈,無人會去煩你,坐係到食下野,真係幾享受.今次唯一唔開心既係,我食唔到lemon tart,一去到,佢地賣哂,之後,食完之後去,連danlish bread都無哂,真係美中不足.但係呢間美芝蓮二星餐廳既附屬餅店,真係名不虛傳.
地址:中環德輔道中12-16號置地廣場315號舖
2010年10月12日 星期二
華星冰室
華星冰室賣既野好大部份都似足佐敦某某餐廳,都係一個早餐,常餐同營養餐走天涯,前一陣子,好多餐廳都不斷複製呢個模式,但係成功既又不算多.不過呢間係另外既,佢到既賣點係用北海道3.6牛奶同加入左一D高貴既食材,晚上6點後,可以叫一客黑松露炒蛋試下,而且同明星有關,特別多人幫襯.
訂閱: 文章 (Atom)


text:
早前睇番有個教整 scone 嘅食譜,原來焗 scone 係有兩種方法,一種係好似我之前整咁樣,麵糰同麵糰之間留有空位,整出嚟嘅成品會比較乾身;而另一種方法係將所有麵糰黐埋一齊咁排放,等佢哋可以互相依靠住而 "攀爬" 升高,成品則會比較濕.
噚日整嘅呢個 scone 就係用咗後者嘅方法,焗出嚟嘅 scone 果然比起我以前整嘅濕潤同軟身,有少少似食麵包 feel.
材料:
自發粉 185 克
糖 1/2 湯匙
鹽 少許
牛油 15 克
豆漿 約 120 毫升
- 自發粉,糖同鹽混合好,加入牛油,用指尖將牛油捽入麵粉內成麵包糠狀.
- 將豆漿倒入混合物內,用刀切拌,直至成為一濕潤而軟身嘅麵糰.
- 將麵糰放上已灑乾粉嘅枱面,然後輕手及快手搓成不黏手麵糰.
- 用手將麵糰壓扁至約 2 厘米厚,之後用圓模 "吸" 出麵糰.
- 剩低嘅麵糰重覆以上步驟再做,直至所有麵糰 "吸" 完為止.
- 麵糰一個貼一個排放喺已鋪牛油紙嘅烤盤上,然後喺麵糰表面掃上豆漿.
- 放入已預熱至 220 °C 嘅焗爐內焗約 15 分鐘至熟,出爐之後放上架上攤凍.
以上材料份量可做直徑 5 厘米烤餅 8 個.
食譜出自 Women's Weekly, Breads & Muffins.
整 scone 最好嘅地方就係夠快手,而且又唔駛落蛋去整,
所以噚日初一都可以食,我仲落咗橙皮茸
落去整,增加橙香味.
scone 搽上自己鍾意嘅果 jam,再加一杯 Earl Grey,
就係最傳統嘅英式下午茶喇!
Notes:
- 原食譜係用牛奶 90 毫升及水 60 毫升.
- 牛油無需預先室溫放軟,反而最好就係用凍牛油整.
- 剛剛混合好嘅麵糰係非常之濕同黐手,所以要加入適量麵粉搓成不黏手麵糰.
- 有興趣嘅朋友可參考 T&P 嘅 lemonade scone 製作短片,其製作手法跟呢個食譜大
致相同.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
真人騷
簽大台似落注 高鈞賢:連輸九年仲唔走咩?
從首屆香港先生冠軍做到變御用斯文敗類,從 21歲做到 30歲,高鈞賢說他離開大台的消息一傳開,收到的電話和訊息清一色是恭賀,其次就是傳媒想誘導他數臭前東家的,都被他一口拒絕.而訪問全程,他也的確是出盡氣力念大台的好:「去到最後,余詠珊好出力挽留我,真係好動搖,不過人事部打俾我,叫我喺兩個鐘之內簽名.」得兩個鐘決定?我覺得似威脅多過似挽留.
「其實機會唔係冇,舊年本來可以去北極跑步,但撞咗要剃頭開《食為奴》,經理人勸我唔好推,一推會得罪好多人.」
有劇你拍仲唔當啲監製神咁拜,你個二打六學人推劇,係唔係唔想撈?
「諗諗下我形象太乖,缺乏特點,可能佢哋特登俾多啲咸濕佬,呃女人錢嘅角色我做,都係想我個性鮮明啲,都係為咗我好.」
一片苦心咁都俾你睇得穿,咁好又點解要走呢?
「有人話,做娛樂圈就似喺賭場賭錢,臨約滿時我不停諗呢句說話,九年喇,我不停落注不停咁輸,輸淨唔係好多咋,係唔係應該要出去行個圈換個場再落注呢?」
係囉,呢句講得至有道理,打麻雀食極唔出都識去個廁所轉個運,賭足九年輸足九年,難道還要貪個輸家位坐得耐有感情,傻的嗎?
大台係……女朋友
無綫同我,其實有啲似拍拖,總係 Timing錯咗,搞到最後段關係唔 work.
點解咁講呢?
我入行第二年,就被派去演《幕後大老爺》,但係我根本唔識做戲,根本唔知咩叫古裝,經過呢次,好正常,仲邊有監製夠膽俾機會我?跟住就係前幾個月就嚟滿約,余詠珊親自留我,我當下非常之動搖.但係人事部打俾我叫我喺兩個鐘頭之內決定……我已經花咗九年時間喺呢度,未來叫我喺兩個鐘頭內決定,咁輕率,我覺得過唔到自己嗰關.
余詠珊點留你?
佢叫我唔好走,佢話我等咗咁多年就係等呢一下,佢甚至話如果一年唔得,出年入返呢間 office搵返佢……嗰下聽到一定會動搖.但係好可惜,事後有日我想搵佢,佢又咁啱唔喺 office,所以我話似拍拖,大家 timing唔啱.
點解你會信余詠珊?
我好信佢,因為好多機會都真係因為佢得到,係佢搵我去北極跑步,係佢派我去巴西做世界杯.雖然北極最終因為要開劇去唔到,但係去巴西,真係我入呢四年過得最開心最有希望嘅一個月.
點解去巴西係四年來最開心嘅一個月?
因為我最近四年角色都唔多,每套劇得一兩集,甚至係得幾場,呢場拍完換個場,已經係唔同導演唔同班底.喺巴西,我四年嚟第一次可以同同一班人磨合, build up感情,四年嚟第一次覺得自己係一個團體嘅一份子.所以我話要多謝余詠珊,我都話走囉,呢個機會佢大可以俾第二個.就算係約滿最後一日,都係佢親自打嚟,話未試過擺咁多心機留一個人,話出邊遇到咩事, TVB嘅大門隨時為我打開.喺呢度,俾個機會我多謝佢……我係諗唔通,點解到最後一年至做呢個動作.
係囉,點解呢?
唔怪得佢,我都有做生意,我一個細細間嘅鋪頭仔,人事關係處理上嚟都好複雜,無綫咁大間公司,佢哋咁嘅位,又的確好難下下同我哋面對面嘅.
大台係……我阿媽
下一步計劃是甚麼?
同一間內地經理人公司傾咗七八成,做埋手頭上嘅嘢,就會飛去北京住一段時間.上面機會多,但係地方更大人更多,決定咗上去,我就要成個人投入先至可以融入當地文化,得到更多機會.
屈就九年,怕不怕一旦重新開始,雄心壯志期望過高?
咁又唔會,我唔再係 21歲,唔再係嗰個啱啱選完港男嘅𡃁仔.人人話無綫似少林寺,我覺得呢句話係真,呢九年我真係咩都做過,咩都試過,我出去,係抱住學習嘅心態,最想搵個真正瞭解我嘅經理人,陪我一齊經歷高低.
高大靚仔,一出道就係香港先生冠軍,你無諗過九年後自己係咁呢?
真係冇諗過,當年一返香港就攞香港先生冠軍,一出嚟就有二百幾個 fans幫我搞活動,全香港人都知我叫高鈞賢,真係覺得乜都唔使驚.入行前做 model,我仲記得當年攞份無綫合約俾個 model同行睇,有銜頭,有底薪,一簽就八年,佢不知幾羨慕:「你就好啦……」結果呢?九年之後,嗰個朋友轉咗行,結咗婚,生咗三個女,人哋一早已經撈得好掂……
其實你有冇照下鏡,問下自己係唔係真係有咸濕佬,呃女人錢氣質?
冇喎……我有諗過呢個問題,可能係我形象一直太乖,冇乜新聞又冇乜個性,公司都係特登俾我賞試呢啲角色,等我性格鮮明啲啫……
原來無綫用心良苦,你咁都睇得出?
我覺得無綫似係我親生阿媽,係佢生我出嚟,養到我咁大,又幫我實現夢想,但係佢親生仔女實在太多,我要等佢再留意我,再寵愛我,真係要花好多時間.
大台係……老虎機
聽講你曾經患上情緒病?
係,四年前.當時工作唔如意,八成角色都係嗰啲(斯文敗類),又俾公司凍薪.我唔開心,又要死撐唔俾人知,於是出盡力去打籃球尋求嗰一下掌聲同快感,點知仲要打跛腳,搞到半年無工開,騷錢唔夠倒爭返公司三萬蚊.
最低潮時期你銀行淨返五萬蚊,其實都唔算好窮.
唔係窮到燶,但冇工開又要供車供樓供保險壓力好大.人哋以為我好掂,但係我實質掂唔掂,阿媽一眼已經睇穿.我仲記得當時瞓喺醫院張床,阿爸阿媽話叫我攞個銀行簿仔出嚟想幫我,真係喊咗出嚟……我十五歲就開始打工,十八歲自己買車,連大學都係自己供自己讀,冇諗過倒咗廿六,七歲反而幫唔補唔到屋企,掉轉頭靠父母.
病情最後能靠吃藥看醫生解決嗎?
我睇咗一次醫生咋,每個月覆診貴,每次攞藥成千蚊仲貴,結果都係唔敢再睇醫生,決定靠自己解決.其實香港人邊個無壓力,啲朋友個個月搵十萬一樣覺得壓力大,唔夠使.又係咁啱,就喺最低潮時,朋友開車房預埋我一小份,開鋪頭賣衫又預咗我一小份.有人話過,做娛樂圈就好似賭錢落注.都咁多年囉,我不停落注不停輸錢,都係時候要學下分散投資.喺同一個地方落咗九年注都仲係未有回報,喂,我啲本錢就嚟無晒,係唔係應該要出去行個圈呢?
而家車房同賣衫生意做成點?
幾好,有啲錢搵.賣衫本來賣女裝,嚟緊我哋想設計埋男裝,我自己做 model,慳返個錢請 model仲可以代埋言.車房兩間分店都唔錯,年頭就係因為車房有錢分,我買到自己第一架二手波子.
所以你其實應該多謝無綫,唔係佢投閒致散,你又邊有時間搞副業?
你咁講都啱.所以好多人話我喺無綫浪費九年青春,我唔同意.青春本來就係攞嚟浪費,唔浪費又邊有得成長?人生就係咁,每一步都會賺到經驗賺到經歷,有危自然會有機.電視台入面好多人想走,但係又驚呢樣驚嗰樣,怕未知唔敢走,我喺加拿大參加 Sunshine Boy選舉係第一屆,返香港參加港男又係第一屆,我覺得我有 guts,你唔敢,就等我行第一步去做第一個.


text:
HAPPY BIRTHDAY TO YOU
HAPPY BIRTHDAY TO YOU
HAPPY BIRTHDAY TO KINSEY
HAPPY BIRTHDAY TO YOU
終於等到小小豬一歲了,由不知不覺有了BB,再到十個月嘅懷孕體驗,再睇住小小豬由由一舊無咩意識既飯團,到依家真係好似識聽你講嘢,好似識的同你傾計,又好似識得令你開心,當然係會有曳曳豬嘅時候.睇住依啲種種情景,真係不得不覺得時間過的好快.
睇住小小豬嘅依一年嘅成長,真係覺得好似經歷左好多,仲感覺到生命好奇妙.當你見到小小豬識每學識一件事嘅時候,你總會比得到任何嘢嚟得開心(尤其係當佢肉緊地錫錫嘅時候,真係冧晒呀!).當你有沮喪嘅時候,一見到小小豬,就感覺到做起所有嘢都係有動力,見到小小豬開心嘅時候,真係蓋過所有嘅辛酸唔開心,正能量即刻回來!真係可以話從未有一個人如此影響自己呀!(哈哈...大肥豬睇到實會呷唶,不過冇法啦...邊個叫小小豬係我嘅心肝椗呀!)
一年前嘅小小豬~
一歲仔嘅小小豬~
我同大肥豬亦都會為小小豬嘅將來繼續努力,唔期望佢有啲特別高嘅成就,只係希望小小豬永遠都開開心心,健健康康,成為一個心地善良嘅乖寶寶.


text:
今日小小豬學校又有活動,就係舉行一個慶祝國慶活動,學生可以自由穿著中國民族服裝返學校慶祝.
就因為依個原因,前幾日係床下底嘅冬天衫埋中,搵返佢件型仔中國衫,等佢今日可以著返學啦~
幫小小豬著靚衫,等佢可以開開心心咁參加學校嘅國慶活動.原本滿心歡喜,但放學一聽到老師打嚟嘅電話,心情就即刻好沮喪.
其實老師主要打嚟係問小小豬個書包仔有冇其他小朋友嘅毛巾盒,不過就講埋小小豬今日鬧情緒事件俾我聽.原來今日活動內,小小豬唔肯係大堂坐定定聽老師講解,老師抱佢打算等佢都可以參加埋一份,但個百厭豬又唔肯,要自己行埋一邊自己玩.老師估可能係因為今日上課個程序有唔同,所以導致小小豬唔習慣,因而鬧情緒.
聽到老師咁講,成個人都真係DOWN晒,點解小小豬會咁百厭,唔乖乖聽老師話呢?雖然老師話小小豬係學校表現進步中,不過....幾時佢先可以做到一個好乖乖,係學校可以聽聽話話呢?依家我只能做就係係屋企多啲訓練佢,等小小豬可以聽多啲熟習多啲指令,咁可以係學校更加好啦!
沮喪一陣咁多啦,加油...加油...我同小小豬都一齊加油啦!
BTW....(等我幫小小豬話返句好話)其實今日鬧情緒事件,我估可能係因為今朝食左咳藥水,所以扭計,下次真係唔敢再食藥返學啦!


text:
今日要去馬鞍山度教琴,所以中途要喺城門隧道轉車站落車轉搭另一條線,當我一落車時,即刻有一種好不安嘅感覺,加上噚日天色又唔好,成朝都黑沉沉咁,所以果種唔開心嘅感覺仲強烈 (我本身係一個不嬲都好受天色影響嘅人嚟嘅).
我好少喺呢個站轉車,因為多數要去嘅地方都係一程車就到,唔駛轉車.記得對上一次喺呢個站轉車已經係一年前有多嘅事,果次係阿馳陪我一齊去大圍富山殮房,所以今日當我一落車時就即刻諗番起哂當日嘅情景,其實我根本係無刻意去諗 o架,但係就唔知點解一幕又一幕咁喺我個腦度不斷湧現,完全控制唔到,諗吓諗吓,就連之前啲差人上到嚟屋企落口供嘅情形都完全一清二楚咁 "標" 哂出嚟,真係好心痛,好心痛,點解啲回憶咁易返番哂嚟 o架,其實我都己經差唔多唔記得咁滯 o架啦!點解硬係要俾我諗番起!?唔通真係好似媽咪之前所講,起碼都有好幾年唔開心?
媽咪話過俾我聽,當年婆婆走嘅時候,佢都傷心咗好一段日子,即使後來大個咗,結埋婚都間唔中會諗番起.Gordon都話過俾我聽,啲專家做過研究,知道人係要最少四年時間先至可以將一啲唔開心嘅情緒平伏過嚟,睇嚟都未必一定,話唔定依世都放唔低都未定.
喺六道輪迴中俾你做番人都唔係一件好事,只係比起其餘五道較好.做人始終有思想感情,有七情六慾,識得痛苦傷心,唔怪得之佛教係主張了脫生死,免墮六道輪迴之苦.
要走嘅人,當然會唔開心,唔捨得身邊人,但係留番喺度嘅人就比起要走嘅人更痛苦,所以睇到《家好月圓》大結局果一集,Jo鮑為荷媽許願時,身邊人都覺得 Jo鮑喺度亂 o翕嘢,但係我當時嘅反應係:嘩,乜Jo鮑對荷媽咁好 o架,荷媽真係好幸福!
「我身體比你好,你死得比我早!」
呢句說話係自媽咪離開咗之後,依年幾以來我不斷同自己講嘅嘢,雖然媽咪離開咗我,但係佢始終比我幸福,唔駛長時間傷心,如果掉番轉係我走先過佢,我知佢一定比我依家更加傷心,更加心痛,因為喺佢臨走前的一段時間,見到我為咗佢瘦咗咁多,佢都開口同我講:「見到你為咗我攪到咁瘦,阿媽好心痛呀!」叫我以後要好好照顧自己,可想而知,若果係白頭人送黑頭人嘅情況會係點…………


text:
噚日一早去探完阿爺,阿嫲同表舅父後,就去咗 Louisa 屋企玩,當然唔少得 Winnie 同明仔啦!好友聚頭,梗係又試整嘢食啦!
首先出場,係 Louisa 整嘅薯蓉湯,好creamy,
但又唔會太濃太膩,啱啱好!
呢個係集體製作嘅 Quiche Lorraine,餡料有煙肉,洋蔥,雞蛋,
忌廉同 mozerella cheese.
印象中應該係第一次食鹹批,味道唔錯,下次自己整吓先!
呢碟就係明仔指定要我整俾佢食嘅無錫排骨,個個都讚好食呀!Winnie 仲話下次要整雙份,俾份佢拎番屋企食喎!最攪笑仲係 Jovy,見到我整就即刻問我點煮,反正我有帶個食譜去,又有英文說明,我索性俾咗佢算數,估唔到連菲傭都咁欣賞喎!我今次專登買咗包紅麴米嚟整,顏色果然靚好多,望落個賣相都 prof. 好多.
呢個係明仔同 Winnie 一齊整嘅黑森林蛋糕.
有冇覺得呢個黑森林蛋糕係個 A 貨呢?因為有人偷懶,唔願
整朱古力碎,咁咪求其灑朱古力粉喺面就算囉!
蛋糕包括咖啡海綿蛋糕,朱古力 mousse 同酒浸櫻桃,個人覺得
酒味過濃,食完後唔係好妥,Louisa 話我係第一個
食蛋糕食到醉嘅人!
明仔整好帶過去嘅綠茶豆腐布甸.
呢個布甸超正,又香又滑,不過豆腐味較濃,蓋過哂綠茶味,
如果再甜番啲就更加 perfect 喇!


text:
是咁的,729 筆者同一個朋友出維園參加反國民教育萬人大遊行,本來想行完之後寫下有關國民教育既衰野順便狂片吳克儉同林鄭月娥,不過呢排輔仁都post左好多反國民教育既野,加上筆者知識不足,以筆者既見識都可能只可以寫黎寫出都係個三篤屁,於是寫下筆者今日見到既一啲另類野.
話說筆者同朋友分別係行出天后地鐵站既A2出口同埋行緊個時,竟然見到幾個印住某立法會候選人既直幡同易拉架,雖然唔知佢今日有冇參加遊行,但筆者假設以下兩個情況:如果參加左既話,咪姐係唔尊重個遊行同主辦單位?(主辦單位講明參加者唔可以印住個人宣傳品,但係何民傑又擺左直幡同易拉架);如果冇既話仲衰,如果冇搞錯佢算係泛民人士(筆者知識不足,搞錯請指正),有時間搞個人宣傳而冇時間遊行反國民教育,仲唔係唔尊重大會?最好笑既係,我地係港島區遊行,但係佢係選新界東,我想問維園位於新界東咩?:o) (立法會地方直選候選人可參閱選舉事務處網頁1)
最後當然都係俾人插,係就係應該有幾多人係facebook見到呢個人既直幡同易拉架,可能更加多人因為今日而識你,不過好多都係應該對佢有負面印象,三兩日之後啲人又咪唔記得你個名:o)
同朋友行行下既時候,都見到事旦男一邊話反國民教育,一邊叫人提名佢參選立法會.筆者唔明佢次次出動又要串,又要蒙面;又要威,又要戴頭盔,敢做唔敢出樣.到近排,事旦男又話要參選立法會,結果冇人理佢,令筆者諗起no photo no talk呢句野:0),卒之咪又要出樣.結果見到今日佢係到一邊話反國民教育,一邊叫人提名佢參選立法會:0).等等,依家係反國民教育萬人大遊行wor,唔係選舉活動wor,可唔可以尊重下大會?
去到政府總部,唔知點解會見到龍心:o):o):o),算啦,龍心就唔洗講,不過都係要講句:龍心你真狡猾,老是常出現.
位,真係唔係咁上的:o)


text:
Kitchee Casuals? 傑志球迷幾時變左做流氓? 文字 精選
引用首先恭喜傑志贏得聯賽冠軍~賽後睇下東傑大戰既相時,發現傑志球迷有一支寫住 Kitchee Casuals 既橫額.Casuals 呢個字,你可能會以潮流角度解做輕便裝之類既意思.係足球界,你都可以以時尚潮流既角度去解既.... 但我要先講,係足球界,Casuals 係同足球流氓 (hooligans) 掛勾架.
足球流氓又係咩黎呢?大家對 Ultras 可能有啲認識,Hooligans 同 Ultras 係完全兩回事黎. Ultras 係一班人入場唱歌打氣支持球隊,hooligans 好日唔入球場,一入球場就係去搞事,可以係衝去對方球迷區打人,可以係拆人地個球場,又可以衝落去球迷擾亂球賽.點解條橫額中間條友要遮住個樣呢?因為流氓都驚比警察拉架... 比人影到自己個樣抽後算賬就有手尾跟!
當年英國流氓風氣盛行,球迷係場內成日以暴力攻擊對方球迷甚至球員及球證,班流氓之後為左唔好比警察睇唔出佢地想搞事,興起左流氓扮高尚既潮流.流氓會買貴價潮牌著上身,咁佢地就可以混入敵對球迷之中搞事.呢啲著潮牌既流氓後來被稱為 Casuals .
直至近年,Casuals 已經進化成好多球迷最愛既 fashion style.唔少球迷都會買潮牌著去睇波,呢啲潮牌包括唔少得Adidas,Nike, New Balance,仲有 Fred Perry, Stone Island 等等.有唔少球迷都會用 #casual 黎 share 佢地去著咩衫去睇波.之不過!!!雖然 casuals 已經被好多球迷當潮流,但唔代表呢個已經變成同流氓無關.係歐洲好多地方仍然有流氓組織(淨係德國都見唔少),但我真係未見過有人會整橫額大大隻字話比人知呢度有 hools 或者 Casuals囉.
你可能會問香港邊有流氓,呢個問題我都無答案(可能傑志球迷真係第一班流氓),所以我真係好好奇想知到底傑志既球迷知唔知佢地呢條橫額點解.唔知既話,咁我建議不如睇多啲關於球迷文化既資料先;知道的話,我又想問係咪真係想走流氓路線?雖然近幾場波有傑志球迷特登走去人地果區度想搞事,但呢啲最多叫搞屎棍咋喎.真係要做流氓既話要去打交架,要比警察追架,香港人玩得起咩?
比人笑係小事,但叫得自己做 Casuals 既話就小心出事.唔知會唔會有一日有幾個流氓黎香港睇波,見到你自稱 Casuals,隨時走黎搵你搞事.可能有幾位球迷真係想做 Casuals(但我又唔見佢地著潮牌),咁我建議佢地最好離開只係想唱歌打氣支持球隊既球迷遠啲,佢地比人點錯相邊個負責?
可能只得我一個會 care 呢一隻字... 大家只會得啖笑.我講呢條橫額只係想大家可以對球迷文化有多啲認識,見到香港有人想推廣球迷文化真係一件好事黎.而家算係慢慢開始多人留意時,我唔想因為有人無知而惹事,最後又搞到其他人怕左球迷.
我要強調我唔係想指傑志球迷(或者只係 Kitchee Casuals 既成員)係流氓,亦都對傑志球迷無任何偏見.我成篇文都係想問傑志球迷知唔知 Casuals 點解,呢個字既來源,呢個字既變化,呢個字現時既意思,其他人會點解理解呢個字,呢啲都係一個好重要既問題.文中我提到「唔知既話,咁我建議不如睇多啲關於球迷文化既資料先;知道的話,我又想問係咪真係想走流氓路線?」
我問係咪真係想走流氓路線,係因為我知道 Casuals 呢個字唔只係解作橫額物主所講既「著潮牌去睇波」咁簡單.無錯,好多歐洲球迷現時都中意著啲「球迷專屬牌子」去睇波,等人覺得佢地唔係普通球迷,但唔代表呢隻字唔係沿自英國流氓,唔係你自己話只係解作「著潮牌去睇波」,人地就唔當你同流氓主義無關.老實講,我自己都唔覺得香港會有足球流氓囉,但最基本既球迷文化都未建立好,又做乜要用呢隻字去扮型呢?
傑志下季會出戰亞冠,你帶埋枝旗去作客的話,如果人地當地真係有流氓,人地會知你用 Casuals 呢隻字改名意思背後,只係為左話比人知你中意著潮牌去睇波?再加上,橫額上面有個男人包哂頭咁,唔係有「想搞事」既成份係入面,咁點解要隱藏身份?
大球場道同香港力量多年前已經開始推廣球迷文化但一直都無咩迴響,呢兩年因為世界盃外圍賽,大家開始想聚集更多球迷一直為自己既球隊打氣,呢樣真係一件好事黎.但大家要記住,一個文化係要慢慢建立,唔係今日你召集到一百人,明天呢一百人就可以一齊打氣.如果一開始無香港力量人少少咁為香港打氣,你估去到世盃外會邊個可以聚集到聲音?當時無香港力量的話可能全場都只係拎住 Bom Bom 捧咋.去到近年開始有更多球迷自稱 Ultras,學習外國球迷既打氣文化,越來越多人想出一份力,呢個的確係一個正面既轉變,但照抄人地既打氣文化前,必須要認識人地文化既背景同來源.
我一開始寫呢篇野係因為我知道好多香港人對球迷文化無特別認識,唔想佢地因為有一個人出現,而佢睇落好似識好多野就盲目認為佢講同做既野就係岩.我唔想香港球迷被輸入一啲錯誤既訊息然後懵然不知.老實講,同橫額物主辯論完後,得出既結論就係... 佢識啲乜?
我又識啲乜?我當然唔係專家啦,但我就係因為對球迷文化有興趣所以先走左去德國周圍睇波學野,當中認識左唔同球隊既球迷,唔同球迷對唔同地區既文化都有唔同認識,所以想將我見識到既野同大家分享下.如果有人可以指證我既錯誤,我真係會好開心,因為係香港真係無咩人可以同我傾球迷文化...
Grenzenlos Groundhopping
fanpiece 精選
留言
-
Lu Say Tse 於 09/05/2017 評論 NO. 1
大好一番熱情被作流岷論,港超 finish
-
陳大文 於 10/05/2017 評論 NO. 2
香港人真係7到喊,又要威又要載頭盔,唔識用英文咪用中文lor,懶高級
-
Ivan Shiu 於 10/05/2017 評論 NO. 3
😂😂😂
-
lurk 於 10/05/2017 評論 NO. 4
真心唔識,多謝指教
-
Sam Liu S K 於 10/05/2017 評論 NO. 5
其實佢哋(傑仔)無做錯到,因為⋯⋯你懂的
-
Thomas Cheng 於 10/05/2017 評論 NO. 6
中文英文都一樣......唔好用唔識嘅字....
-
Terrance Cy 於 10/05/2017 評論 NO. 7
又係傑志😀
-
JaySon Kuek 於 10/05/2017 評論 NO. 8
因為香港人好L乞人憎. 明唔明
-
Andy McEveley 於 10/05/2017 評論 NO. 9
藍浪好多鬼佬架喎,用字嘅嘢應該唔使同佢地擔心🤔
-
Henry Lee 於 10/05/2017 評論 NO. 10
知多d無壞既,搞番清楚就得! 但Kitchee Boys 真係好勁,90分鐘不停打氣,好壯觀
-
Tigertigertiger Chan 於 10/05/2017 評論 NO. 11
casual好似重可以解只有散工打嘅人同攞綜援嘅人……🙄
-
Peter Ch Yip 於 10/05/2017 評論 NO. 12
咁smart casual咪啫係⋯⋯⋯⋯⋯⋯🤦🏻♂🤦🏻♂
醒目嘅足球流氓🤦🏻♂
-
Ch Bu 於 10/05/2017 評論 NO. 13
咁又真係冇改錯名wor
-
史杜 於 10/05/2017 評論 NO. 14
知多d無壞嘅x2, 另外整呢個banner嘅兄台如果肯上黎講下背後含意就更好喇.
-
Gar Cheung 於 10/05/2017 評論 NO. 15
炒散
-
Kan Lam 於 10/05/2017 評論 NO. 16
香港隊主場氣氛真係唔係咁好... 係咁叫粗口口號 我係英超主場都唔會咁樣咁


text:
中國人一般好似都會對d5年, 10年, 15年……. 咁0既周年日子會特別重視, 就算公司嗰d 長期服務獎都係5 年,10年….咁去分頒發. 於是就係咁 我哋响到玩 gimmick 過咗馬交慶祝下law
本身係plan 去海泉灣0既, but fully book, hope can go there later lar)
(actually
對上一次去馬交只不過係舊年8月來睇巴塞之嘛, 事隔一年,今次再來, 發覺呢到比上次多咗好多好多地盆,而且仲响到填緊海, 擴大版圖,d 酒店多到呢…….間間d 霓虹光管係到閃吓閃吓, 即係話呢到有賭場啦; 如果冇, d 酒店都要整間摩卡响處, 真係十步一樓五步一閣都可以賭……
嘩嘩嘩, 嗰間9月6號開0既Wynn (永利), 個feel 真係好Las Vegas
仲有我呢個浮誇人至愛朝聖地 LX, Chaxxl 同Dxxr tim不過相信要住嗰度一晚都幾貴 law …… 法老王响Sat都要$2xxx 一晚ar 由於我哋諗住瞓一晚又唔玩佢d facilities, 所以我哋今次book 咗間非常廉價0既東望洋酒店, 一間房响Sat只需6百大洋一晚 (其他好多都要過千) ! 起初諗住會好似大陸嗰d 3星酒店咁啦e…… ok bor, 由於d 房全部翻新過, 所以not bad ! 仲有LCD Tv tim而我最concern 0既washroom 清潔指數都有4粒星(5粒最高) 喎……不過佢0既外觀呢 …….得1粒星jar ……. hahahahaha (if possible, 遲d upload d pics 上來lar)
,
其實今次都冇乜邊到想去, 因為佢d 主要名勝之前都去過, 今次來主要係俾我當去咗個小小小 trip lar , 因為自從舊年開始讀書, 成年冇去過旅行 ar
而家叫做出過吓境 law起初諗住sweet sweet 吓, 於是就去咗黑沙灣, 點知熱到oY …… 行唔夠10分鐘就做咗快閃黨 lu
,
不過, 嗰度有間叫做法蘭度餐廳, d 食物 ok bor, 不枉我哋熱到咁都等咗30 – 40 分鐘ar (註: 呢間嘢冇air con 嫁), 但係佢有張bar 枱响處俾等位0既人買d drinks , 飲住呢等, 而且里面都有d 外國feel, 食得我哋幾開心ar最衰就係Sunday afternoon 落咗幾個鐘大雷雨, 起初plan 咗去漁人碼頭, 但係因為落雨就要delay 到傍晚時份先去到, d 相就影得唔係太好law !入到去俾亞仔迫咗玩過山車, 起初都好驚嫁, 玩完先發覺係low b version o既HKDisneyland Space Mountain其它d games 呢, umm...suitable for 小朋友law (戶外版 “冒冒” 呀) 漁人碼頭除咗多咗個火山同希臘式廣場外, d 鋪頭外牆又係好似HKDisneyLand o既美國小鎮大街, 內面d restaurants 冇乜人幫襯, really wondering 佢哋做唔做得住?!
.
去到馬交, 當然要visit 何生la, 今次去到何生o個到主要係放低我哋個袋响衣帽間到, 然後去行街街, 所以順 “腳” 就入去轉番個圈, 不過就冇幫襯law 自從賭業業權開放之後, 多咗咁多賭場, 葡京真係少咗好多人ar ……唔知再開埋o個幾間大嘢之後戰況會係點呢之後仲去o左搵埋楊生,法老王,同金碧tim, 响呢到就玩o左幾手, 戰況係: 我哋打和冇嬴冇輸ar咁就過o左個開心weekend P.S Fan Q 同事M for typing


text:
香港依個彈丸之地可以做嘅嘢唔多,行街就成為咗我地日常生活做得最密嘅消閒活動,而旺角絕對係其中一個最多人嘅地方.對我嚟講旺角要乜有乜,平貴真假一應俱全,行到餓又可以掃下街,真係可以媲美台灣夜市.
不過十個行過旺角嘅人八個都經歷過一個問題:人有三急.唔知係因為人太多路難行定係廁所分得太散嘅問題,每次我喺旺角一急起上嚟就有一種好驚瀨嘅感覺,特別係家樂坊比星巴克同 H&M 玩哂之後嗰頭真係唔知仲有咩廁所可以去.有一次我啱啱喺星巴克一上返行人路就急尿,落返去搵完一輪先發現咁大間鋪廁所都冇格.望住行人專用區嘅人海,我唔知膀胱僅餘嘅容量夠我喺個人海當中磨幾耐,我即刻諗成個旺角到底有咩地方係有廁所,最後發現最近都要去到朗豪坊–我知行人專用區間百老匯有個廁所,但係一嚟人好多連男廁都要排,二嚟佢真係好撚臭,臭到每次入去我都要閉氣.
喺家樂坊行去朗豪唔係話遠,但每次都要行好耐:唔知點解個個一到旺角就好似中咗魔咒咁行路會比平時慢幾倍,明明五分鐘到嘅路程可以行成廿分鐘(當然你可以話急尿嗰陣時間過得特別快,依樣真).結果我到朗豪嗰陣己經係急步跑入去,之後發現仲要電梯上多層先有男廁,最後我喺廁所扯開(冇錯,真係扯)褲頭鈕再拉開拉鍊,一放小毛出嚟嗰下佢已經急不及待咁屙出嚟,我真係唔敢想像遲多一秒會點算.
太陽未落嘅旺角已經咁危險,但過咗夜晚十二點嘅旺角先係真正嘅「急尿修羅場」.當朗豪同新世紀嘅廁所唔再開,本身已經小廁所嘅旺角就更加令人絕望.有一晚同朋友喺尖咀飲咗幾杯之後上的士返旺角轉車,點知上車冇耐又開始急尿.喺新之城落車之後我原地轉咁個圈都唔覺邊度有廁所比我解決,搵咗好耐先記得新之城後面,十八座狗仔粉對面間24老麥有廁所可以去.過完一條條嘅馬路,爬完M記條樓梯(唔知點解旺角啲廁所係都要你上上落落先去到),我再一次喺瀨之前嘅一秒戰勝尿意,保得住我條褲同底褲嘅清白.
如果下次有旺角區議員政綱係增加廁所數量或者爭取商場廁所 24 小時開放,我包保我係第一個幫佢拉票嘅義工,就算佢係民建聯都咁話.唔好話我親共啊,當你急到就瀨嗰陣有人比間廁所你去,我諗就算佢要你同蔣麗芸扑嘢你都會肯.


text:
每次搭飛機嘅時候點都要同架機相處個幾兩個鐘至十幾廿個鐘,坐得唔舒服,機內乾唔乾淨絕對係好多人都會重視嘅問題.小編就覺得舒唔舒服要睇搭咩航空公司同坐咩class 啦,不過原來飛機上並唔係我哋好似表面睇落去咁乾淨嘅,最近有航空服務員就分享咗飛機上四大污糟嘅位置,想知有啲咩一齊去睇下啦.
1.餐枱
有網站曾經做過實驗去統計,結果發現座位前方嘅托盤含菌量竟然多過廁所沖水按鈕8倍,亦有旅客會係托盤桌上幫BB換片,所以用之前最好都係用濕紙巾抹一抹安心啲.
2.座位前方袋
有好多人都會習慣將襪,喝完嘅杯,用過嘅紙巾塞入前方嘅置物袋,更恐怖嘅係甚至用過嘅尿片.所以大家千祈唔好將貼身物品放入去啦.
3.廁所
廁所有幾污糟做呢啲就真係見仁見智, 不過好在空姐都會定時清潔廁所,所以相比之下係乾淨過其他地方嘅.
4.地毯
有啲人搭長途機鍾意唔着鞋係機艙四圍走,其實機艙地氈係隱藏超多細菌,塵螨,奉勸大家千其唔好唔著鞋係機艙四圍走啦.
係咪無諗過廁所竟然係最乾淨呢?
當一諗到有人可能曾經係張餐枱到換片……
相關文章
開朗活潑嘅佢究竟係唔係鍾意自己? 旅行中也能察覺到的4個跡象
(立即讚好)全新 Yahoo 旅遊 Facebook 專頁
Yahoo 旅遊以全新樣貌登場,Facebook 專頁當然同時煥然一新!立即讚好,每日睇盡旅遊新資訊!


text:
自從承熹出牙仔後, 我都會盡量每餐食完後幫佢清潔牙齒, 但成日都會唔記得! 哈~
之前試過用濕毛巾幫佢抹牙仔, 但承熹唔係次次都肯俾我塞隻手入口, 同埋佢都唔鐘意我掂佢個咀!
所以我就買左隻牙擦仔俾佢用, 隻牙擦仔個擦頭當然唔係大人有毛個款啦, 只係膠狀既牙擦, 所以承熹就會好鐘意, 當牙膠咁咬! 純粹俾佢摔下口腔, 等啲奶唔好痴住係啲牙肉到
一路擦牙, 一路玩瑜伽
玩到忘我境界, 哈!
係承熹剛足兩個月大時同佢去Face影相, 因為一啲小誤會攪到依家先攞到相薄!! 眨下眼承熹依家已經九個月大了...
睇返承熹兩個月人仔既樣, 其實同依家比, 變化唔算太大, 但行為同思想當然就大個左好多啦! 不過我好鐘意佢呢輯相個樣, 對眼真係好大好圓, 成粒龍眼核咁, 依家無左以前個種好BB既感覺, 我好懷念呢~
話時話, 我有冇post過佢六個月大係台灣影個輯啊?? 我自己都唔記得添~
現階段既承熹應該唔知相入面呢個係佢, 只係好好奇咁摸!
但佢照鏡時會好開心, 係咁向前衝想摸塊鏡, 可能佢以為係第二個BB同佢玩
阿仔, 你將來結婚時唔怕無童年相做video, 大把相你揀, 真幸福!!!
話時話, 我覺得Face既套餐都幾貴, 唔係太值!!!! (我初時係買佢$988個package, 包20張相+8"相架, 但後來我地都係買晒佢全套相約二百張, 盛惠 $4xxx 包8"水晶相簿連掛牆長相架
水晶相簿
長相架
8"相架
雖然係唔太值, 但好衰唔衰佢影出黎既效果係我想要的. 因為我同大少都唔係太鐘意影BB造型照, 感覺好一式一樣, 我鐘意捕捉BB自然樣, 好簡潔個種! 黎緊我會再去另一間影, 希望個間影出黎既效果會唔錯啦~
到時再為大家介紹下
摸多兩摸又黎一貫既作風, 又放入口咬!!!!
阿仔, 呢本唔食得架! 唉~


text:
2009年台北自由行 (Day 3 – B) – 淡水
係陽明山睇完櫻花之後,又坐公車去返捷運劍潭站,然後坐捷運去下一個目的地:淡水.淡水上次都有去過,今次又係重遊.
上次係淡水食過一間叫本港快餐嘅魚丸好好味,今次又去同一位置間舖頭再食,但係覺得味道差好處,好難食.返黎睇返張相先知原來間舖改左名,多左個“新”字,可能換左老細,唔怪得唔同味啦.
行完淡水老街,再坐船去漁人碼頭,原來而家連坐船都可以用悠遊卡,真係好方便,所以去到台北真係記得買返張,坐捷運,公車都可以用,方便快捷,臨走前又可以全數退回未用餘款,唔會蝕架.今次去漁人碼頭嘅時間因為接近黃昏,所以可以睇到好靚嘅日落景色.
遊覽完淡水漁人碼頭之後,我地選擇坐公車返去淡水老街,公車站就係過左白色情人橋對岸,不過要留意行車方向,問清楚司機係返去淡水老街嘅先好上車.返到老街已經開始入黑.
離開淡水之後我地就去左士林夜市,所以又再一次去到捷運劍潭站.隔左咁多個月已經唔記得當晚係士林夜市食左D乜啦,因為當時冇睇相,只係記得有食我係台北嘅至愛 – 紅豆牛奶綿冰.
唔知點解其他夜市搵唔到呢種綿冰,只係士林夜市有,而係士林夜市入面有兩間食綿冰嘅舖頭,大家係正對面.今次食呢間唔係咁好味,唔知係唔係第一次嘅關係,覺得上次食果間好味好多,但係因為已經食唔落,所以冇再試埋果間,下次去一定再試下.
經過一日豐富行程返到酒店已經好累,不過用佢個按摩浴池沖完涼又真係精神返喎.所以趁未眼訓又落街行下,掃下便利店D特色飲品,又買左件Mister Donut,跟住再試埋西門町口嘅Cold Stone炒雪糕做宵夜.
Day 3完


text:
2017-01-26
成功必備的職場地圖:升Manager要幾年?
除咗打8號風球之外,第二個打工仔最期待嘅日子必定係Annual appraisal,等咗成年就係希望今年老細同你講你有得升職加薪.但老細又點會咁順攤呀~ 要有把握地同老細「講數」,一定先要了解一下自己有幾多「籌碼」,而好多人覺得自己最有用嘅籌碼就係年資.
其實好多同事,讀者都問過我呢個問題「marketing assistant (MA)/ marketing executive (ME)/ marketing manager (MM) 嘅職能有乜分別?要幾多年先可以由MA升到MM?」,呢兩個問題其實OK難答.
Marketing呢行不同職級工作,年資嘅分別,都受好多不同因素影響,公司架構,工作模式,老細作風,個人際遇等,好難一概而論.雖然話冇一個絕對嘅準則,但大部份人嘅平均值都會有參考作用嘅~
談論升職,通常會以兩個角度去評核員工,「工作」同「管理」.以MA/ ME為例,兩者嘅職能同工作其實分別不大,工作「量多質少」,多數零碎,除咗管理「自己」之外就冇乜「管理」成份可言.
所以如果你想由MA升上ME,review 時你同老細講你做咗幾多個project/ proposal 係冇人會理你,因為老細會覺得呢啲係basic requirement,而且你做嘅task多數唔係好大件,所以做得好係你應份嘅事,並唔係升職嘅籌碼.
所以除「工作」表現以外,你嘅自處能力有幾強先係最重要,要擺脫俾人有freshmen嘅感覺,唔好俾人覺得你「日日都係新同事」或者「日日都要人幫」,呢個先係阿頭升職嘅首要考慮因素.
(晉升年資: 快則半年,慢則2年)
之後ME> SME> AM其實差無幾,工作量一定會增加,難度亦會提高,唔計有啲係因為公司要留人而被升職,大多數SME/AM 分兩種.第一種員工佢哋「打得唔管得」,所以公司好多奇難雜症嘅工作都會交俾佢哋,或者佢哋能夠一個人做倒三個人嘅工作量,不過呢類人就「唔管得」,一要管人就頭痕.而另一種員工唔係「好打得」,但就「好管得」,佢一個人頂多做倒一個人嘅事情,但你俾兩個人佢管,係佢指揮之下可以完成倒十個人嘅工作,當然冇話邊類好啲,要學習做邊類啦.比喻成一支球隊,費格遜教練未必踢波好叻,但管理球隊有一手;碧咸踢波好耍家,但講管理又未必勁得過費格遜.而由ME到AM 呢一個階段,一定要了解/打造自己係邊一類人,咁下次review 時你就知用乜野籌碼同老細傾,同時自己長線發展亦可以定下目標.
(晉升年資:「ME>SME」大約2年,「SME>AM」大約2-3年)
由AM升manager係一個都幾大嘅關口,同之前幾個職級比較,manager係一team/ department嘅代表,發言人,對組外嘅「人」同「事」都闊咗,管理組內嘅事情多咗,全組人跟你搵食,只要你開罪咗一個客,或者同隔離team有牙齒印,之後成team人要一齊陪你捱.
Manager每個決定都會影響成組嘅生死,所以老細要升人做manager會比較揀擇.而做得manager都assume你「好打得」,所以升職重點主要放咗係人際手腕同管理能力.再之後由manager到director會開始比較難評論,多數都比較講際遇(我覺得),亦好多時要等樓上有人辭職你先「有機會」升上director,所以你會見啲同事等得耐冇得升就走人,從而得知「了解」同「安排」際遇長遠係好重要~
(晉升年資:「AM>Manager」大約1-4年)
睇完之後你可能會回我一句「我公司全個department 都係得我一個,咁點計先~」,雖然呢個係香港好多公司嘅寫照,但唔好忘記,終有一日你都會轉去大公司,而以上嘅guideline 就係你開搌新一頁嘅地圖.
準備好自己嘅職場「地圖」,免得十年後先至問路.


text:
睇下個樣先啦:
Swiss Balance C Plus Moisture Lift Elixir
價錢: $480/ 30ml
適合: 任何皮膚
功用:
- 能有效及迅速補充肌膚水份
- 能充份補充細胞間的水份,時刻保持肌膚光澤及柔軟
- 令肌膚長時間保持自然及濕潤
- 加速骨膠原自生頻率,使肌膚回復彈性及飽滿
Texture:
個texture好水呀, 唔厚身. 搽左好快吸收, 一d都唔lup住塊面. 正!
使用方法: 早晚都用得, 洗完面爽膚之後搽全面. 之後再用日/ 晚霜.
Before & After保濕指數:
Haha, 次次睇到升左咁多都會好開心 .
使用次數: 6 次 (我早晚都有用)
用後感: 星 期六買完夜晚已經開左黎用. 其實一泵都可以搽sa成面. 因為佢個texture好水, 所以搽左上面按一陣就已經吸收sa. 個感覺唔係話水到覺得搽完好似無搽, 反而當佢吸收sa之後, 我覺得塊面有少少緊緊地, 同埋望落覺得面個skin tone係bright過未搽. 我就勁鍾意個texture, 一d都唔lup, 之後搽moisturizer都唔會話lup住塊面. 你地都睇到個readings佢個保濕程度係好好啦. 搽左塊面覺得飽滿左同埋好水潤. 星期六晚試完夜用, 星期日朝又用佢. 搽完佢之後, 我再搽base, 之後再上foundation! 因為佢令皮膚d水份好夠, 所以個foundation超貼, 同埋成日都無出油! 我呢幾日, 日日都用完佢先搽base + foundation, 呢幾日都無乜出油wor. 真係唔錯. 唯一係佢唔係fragrance-free, 都有少少香味 (唔大陣), 如果有d sisters係對fragrance敏感就未必suit喇. 我自己用就無事, 我覺得應該d fragrance唔多. 佢個texture咁水, 我諗好多皮膚都適合用!
Comments
Comments are closed.


text:
其實要做一個靚靚嘅飯盒一d都5難,難嘅係要有o個份日日做嘅 堅持.其實無論你有幾鍾意煮o野食都好,要日日咁煮足幾餐,一個星期7日無假放,就算係廚神都會死.不過我覺得能夠為自己最愛嘅人準備食物,係一件非常幸褔嘅事,就係呢個信念令我可以堅持每日未天光就起身,為小王子同小王子爸爸準備餐點.可能你地覺得我傻傻地,之但係家務呢家o野就算再5想都係要做ga la~點解5樂觀d呢?係gar!我做親咩都同自己講﹣﹣>
"可以為小王子/小王子爸爸做真係好o勒~好幸褔呀~"hahaha.......
所以由今日開始,小王子媽媽會o係"嘩!Box教室"度教你地做"嘩!Box",But你地要有心理準備,做"嘩!Box"真係要有工具gar~初初我會教d比較易做d嘅盒,希望有興趣學做"嘩Box"嘅Blog友可以慢慢咁儲齊d Tools.5洗心急嘅~o親5覺5覺咁打小小斧頭,呢度打小小,o個度又打小小,好快就儲得齊ga na.hahahahaha.......
OK~言歸正傳先下,如果想賣"嘩!Box" Tool嘅話,去10蚊店到o急下,o個度好多做飯盒嘅工具賣gar!手工店就會有好多細交剪,波紋交剪,公仔打洞器賣,有平有貴嘅~5洗一定要買貴野,睇下打落幾多斧頭law!hahahaha.......o拿~重有一樣o野係好緊要,你點都要買嘅,就係鉗o勒~因為做"嘩!Box"好多時都會整d好細微嘅o野,好似紫菜眼呀咁~用手好難攞到gar,所以一定要用鉗嚟handle.我自己就有個專用嚟做飯盒嘅鉗,但係其實係無咩特別,只係一個尖咀鉗嚟gar啫~所以Blog友們5洗周圍去搵邊度有專做飯盒嘅鉗賣,就算係用眉鉗都ok gar,我之前o係5知卓悅定莎莎度見過一個人地用嚟鉗住d假眼捷毛嘅鉗,尖尖咁真係o岩哂用嚟做飯盒gar,有興趣可以去o急下bor~
PS. 我建議你地先去睇下我之前o係"嘩!Box"教室度教整公仔飯糰嘅視像教學先,然後至睇今日我教"鬼眼盒"嘅方法,咁樣會清來好多,因為我o係公仔飯糰嘅視像教學度講左好多做飯糰嘅技術,對o岩o岩開始學整飯糰嘅Blog友係好有幚助嘅.
1. 煎蛋5一定要用腸仔,蔥同紅蘿蔔,只要你覺得d色配會就可以放入去,
有時我會用切細嘅火煺同紅蘿蔔.
切碎嘅材料可以o係打蛋o個時一齊放入去打均.
但係如果放預先cut左形嘅材料,好似今次嘅紅蘿蔔星同腸仔片,就一定要
等蛋煎至半熟至好放上面,5係佢地會沉左落d蛋汁底,煎到出嚟就會見5到d花ga na.
2. 沙律醬同茄汁我建議用日本或者韓國嘅,因為杰身小小.
3. 平時出街食o野,最好留返d 5同size嘅飲管,因為做飯盒好多時都用得到嚟cut食材.
4. 煎蛋5一定要用方形鑊,圓形嘅都得!
5. 飯要用短米﹣﹣即壽司米.
6. 飯糰裡面可以夾o野,腸仔,半生熟蛋,三文魚咩都得!
7. 做飯盒淨左嘅材料留起,儲到禮拜尾一次過用嚟炒飯.


text:
蔡富欣 Rachel
公大會計系 Yr.3
fb: Rachel Chua
ig: chuayann
上年聖誕, Rachel同屋企人喺紐約渡過,「好難得有一個月時間成家人晚晚一齊食飯閒話家常,以前喺香港各有各忙,都唔知幾耐冇同枱食過飯!」
U花 U草
獨居女神唔想 Lonely Christmas
好多後生仔都恨儲夠錢快啲搬出嚟住,有自己小天地又唔使日日俾父母煩,不過讀公大會計系 Yr.3嘅蔡富欣 Rachel有機會獨居反而掛住同屋企人一齊生活嘅日子,唔想過 Lonely Christmas.
大時大節點都想同屋企人過,不過 21歲嘅 Rachel今年就得番自己喺香港過聖誕,「自從父母同阿妹上年移民咗去美國,我就自己一個住.初初當然好開心好自由,想幾點返屋企都得,但晚晚返屋企對住四面牆其實好慘,做完成日嘢仲要返嚟洗衫晾衫,每次到呢啲位就好掛住屋企人.試過大頭蝦落雨唔記得閂窗,搞到差啲水浸咁滯.上星期媽咪 WhatsApp提我着多件衫,唔好食公仔麵,我嗰刻真係忍唔住喊住打咗句『媽咪,我好掛住你.』」
自細溫室長大嘅 Rachel要咩有咩,屋企人唔喺身邊反而令 Rachel加速成長,「咪以為自己一個住就好爽,雖然我唔使交租,但水電媒樣樣都係錢,惟有自己慳啲洗,食平啲,買少啲衫,都唔想問屋企人拎錢.我下年畢業之後就會過美國生活,所以想趁呢個機會去做自己想做嘅模特兒工作,自己養自己,唔想咁大個人仲要屋企人擔心.」
撰文:葉浩婷
攝影:范仲良
化妝及形象: Kika Wong
鳴謝: Megasea Ltd.


text:
今年有波幅, 無升幅; 上年個個睇死 a 場, 點知半年就黎個大翻身, 而家又有邊個估到下一個會喪升既呢, 都係要靠估值黎開始先係正. 照過往斷估篇計算, a 場而家連三千尾中位都未破到, 雖則花旗香江市一鬼早都破哂了, 依 a 場性格, 都係要急升一輪先會有個了結.
年頭熱炒既濠賭股到年尾已要蝕入肉了, 所以與其追價, 不如平衡各組別襟玩尐勒; 而家油價同資源股同年頭岩岩調轉情景, 過一輪咪又係再回歸長期平均值, 都係要慢慢轉就得了, 或者等下個雙底先.
尐老一代話要放棄哂呢新一代, 換哂尐新香港人咁話; 無得做中港貿易,連空姐托盤都無得黎做, 都要開反架話. 與其坐以待斃, 咁不如諗下出路, 一為神工, 二為自己勒; 北上唔得, 咁只有出外了, 唔通食地產尐殘羹嗎, 學好外語同文化係必須卦, it 網上生意都係一個好既起步點黎既; 唔係就係學好炒股, 呢個本事就算你畀人篩走無得做 ao 或 ibank, 呢個技術都係無可剝奪既, 起始點都係公平既, 市場亦都係無限既, 當然唔計個尐 insider 勒.
身邊真係再無見到人睇淡樓市, 但美息今年怕且無得再唔郁, 唔通尐人要重複見多次淚水先識喊?


text:
綠葉王戴耀明喺大台公仔箱入面做足廿年傻仔,一直無上位機會,不過就算係咁,喺舊年嘅挖角潮佢依然選擇效忠無綫,繼續留喺大台做騎呢角色.睇落好無大志,但其實只要有演技,夠入戲,做傻仔一樣有人賞識,睇佢有廣大fans為佢改圖就知啦!最近大台套《EU超時任務》有朱千雪,譚凱琪兩位靚女吸收視,令唔少觀眾隔住個mon都俾兩位靚女電暈.隔住個mon都咁樣,更何況戴耀明要面對面做對手戲呢!日前有集講述飾演記者嘅譚凱 ...
綠葉王戴耀明喺大台公仔箱入面做足廿年傻仔,一直無上位機會,不過就算係咁,喺舊年嘅挖角潮佢依然選擇效忠無綫,繼續留喺大台做騎呢角色.睇落好無大志,但其實只要有演技,夠入戲,做傻仔一樣有人賞識,睇佢有廣大fans為佢改圖就知
最近大台套《EU超時任務》有朱千雪,譚凱琪兩位靚女吸收視,令唔少觀眾隔住個mon都俾兩位靚女電暈.隔住個mon都咁樣,更何況戴耀明要面對面做對手戲呢!
日前有集講述飾演記者嘅譚凱琪為咗搵料,不惜彎身露溝賣大包請戴耀明對眼食冰淇淋,之後更打扮性感,以低胸吊帶連身短裙去搵戴耀明套料.有條正菜送上門,戴耀明仲唔狗衝上前迎接咩,而且濕晒嘅佢,頻頻拎條毛巾仔出嚟抹汗,講真,一條點夠抹呀?跟手兩王一后坐到勁貼,呢一刻,入戲不能自拔嘅戴耀明,的的確確每一寸細胞都為演好嗰幕戲而集中,集中嘅後果就係……難怪一眾網民話佢咁敬業樂業,勁好演技,憑呢幕實紅硬
話時話,陳柏宇以後就有一個志同道合嘅朋友仔喇.


text:
除左「魚蛋論」思維,同埋睇人折墮最笑心都係唔少香港人嘅心態.而當中媽媽界入面最常見嘅心態都唔係以上呢兩種,而係執輸行頭慘過敗家!
BB展出名著數多,但呢d著數背後當然就係出賣自己個人資料.但係平心而論,只要自己確保唔會比sales氹到,拎完禮品就頭也不回,不帶走一片雲彩咁去下一檔,絕對係無蝕.不過呢樣野大家都明,所以部分媽媽會將利潤最大化,拎完又拎!就好似食自助餐咁搶完一堆先講,食唔食得曬係其次.
我地平時會教仔女食幾多拎幾多,但面對著數優惠果陣時又有冇做個好榜樣比仔女睇?怕蝕底,怕執輸嘅概念一日唔捨棄,一日社會上都會存在怪獸家長,補習又要人補我補,興趣班又要人報我報,完全無考慮仔女需要.
你拎多左嘅禮物可以放上網賣返,你報多左嘅補習班興趣班,仔女又可以點處理!
其實會有呢一種心態嘅人好多時都係一d心態上有缺憾嘅家長,從小缺乏愛,未曾感受過人地無私嘅奉獻.所以當佢地成為家長之後,會希望透過種種行為去獲得大眾認同,於是normativeinfluence規范性影響就出現左,大眾做咩我就跟.
而同一時間,資訊發達,大家都減少左搜集成本,包括時間,即家長們可以用更短嘅時間做決定.但教育同經濟學唔同,即使信息再全面都好,但仔女係獨立個體,都必須列入考慮範圍,假如盲目相信大眾信息,蝕底嘅只會係自己仔女!
由今日開始,試下將執輸行頭慘過敗家呢種思想放低,你會發現壓力瞬間少左一半,唔洗再同人鬥埋d贏左都冇謂嘅野之餘,同時放過自己放過仔女,對大家都有得著嘅事先係利潤最大化.
圖片:網絡


text:
大塊田師姐》入元祖AKB日本集訓唱得甄楚倩拍三級片《赤裸凌遲》露兩點當年甄楚倩一首《今天天氣呵呵呵》,《深夜港灣》,真係唱到街之巷聞!甄楚倩贏咗《未來偶像爭霸戰》之後,亞視就將佢送去日本進修兩星期,加入AKB之父秋元康當年捧紅嘅小貓會(成員有工藤靜香㗎),做海外研修生.不過,對日文冇咩認識嘅佢,喺節目入面就笑料百出!返到嚟香港之後,唔單止發展歌唱事業,又參演過唔少電影演出,當中更有唔少鏡頭都見到有 ...
大塊田師姐》入元祖AKB日本集訓 唱得甄楚倩拍三級片《赤裸凌遲》露兩點
當年甄楚倩一首《今天天氣呵呵呵》,《深夜港灣》,真係唱到街之巷聞! 甄楚倩贏咗《未來偶像爭霸戰》之後,亞視就將佢送去日本進修兩星期,加入AKB之父秋元康當年捧紅嘅小貓會(成員有工藤靜香㗎) ,做海外研修生.
不過,對日文冇咩認識嘅佢,喺節目入面就笑料百出 !
返到嚟香港之後,唔單止發展歌唱事業,又參演過唔少電影演出,當中更有唔少鏡頭都見到有甄楚倩喺戲入面獻唱.
不過去到93年,甄楚倩暫為愛情暫別娛樂圈,去到98年復出就接拍王晶一套三級片,喺片入面更露兩點,雖然甄楚倩呢一脫並未為佢嘅事業再創高峰,但係就多咗唔少登台機會.甄楚倩生完小朋友之後,索性離開娛樂圈,專心做單身媽咪湊仔好過.


text:
個案:
欣婷同吳德已拍拖三年,感情穩定而談婚論嫁,兩人同為教師,在不同學校任教,大家都覺得自己同伴侶收入不俗,各人都有月入成三萬蚊,係吳德成功求婚後欣婷已不斷在想佢既夢幻婚禮,認為既然大家搵到就不如「洗多D」.
係現今既物質世界,相信你都估到諗野諗到咁夢幻既欣婷,梗有一條卡數傍身.冇錯! 欣婷有條三十萬而每月只係還「老MIN」既卡數.
佢地兩個拍拖個陣都係「柏拉圖」個隻,唔會討論錢銀呢個咁現實既問題,當訂好左一年後既酒席之後,佢地開始去睇樓啦! 話哂都叫「中產」,係放唔低豪宅既虛榮之下,佢地買入西九小龍昇悅居,貪佢搭lift都要看更帶住,好有私穩咁話! 吳德心諗買入價四百萬,自己攞一成首期出黎,分三十年還都係15000蚊,佢地兩個夾埋搵成六萬蚊,冇理由上唔到會!
按揭保費係咩
吳德搵左銀行朋友做按揭,朋友幫間樓估價已經唔到價,最盡都係去到3.90mil.吳德已經有些少唔開心,懷疑係咪朋友唔幫手.之後佢將資料send比另一銀行試圖上會,話自己同女友都係教師,一個星期可唔可以搞掂? 職員話借九成冇得兩個星期都搞唔到,因要按揭證券公司批突左七成後既兩成,佢地肯擔保先有得傾.吳德叫佢盡快啦,跟手打返去問朋友個邊計好條數,究竟可以借到幾多比佢.
銀行朋友話就算九成批到都係借3.9mil的90%,即係3.51mil,要攞多九間出黎,仲要加借12萬既按揭保費.吳德問按揭保費係咩? 成十幾萬? 朋友話借得九成就要焗比,而家同佢批到再算.兩天後朋友打黎,好穩悔咁同佢講女友個邊「有D野」,可能批唔到,叫吳德同欣婷問清楚.
一問之下,發覺欣婷有成三十萬卡數,每月min-pay都15000蚊,點幫手供樓呢?? 吳德真係晴天霹靂,而家先發覺女友咁「大洗」,幾日都唔聽女友電話.欣婷知今次真係大鑊,喊哂咁叫屋企人幫佢清左卡數先,上網睇左諗樣網話清完卡數攞埋個proof去銀行就可以當做冇借過.搞左一大輪,吳德認為唔可以同錢鬥氣,唯有同欣婷去銀行攪埋佢.可惜奇怪既事陸續有黎,按揭證券公司話今次就算清左個loan都唔肯借,因為欣婷爭既倍數太多同kepp住min-pay.如果下星期成交前上唔到會,辛苦儲落四十萬就咁殺訂!
酒席撻訂
原本幾星期前仲好開心似辦緊喜事既吳德,收工後「死老豆」咁既樣同dad&mum講述今次既困難,都係mummy做人耐,私己多,係保險箱攞左條金出黎,good左八十萬比吳德,令借貸降低至七成.由於借七成只需同銀行deal,唔駛按證批,兩日就批左出埋文件,再加上律師樓超快既速度,同埋買新淨樓睇契係快手D,終於上到會.
personal loan唔係搵人還左就可以當冇事
可惜「經此一役」,咩mood都冇哂,唯有酒席撻訂蝕左幾萬蚊.欣婷自然冇面,知道自己衰大洗,更衰既係完全唔比男友知佢大洗,你諗下知一半都冇咁大打擊呀! 奉勸大家買樓上會前要溝通清楚,申請按揭會令好多野「露底」.仲有你既personal loan唔係搵人還左就可以當冇事,如要承造七成以上按揭,半官方機構按證公司係會話條數計到但因你個report「樣衰」而主觀地唔批的! 唔想擔心上唔到會一係就儲夠錢做七成上會,銀行睇錢份上可以批鬆些少.如咁唔好彩批唔到九成而身邊又冇個錢,可以搵財仔做二按,息口6%.以上「因置業而成不了家」既故事,係真實的!


text:
不經不覺,原來已經來到結婚既第5個年頭,用時間飛逝就至岩不過. 年年既今日,總覺得天氣特別好,或者係心情關係吧,哈哈. 因為5年了,所以今年我地兩個都請左日假,決定來一日二人世界. 大家都明白有左小朋友之後,要有二人世界係難上加難,加上我無亞媽係呢邊,又無工人可幫手,要weekend得兩個人,真係難過登天. 不過咁,我吾係吾想陪佢地,但結婚週年點都要過得特別小小,嘻嘻. 我地個日如常一早就起身,搞掂兩位小姐後,我地就起程去NJ食過早餐,跟住行outlet.本來一開始係打算去city, 但又無位泊車,又多人,又要搭subway出去,所以都係揸車去NJ穩陣D. 因為今次係anniversary, 所以係outlet買野全部都係入老公數,真係諗起就開心,哈哈. 不過我都錫住老公荷包既,吾係真係幫佢亂fing錢. 咁個日我自己就買左兩個手袋加幾件衫同裙,幾錢吾講啦,至重要開心! 之後我地就出發去沙灘,其實我地今年都未去過,始終都吾係真係咁暖,同埋weekend真係超多人,好怕同人迫,不過我地星期五去,人都吾少,但都吾會話要同人迫既. 天氣咁好,去下沙灘曬下日光浴,同老公一齊,點都開心既,嘻嘻. 我地就好悠閒過左一個下午,望下海睇下人玩坐下休息下,真係夢寐以求呀,哈哈! 而我地一早同99講話吾返屋企食飯,我地就撐一個枱腳(難得), 去左食一個seafood dinner, 開頭個d raw bar都好味,我叫左個seabass, 老公叫左個lobster, 我個seabass..食完好似無食咁,小得可憐,而老公個angry lobster, 佢話似唐人個d炒雙龍,哈哈, 真係唔識食呀,隻2lbs龍蝦仲要成$60, 佢真係想喊咁款, 哈哈. 不過算啦,難得去食野,就唔好理咁多, 都係至在可以無魔怪煩住既感覺,哈哈. 不過其實中途我都有d掛住佢地,可能已經慣左呢個schedule了. 5年時間,真係好快,結婚個日既細節我都仲記得,雖然有陣時都會比老公激到責責跳, 但一齊耐左就好似親人一樣,哭笑都得. 感謝主比我有一個咁快樂既家, 而我地係第一年結婚時已經有個10 年之約,就係2020 年去maldives, 希望5 年後會夢想成真啦!
都話好好天,去沙灘一流
D raw bar 好新鮮呀,搞到我想再食過.
我老公形容為美板炒雙龍,哈哈,睇落又幾似
我呢個真係食多幾碟都唔飽,我自己煎仲好味得多.


text:
from Cathy Cheung 06-11-2017
做body 排毒都得好好 蝴蝶分店sandy 幫我做body 排毒都得好好,知我痛會慢慢黎,今日sam 同sandy 比左一個太大驚喜比我,好多謝你地,令到我每次黎到都會好開心!
from 姚雋彥 Everest Yiu 18-10-2017
好彩琥珀美容 Amber Beauty幫我執返啲眼耳口鼻 秋風起,唔只三蛇肥,連塊面都乾到甩皮.好彩琥珀美容 Amber Beauty幫我執返啲眼耳口鼻,出鏡唔使再紅都面哂啦!
from Meroko Liu 18-10-2017
次次按完摩敷臉果陣都覺得成身鬆哂,舒服到訓著埋 元朗分店既美美大讚! 佢人好nice,做野又專業唔馬虎.記得我第一次上去做既時候,塊面因為太耐無做facial比較污糟, 佢好細心咁幫我針清左好耐.最重要既係美美手勢一流,神奇地我覺得一d都唔痛(以前做開的痛到流眼水q.q) 另外,美美就好似我朋友咁,我做親facial 都會同佢閒聊一番乜都會傾,整個過程都好愉快同享受.次次按完摩敷臉果陣都覺得成身鬆哂,舒服到訓著埋(@ ̄p ̄@) 正!每次做完我都會好心急要book下一次,期待住下一次同美美相聚(´∀`)
from Maggie Keung 13-10-2017
元朗分店美美針淸唔痛又乾淨! 多謝元朗分店的美美及嘉嘉,美美手勢一流針淸唔痛又乾淨,另外嘉嘉的幫助及細心講解!
from 林敏媛 13-10-2017
由一開始下巴好多暗粒,到e+皮膚青靚白淨,膚色都均勻左,仲紅粉菲菲tim 一路keep住係旺角呢間分店做左好耐facial la!由一開始下巴好多暗粒,到e+皮膚青靚白淨,膚色都均勻左,仲紅粉菲菲tim,而且顧問Miki,美容師Zenobia同其他美容師個個都好nice,經常教我一d護膚同保養方式,令我係屋企都可以自己做一d簡單ge保養,呢樣野真係會令我覺得好真心!
from Dana Siu 13-10-2017
阿芳手勢一流,今日好似見番老朋友咁,好鬼開心! 剛剛做完facial ,阿芳手勢一流,因事忙太耐無黎,今日見返面,好似見番老朋友咁,好鬼開心!
from Vikki Yeung 12-10-2017
阿 May 介紹產品適合我皮膚! 荃灣分店阿 Man 手勢一流~阿 May 介紹產品又適合我皮膚!你地好搞笑呀!
from Chan Nam 12-10-2017
多謝荃灣分店 Macy 細心詳盡解釋皮膚狀況 第一次係荃灣分店做facial~Bonnie 手勢一流! Macy亦都細心詳盡解釋皮膚狀況!
from Ka Yee 12-10-2017
Cosmo Treatment 效果超好!幫我解決哂暗瘡問題! 多謝 Iris 同 Noel!按摩手勢超好!專業!又唔hard sell!又幫我解決哂暗瘡問題!Cosmo Treatment 真係好正,效果超好!
from Panny Leung 07-10-2017
過左半年皮膚改善左好多❤ 以後繼續搵Kiko & Vicky 今日上左去旺角分店,一直都係 Kiko 幫我跟進皮膚情況,Vicky 幫我做 facial,過左半年之後皮膚已經改善左好多喇!要多謝兩位美女❤❤ 以後繼續搵佢地!
from Mandy Wong 30-09-2017
Whitemoon 定柳葉蘭都好正,喜歡尖沙咀分店! 喜歡尖沙咀分店,喜歡Mun Mun,喜歡Beta!Beta 無論幫我做 Whitemoon 定柳葉蘭都好正,按肩頸又舒服!讚!
from 水雲山 20-09-2017
做完淋巴 Facial 皮膚緊致無暗啞,針清好用心,一粒都無走留! 今日在元朗分店揾美美做面,美美嘅手勢真係頂級功夫,按摩超舒服,針清好用心,一粒都無走留!尤其是佢做淋巴 facial,做完後皮膚緊致咗,仲令我啲色素無咁暗啞,光澤咗!每次去完 Amber 都見到自己嘅皮膚都有改善,多謝元朗店!
from Miu 28 / 07 / 2015
用家見證即時呈現 大腿肥肉做運動都好難減但,做咗C下 !umdum下 !大腿肥肉做運動都好難減但,做咗C下 !umdum下 !大腿肥肉做運動都好難減但,做咗C下 !umdum下 !大腿肥肉做運動都好難減但,做咗C下 !umdum下 !大腿肥肉做運動都好難減但,做咗C下 !umdum下 !大腿肥肉做運動都好難減但,做咗C下 !umdum下 !


text:
(睇樓策略王2手篇)政策傾斜 二手市場捱打(第48期)
2015-12-1 11:09:00
問十個人,我諗有九個人都想買樓,佢哋多數有錢供樓,只係無首期買唔起.目前樓市其中一個謎思,就係嚟自按揭.首期門檻高到一個地步,根本唔係打工仔努力儲錢就可以上到車.而最吊詭嘅地方係,早排金管局話按揭要鬆綁,首要條件係樓市確認下行周期.但如果樓市真係下行,又係咪代表經濟會好差呢? 到時大家有首期買得起,又會唔會擔心份工保唔住,供唔起先?
所以話全盤樓市政策,根本就係矛盾到極點.而結果只係順理成章,傾斜發展商排隊出貨,造就空間畀佢哋高位鎖定利潤.因為財雄勢大嘅發展商,唔少都有自己財務公司,佢哋只要包攬按揭嚟做,已經可以搶走大批潛在購買力,令二手市場繼續捱打.
好似四叔喺尖沙嘴嘅凱譽,本身就係收租多年嘅服務式住宅,曾經因為地契問題拆售觸礁,咪就係最近靠自家財務公司高成數包按,令到全個盤咸魚翻生,短時間內賣出過百個單位.
會景閣條件勝凱譽
如果撇除按揭條件,淨係比較條件嘅話, 今期呢個服務式住宅,肯肯定比起凱譽嚟得優勝,至少位置上贏咗九條街先.因為佢直頭喺灣仔會展上蓋,君悅酒店同萬豪海景酒店隔離.講緊就係會景閣.同一般服務式住宅相似,呢到一層足足有成二十個單位, 但不同之處係,人哋真係家家戶戶裝晒中央空調,即係自己唔使裝冷氣個種.
至於單位內櫳,入屋左手邊,呢個呈L型嘅開放式廚房,設計得相當簡約.其中煮食區以白色做主調,廚櫃面放置簡單爐具外,下方就只係擺放入櫃微波爐一個,再延伸出去就係一張木製吧枱,連到頂儲物櫃.開放式廚房前方係一眼望透嘅客飯廳,呢到只係鋪咗一張毛毛地墊,同埋靠牆擺放一張梳化床,並係客廳附近擺放一兩盆大型盆栽.可能因為開則偏向方正,加上屋主唔多雜物, 所以入屋真係同酒店房有幾份神似.
首期700萬供3萬
單位一房開則,但所謂房間,就只係用咗一度趟門嚟分隔,面積相當闊落,置中擺放大床都做到三邊落床,亦同客廳同向望整個灣仔區嘅鬧市景.單位廁所都幾巨型, 亦屬近年流行嘅客套兩用設計,頗適合單身優皮一族.講真就算兩公婆一齊住,呢種質素同空間都綽綽有餘啦,係咪先?但偏偏就係按揭問題令人好頭痛.而家業主叫價1480萬,供樓供近三皮嘢一個月,可能難唔到大家,但首期要一炮過攞七球(700萬) 出嚟,就可能係問題所在.所以睇到呢度,明白點解一手樓會主導樓市啦?因為根本就係政策傾斜所致.


text:
被張晉猛揈笑騎騎 蔡少芬細女好武功
(佐敦圓方)蔡少芬(Ada)同老公張晉絕對稱得上係圈中模範夫妻,上周五難得唔使開工,兩公婆就帶埋細女張信兒(包子)一齊去接大女張楚兒(湯圓)放學.約下午1點幾,一家四口同Ada阿姨被發現喺圓方商場內,Ada雖然只係著灰色羽絨褸,但紅帽配橙色太陽眼鏡依然好搶眼,被唔少途人認出.
5月滿3歲嘅湯圓𠵱家應該讀緊學前班,佢著住整齊校服,唔知係咪太早起身,喺BB車上玩咗一陣毛公仔,好快就瞓著咗,沿途咬實公仔耳瞓覺,十分可愛.而未足一歲嘅細女包子就精力十足,雖然未完全識行路,但雙腿已經好有力,只要爸爸張晉輕輕一扶已可以行到幾步.張晉見囡囡咁跳脫,索性捉住包子手腕,一手將佢揈上膊頭;雖然呢個動作對小朋友嚟講有啲危險,而包子嘅體重亦估計達20磅,但對武指出身嘅張晉嚟講,可以話一啲難度都冇;而被揈嘅包子完全冇驚過,仲玩到哈哈大笑.
細女跌倒狂喊
之後包子落地再玩,佢又貪玩要推BB車,但其間企唔穩跌低,即時扭計喊到拆天,曾揚言唔做怪獸家長嘅Ada亦都冇好緊張扶個女起身,反而係張晉抱起𠱁番個女.包子喊完一輪又冇事,仲同媽咪Ada玩「give me five」連環擊掌,一家人笑翻天.行咗差唔多20分鐘,佢哋就返去舊年以1,200萬元買入嘅凱旋門寓所.
採訪,攝影:潘冠恩


text:
我一起身叫肚餓,因為昨晚無乜食野
之後同大少爺落街食早餐
一邊行一邊講野,佢突然好開心咁話:丫!你變番你自己喇!你窒頭窒勢駁咀駁舌喇,好野~
原來有一個人日日比你嘰嘰gut gut 12年,但仍會享受既係幸福既一種,哈
今日胃口好d諗起食蟹,銀座有一間,我就去啦
銀座係大少爺最喜愛既地方,實會去
之後去蟹道樂,講真,蟹道樂既蟹唔係特別好食,但勝在蟹料理,要食好食既蟹我覺得佢未夠好
好一般
蟹肉春雨沙律
可樂餅唔好食
天婦羅都唔得
因為我喜歡食忌廉汁,所以會Like呢個忌廉汁蟹肉通粉
食完午餐去Laduree食Macaroon,偏唔去香港間
焦糖味同raspberry好好食
終於比我見到呢個電話殼喇
去到台場都唔知自己想行乜
富士電視台有免費巴士去各境點
去近摩天輪個Outlet
個Outlet無野好買,d衫唔得,唔靚
佢個設計好似威尼斯人
晌呢個場唯一係…個Crepes好好食,皮夠薄夠軟身
去影高達,之後去呢個商場行,反而有心機睇,雖然大路品牌多,但至少品質較好
今次反而大少爺買到衫
彩虹橋
之後肚餓去Auqa City,但無乜好食,食無得揀只好揀既和幸
至少…穩陣
我個蛋鍋飯,我只食兩件肉,蛋汁同半碗飯,我確實唔愛豬肉
大少爺的
我買比幾個朋友既,後悔無買多幾對,希望聽日見到啦
聽日係我最後衝剌日,我希望買好多好多野啦


text:
唔講唔覺,月尾又有假放喇,係端午節呀!即係話又有糭食喇~ 今年有幾款走在潮流啄啄嘅新糭出現咗,芝士,紫薯,黑松露甚至鰻魚都成為糭嘅材料之一,另外仲有幾款行健康路線嘅素糭添.
超羣 四重芝士豚肉糭
近年飲食界講得最多嘅一定係芝士同紫薯,而超羣就將佢哋變成糭嘅材料之一.四重芝士豚肉糭講緊嘅四重,係車打芝士,美國芝士,瑞士芝士仲有日本拉絲芝士,芝士控必試啦.而紫薯金薯糭用上嘅係沖繩直送紫薯蓉同日本黃蕃薯粒,香得嚟應該會幾飽.
帝都酒店 原隻鮑魚黑松露糭
聽個名就知呢隻糭來頭唔小,原隻南非十頭鮑又彈牙又有嚼勁,先以唐排,老雞等秘方扣煮,吸晒上湯精華之後再混入意大利黑松露醬,所以好香下.
帝京酒店 櫻海老黑豚鰻魚糭
呢隻糭,外層嘅糯米加入咗味噌,味醂,同櫻花蝦,而中間嘅餡就係鰻魚同黑豚腩肉,成件事都好和風,鰻魚飯就食得多,鰻魚糭就真係要試下.
鴻福堂 紫薯桂花粒粒紅豆梘水糭
呢隻糭都係由紫薯做主角,不過就加埋清新啲嘅桂花一齊,感覺冇咁滯,中和返下.而糯米就混入埋紅豆,甜甜地咁,唔錯啊.
奇華餅家 姬松茸藜麥姬素糭
素食嘅朋友,呢款「姬松茸藜麥素糭」口感煙韌,味道清甜,帶有杏香,裡面嘅餡仲有粟子同木耳,係幾有營養,姬松茸有助活化免疫系統,紅藜麥又有蛋白質,鐵質同纖維.
翠亨邨 柑桔鹼水糭
佢哋出咗兩款素糭,分別係姬松茸紅米素糭同柑桔鹼水糭.前者配埋豆類,栗子,紅菜頭等等,而後者就係以鮮製柑桔茸製成,再蘸上蜜味柑桔醬咁食,散發出淡淡嘅果香.
海景軒 紅豆金栗糭
同樣都有出素糭嘅海景軒,係紅豆金栗口味,夾埋一齊甜而不膩,咬落軟糯得嚟又有些少咬嚼.
文:Kar


text:
依個小小豬真係越嚟越百厭,佢啲脾氣真仲越嚟越大,尤其係近依一個月,情緒先開始轉變得咁大,好易發忟憎,有時真係都幾頭痛呀!
就好似今日咁,個百厭仔做錯事俾小豬媽罵之後,佢就發脾氣走入房喊(仲要係喪喊).原本小豬媽都唔理佢,不過因為肉赤嘅小豬爸忍唔住,終於入房救起個百厭仔~
唉...依個小小豬脾氣真係越來越大,有時一見佢做啲唔啱嘅嘢,當我地話佢時,佢都會即刻發忟憎,表現出好唔鐘意咁.嗰一刻我地一定會即刻罵佢或者罰佢同埋唔彩佢,一定唔會退讓,要俾佢知咁發脾氣係唔啱.
依個仔條頸真係好硬,仲要極度有性格,所以都真係幾頭痕.有時都真係唔知點教好,同佢講佢道理又好似唔明我講乜,但佢做嘅表現又好似知你想點咁.但每一次罵完佢之後,個傻豬仔又會好醒咁知你嬲完之後又會痴實你,做啲行為出嚟冧返你,好似想錫返你咁,所以有時都唔知點對佢好呀.
不過,我都真係寧願依家做晒衰人,對佢嚴啲,加多幾錢肉緊同狠心,紏正返佢.如果依家唔教,到佢大個時啲衰脾氣仲勁,仲難教呀!
唉...我都知教小朋友係需要好大耐性同愛心,所以我會慢慢教,希望到佢返左學之後,有埋老師幫手教會好啲啦!
其實小小豬咁表現都係証明佢已經大個仔,開始有自己思想,已經唔再係之前嘅一舊飯,唔通依家就係傳說中嘅Trouble Two?


text:
霸气女生抽烟黑白头像
- 超拽霸气抽烟头像qq男生霸气抽烟头像qq霸气抽烟头像女生qq霸气抽烟头像qq女生霸气抽烟头像女生霸气抽烟头像qq超拽霸气抽烟头像霸气抽烟头像qq霸气抽烟头像qq霸气抽烟头像女生qq超拽霸气抽烟头像qq男生霸气抽烟头像qq女生霸气抽烟头像qq霸气抽烟头像qq霸气抽烟头像女生qq超拽霸气抽烟头像霸气抽烟头像霸气抽烟头像 超拽霸气抽烟头像 超拽男超拽霸气抽烟头像超拽霸气抽烟头像qq男生霸气抽烟头像qq霸气抽烟头像qq女生霸气抽烟头像女生霸气抽烟头像qq超拽霸气抽烟头像霸气抽烟头像qq霸气抽烟头像女生霸气抽烟头像 超拽霸气抽烟头像 超拽男qq霸气抽烟头像qq霸气抽烟头像女生
qq头像怎么换百度qq头像卡通柯南qq头像柯南qq头像卡通动漫柯南qq头像大全可爱qq个性头像大全卡通柯南qq头像大全柯南最帅qq头像大全关于柯南的qq头像qq头像动漫柯南可爱卡通很萌qq头像qq头像萌卡通鸭子qq头像女生爱萌卡通qq头像萌小孩卡通qq头像可爱萌qq头像可爱萌卡通牛qq高清头像可爱男生qq头像卡通萌妹子很萌的卡通qq头像qq可爱头像男生可爱图片qq头像男生可爱卡通q版男生头像qq头像萌卡通人物qq头像萌动漫qq头像脸萌可爱卡通qq头像大全qq头像图片大全卡通可爱的卡通萌qq头像qq头像萌男生qq头像可爱萌小女生
相关文章:
qq女生头霸气抽烟头像,真人女生头像
qq个性霸气抽烟头像
超拽女生霸气抽烟头像
qq霸气抽烟头像女生
女生超拽霸气抽烟头像
女生霸气抽烟头像
男生超拽霸气抽烟头像
超拽霸气抽烟头像 霸气男生头像
qq超拽霸气抽烟头像 个性网霸气女生头像
霸气抽烟头像 qq霸气女生头像带字
qq 非主流霸气情侣头像 霸气抽烟头像
qq霸气抽烟头像 qq霸气闪动头像
男人霸气抽烟头像 欧美霸气男生头像
qq2014霸气抽烟头像 海贼王霸气头像
陈小春霸气抽烟头像 霸气欧美范女生头像
孙红雷霸气抽烟头像 qq霸气头像女生
霸气抽烟头像 qq欧美霸气男生头像 超拽男
女孩霸气抽烟头像 qq霸气头像女生带字
qq霸气抽烟头像男 qq霸气女生头像
欧美霸气抽烟头像,欧美文字头像
动漫头像 女生1P*881793...
动态头像在线制作2P*1220...
唯美纯色背景素材3P*6391...
唯美文字背景图片4P*6357...
angelababy个人资料,图片及简介5P*435896...
五人五张闺蜜头像6P*44412...
简单的分组大全7P*1941420...
最好听的qq群名8P*1912512...
欧美风女生头像吧9P*2958...
qq头像灰太狼10P*1497...
侧面马尾女生头像背影,漫画女生头像11P*12866...
励志唯美句子 简短12P*847583...


text:
《戀上春樹》
上映日期: 9月 11日
染谷將太話見到自己着襠布都好難為情,難為女主角長澤正美,喺戲中被成班襠布男圍住,佢話尷尬到要不斷傻笑遮醜.
東瀛團
馬明學嘢 正版天然呆
人性就係咁,食得鮑參翅肚多,點都想食吓麥當勞.
睇靚仔同一道理,日日見住班大隻佬,點都會滯,偶爾發現一啲傻更更戇男,更覺得佢哋可愛.
將於今月 11日香港上畫的新戲《戀上春樹》男主角染谷將太,戲中扮毒男追女神長澤正美,着住襠布周圍走,笑死人.童星出身的將太,特徵係雙眼無神似瞓唔醒,個樣傻夾戇,同馬明一樣係「天然呆」,但日本妹 like佢似加菲貓咁可愛,而且最緊要有演技,將太 4年前已攞過威尼斯影展「最佳新人獎」,其實戇男都可以好猛料㗎!
《戀上春樹》點解會搵染谷將太孭飛做男一?
《戀上春樹》其實係改編自日本暢銷小說《哪啊哪啊神去村》,小說裏男主角平野勇氣係一個讀書唔成,又傻更更嘅毒男,所以導演三浦紫苑第一時間即諗起染谷將太.一來覺得染谷本身有「天然呆」特質,加上個樣傻得似加菲貓,更重要係染谷本身好有幽默感,所以覺得染谷最適合.
戲中染谷經常着住襠布周圍走,有冇尷尬?
染谷自稱最初真係好尷尬,去照鏡時都唔敢望,同埋工作人員幫佢着嗰時,又綁得好實,搞到 pat pat好痛,不過劇組好多演員都一齊着,人人平等,所以最後先夠膽着住襠布見人.不過有場戲講長澤正美揸電單車,而着住襠布嘅染谷坐正美車尾,就在此時「何 B仔」唔覺意頂到正美,嚇到正美大叫,最後 NG好多次先完工.
染谷有乜威水史?
今年 21歲嘅染谷,由童星做起. 9歲已入行嘅佢,至今拍超過 14套日劇, 16套電影,最威係喺 11年憑暴力血腥電影《庸才》,攞走威尼斯國際電影節「最佳新人獎」.
戇男有市場關天災事?
事關近年日本面對天災人禍,自 11年東北地震引發海嘯後,又爆出福島核電廠洩漏輻射,加上近年差唔多每年都受颱風侵襲,所以日本觀眾唔想喺電視上見到喊苦喊忽嘅苦情男,反而想見到一啲可以令人開心嘅演員.所以近兩年,唔少怕醜兼傻更更嘅嫩口男優,好似上年於日劇《海女》中,扮天真少男嘅福士蒼汰,同《半澤直樹》中飾演半澤嘅驚青兼正義下屬嘅中島裕翔就大受歡迎.


text:
唔怕你煩 最怕你懶
話說我除咗做足球球證外,實情係個老師,不過成日要出外,唔喺香港,主要都係做代課.做代課老師都做咗兩年啦!由小一到中六都教過.如果夾到時間,最長試過做全年代課,做埋班主任都係一個唔錯嘅經驗.
兩年內教過嘅學校都唔少,面對嘅學生又好好彩好多都好乖,唔洗點勞氣.雖然好多人批評而家嘅小學生唔捱得,話佢哋嬌生慣養,唔聽教.但實情我就唔係好認同.首先,批評嘅人多數都係超自我中心,試問兩個年代嘅物質同環境都唔同,點可以將自己曾經受過嘅苦同現代小朋友去比較?
雖然我哋未必會做人家長,但係同小朋友相處都係生活上其中一種學問.
有啲智慧嘅人都諗到,時代變遷,每個小朋友面對嘅挑戰都唔一樣.如果吓吓重話當年要憂柴憂米穿膠花,而家細路唔捱得,不如自己試吓過一星期小學生活,感受吓佢哋面對嘅所謂唔洗憂柴憂米生活,真係捱到一星期先講.
無啦啦唔係想探討教育制度,就算個制度點,佢放咗學,十個有九個家長都係會幫佢報補習,補完習食飽飯就溫默書,星期六日就學嘢!我想講係其實個個年代嘅小朋友都係差唔多,本質都係天真,善良.
回應返點解有人批評小朋友時我咁睇唔過眼,係因為好多家長用呢個藉口去推卸責任,小朋友一而再再而三喺學校做錯事,見家長時,家長就會話係小朋友本身有問題,喺屋企都係咁,搞佢唔掂,老師你幫我教吓佢.
老師都好盡量幫緊你教仔,因為佢一踏入校門,佢犯咩事都係通知班主任,班主任就係佢學校入面嘅父母,無一個班主任想自己班嘅學生見訓導.班主任都已經做好多預防措施,得閒就同學生溝通,但無可能唔跟進度唔教書,用一個鐘對住你個仔去講道理.試過有個爸爸同我講自己個老婆唔識教,叫我幫佢打電話俾佢老婆,教老婆應該點教仔.我又唔好意思問佢哋婚姻係咪有問題,咁咪問吓佢個仔,佢個仔話無事,爸爸媽媽日日一齊住.
我真係最憎就係懶到出汁嘅家長,即係只會俾錢養大個仔,完全開口埋口話唔識教,怕煩,有咩就老師你幫吓我手.我會幫手,但真係有次序分,有啲人屋企真係好有問題,爸爸有病,媽媽放工放好夜,呢啲個案係咪要人協助多啲?我真係唔怕家長煩,佢肯關心個仔,煩吓老師,即係都肯家校合作.如果自己好多時間對住個仔,但因為懶,唔從小就教佢正確做人態度,咁懶就唔好怪個仔第日唔同你講嘢,出面發生事可能你最遲先知.
其實,做得人家長真係唔好怕煩,如果怕煩就唔好生,佢都唔想煩你,但一出世就係你個仔啫.
羅碧芝 Facebook Page
www.fb.com/gigilawpg
IG: gigilaw1113


text:
文:MenClub Mr.波特 圖:互聯網
POSTED ON 09 Jun 2017
如果要你即刻諗一位日本著名嘅足球員,你又會諗起邊個呢?會唔會首先諗起嘅係戴志偉,小志強,林源三呢?
哈哈講下笑姐,呢啲都只係漫畫人物,但係日本足球史上都真係出過唔少世界著名嘅球員,其中就包括被稱為
「日本國寶」嘅中田英壽(Hidetoshi Nakata).
日本嘅足球水平喺亞洲地區黎講絕對係頂級,而中田英壽就更加喺頂級之中嘅頂級.不過,呢位日本國寶就無
將自己喺足球場上嘅天賦發揮到盡,佢喺2006年世界盃結束後突然宣佈退役,當時嘅佢就只係29歲,呢個消息
震驚左日本以至整個足球壇.
雖然中田英壽喺球場上發出嘅光芒好短暫,但係就好耀眼,佢喺FIFA 100球員名單中成為唯一入選嘅日本球員,
可想而知佢嘅成就並無因為生涯短暫而有任何影響.另外,中田英壽嘅出現影響左日本足球好多,佢可以話係對
後世嘅日本球員開左一條通向世界嘅路,就好似中村俊輔,香川真司等人都受到中田英壽唔少嘅啟發.
1977年出世嘅中田英壽,司職進攻中場,9歲就加入少年足球隊進行訓練,其後喺1992年加入山梨縣立韮崎高等
學校,並順利入選日本U15,U17及U19嘅國家隊.由於喺不同組別嘅國家隊都有出色嘅表現,中田英壽成功獲
得當時處於J1聯賽嘅平塚比馬相中,正式成為職業球員.
剛剛轉為職業球員嘅中田英壽,當時就只有18歲,但佢已經成為球隊嘅正選球員,喺第一季上陣35場下攻入10球.
而喺1997年,由於出色嘅表現,中田英壽成功入選日本國家隊,正式晉身為大國腳.同年,中田英壽成功奪得日本
J League最佳球員及亞洲足球先生大獎.
1998年,中田英壽首次代表日本參加世界盃,而呢一次亦都係日本首次打入世界盃決賽週,可惜嘅係日本同強隊
阿根廷,克羅地亞及牙買加一組,所以最終三戰全敗下出局.雖然喺世界盃中田英壽並無協助日本交出咩好成績,
但係佢嘅個人表現仍然獲得歐洲球隊垂青,最終佢喺夏天以400萬美元轉會費加盟意甲球隊佩魯賈,成為繼三浦知
良後第二位日本球員登陸意大利頂級聯賽.
黎到意甲嘅首季,中田英壽表現令人驚喜,佢喺33場意甲賽事中攻入10球,成為隊內嘅神射手,而其中佢喺加盟第
一場已經梅開二度,證明佢嘅實力即使喺歐洲亦都完全無問題.
就喺效力左佩魯賈1個半球季後,羅馬呢支意大利首都球隊喺2000年1月決定引進呢位日本國腳,而當時佢嘅轉會費
係高達2100多萬歐元.中田英壽加入羅馬後只係短短效力1季半,佢係就喺第二季嘅時候隨隊拎到意甲冠軍,算係
佢球員生涯入面最高嘅榮譽.其中中田英壽喺羅馬最輝煌嘅一戰,相信就係2001年5月6日面對祖雲達斯嘅比賽,當
時羅馬0:2落後嘅時候,呢位日本國腳以後備身份入替托迪上陣,其後佢一記30碼外嘅勁射成功為球隊追番一球.
之後中田英壽再次施放遠射,祖記門將雲達沙將球拍出不遠,最終被門前嘅蒙迪拿執雞成功,最終雙方踢成2:2平
手.就係因為呢場成功扳平,令羅馬得以喺聯賽領先第二位嘅祖記6分,最終賽季完結時羅馬以2分之差壓倒祖記奪
得聯賽冠軍.
2001年夏天,中田英壽以2840萬歐元轉會費加盟帕爾馬,而呢個轉會費令佢成功打破封塵14年嘅亞洲球員轉會費紀
錄.喺帕爾馬效力左3個球季,中田英壽嘅入球能力有所下跌,但係佢就成功助球隊喺2002年意大利杯決賽首回合攻
入非常重要嘅作客入球,就係憑住呢球作客入球,帕爾馬成功兩回合計2:2(作客入球優惠)擊敗祖雲達斯,奪得賽事
冠軍.
2002年,中田英壽第2次代表日本國家隊參加世界盃,由於今屆賽事係日韓聯手舉辦,所以作為主辦國之一嘅日本亦
踢出國家隊喺世界盃有史以黎最佳嘅表現,就係成功殺入16強(2010年成續相同).其中中田英壽喺分組賽最後一場面
對突尼西亞成功射入佢世界盃生涯入面唯一一個入球.
2004年,中田英壽被帕爾馬外借至博洛尼亞,效力半季後喺2004年夏天轉投費倫天拿.加盟費倫天拿嘅第二季,中田
英壽再次被外借,今次佢加盟嘅係英超球隊保頓,而喺保頓完成呢個球季後,中田英壽再次代表日本國家隊參加06年德
國世界盃,但今屆日本隊表現未如理想,1和2負嘅成續最終止步於分組賽.
完成呢一屆嘅世界盃後,中田英壽突然宣佈就此掛靴,當時嘅佢就只有29歲,絕對屬於當打之年,因此唔少人都為之
感到驚訝.退出足球壇後,中田英壽轉到其他範疇,其中時裝係其中之一.另外,由於中田英壽外型英俊,而深受廣
告商垂青,所以退役後他都拍落唔少廣告,所以有人稱佢為「日本碧咸」.
中田英壽作為一名中場擁有出色嘅組織能力,個人亦極具創意,加上靈活嘅控球同廣闊嘅視野,終助佢走上傳奇球員
之路,雖然佢嘅球員生涯只有短短嘅11年時間,但無可否認佢係日本足球歷史上最偉大嘅球員之一!


text:
買左個iGoGoTV返去用過之後,個iGoGoTV就將我個48”LCD大電視變左個大型多媒體電腦,比我感受到一種強大的震撼,點解?個iGoGoTV其實係一個行Android OS既Android TV Box,唔單止簡單易用,操作方便,影音表現同Apple電腦有得輝,部機更支援有線和WiFi上網,個畫面重支援HDMI/1080P高清視頻,上網任睇高清電影真係超正,坊間重有好多免費Market可以下載Apps,不過對新手黎講,有時D Apps太多,反而讓人難以選擇,可能要下載多幾個同類Apps試下先知邊隻適合自己用.另外,佢有內置鏡頭和收音,咁可以上skype做視頻對話,感覺好似大陸成日講既三網合一咁多功能,重有佢個keyboard仔好似wii個手制咁,係用身體移動黎控制鼠標移動方向,咁又可以當埋遊戲機玩,一機多用慳錢慳地方,所以我個大電視依家變得功能無限,好好玩,同大家分享一下.
睇Demo果時見佢功能又多又靚,最初以為呢個係Smart TV既電視盒,後來聽個sale講先知個iGoGoTV MP188係Magic-Pro出即Android TV Box.個盒正面都設計得幾和諧.
個盒背面就寫上iGoGoTV 簡單介紹,我買佢果時都係被佢吸引到.
打開iGoGoTV個盒,所有D原裝配件好整齊咁放係個盒到, 咁當然,呢張相係我用完個iGoGoTV之後,張D配件重新放翻入去先至影架,所以肯定無出廠時放得咁好,不過都過得去啦!
iGoGoTV所有原裝配件包括:iGoGoTV主機盒,手制及keyboard仔,HDMI線,AV線,火牛,腳架,說話書及AAA電池.
主機設計比較有流線形的感覺,我都好鐘意佢個design,唔會四四方方咁悶.
主機背後插上HDMI線及火牛馬上就可以用,好方便.
個主機體積都比較細,闊度比一張100蚊紙重要小D,長度比張100蚊紙長小小咁啦.
個手制設計得好靚,係體感操作,手制內置有Air Mouse + keyboard 2合 1,除左可以做手制,佢重係個滑鼠,keyboard及搖控器,可以話係多功能合一的設計.
個主機加上個腳架,就可以好輕易咁固定好個主機係個電視上方,好處係乜?咁就方便你對好個鏡頭同個Mic,做視像通訊囉.
加上依條HDMI線,個iGoGoTV就可以用1080P高清輸出啦,加上坊間又有好多免費Apps download,D applications 同movies真係任你用,哈哈,真係好正下.


text:
《時代偽證者》(Denial)呢套戲,一定係讀歷史,研究歷史既人必須要睇嘅一套戲.我地之所以研究歷史,就係為左搵真相,為左人類歷史而寫番真相.呢套戲係講述2000年一單轟動世界嘅誹謗官司.由一位靠質疑納粹大屠殺搵食既David Irving告另外一位猶太裔美國歷史學家Deborah E. Lipstadt作既書入面批評佢係納粹黨之類既說話屬誹謗.《時代偽證者》絕對係會令讀緊歷史,研究史學既大家,搵番自己當初讀呢科比人笑搵唔到食嘅科目嘅初衷.人地睇可能只係一套重演一套好轟動嘅官司,我地睇絕對係會諗番起點解讀歷史,點樣讀歷史.由其現今世界,好多資料要50年後先解封.好多時候,就需要我地去搵真相,去為左人類歷史,為左保持人性去搵真相.
好多香港人笑我地讀歷史,認為係香港地搵唔到食,讀黎做咩.呢幾年,我都一直思考呢個問題,點解我地要讀歷史?史學家通常都不受尊重,甚至比人笑鳩我地係書蟲.呢套戲絕對會令你重焰番對歷史嘅興趣.讀歷史,就係為左避免世界有更多嘅David Irving.真相,係不容挑戰嘅.就好似納粹大屠殺,集中營入面嘅屍骸,頭髮,德軍嘅文件,生還者嘅佐證,德軍犯嘅証供,呢啲都確切話比我地聽,大屠殺係發生過,種族滅絕係發生過.戰爭,絕對唔係大屠殺嘅借口.記下真相,就係為左被壓迫嘅人,令到佢地被世人記起.係依家香港,愈黎愈多指鹿為馬,掩蓋真相嘅事發生.67暴動殺林彬,兩姊弟嘅幕後黑手楊光獲頒大紫荊,全香港人民1997年熱烈慶祝回歸祖國,甚至係香港繁榮穩定,都係大話.但可能係50年後,我地嘅下一代已經唔知道真相.因為真相已經被掩蓋.同樣地,我地,就係為左搵番遠至夏商周,近至六四,小至毛澤東有冇外遇,大至南京大屠殺,731部隊存在過.因為真相,係對維持人性最大嘅武器.
係官司入面,David Irving係問証人庭上嘅另一位歷史專家做一位歷史學家,最重要係咩,果位歷史學家話:『係客觀.』研究歷史嘅人好多時唔小心地將自己嘅情感或者為左証實自己嘅論証而變得主觀.好少嘅情緒,就會令自己忽略左持另一觀點嘅史料.例如最簡單嘅民族情懷,政治取態,就會影響自己嘅判斷.當然,呢個係人之常情,讀嘅人唔應該只係睇一篇半篇嘅文章就斷定事實.但如果大至自己主動忽略或故意錯誤解釋史料,就犯左最大嘅問題了.David Irving就係咁.佢因為想証明大屠殺冇發生過嘅主張,佢竟然將希特拉比集中營嘅一則電報,完全故意曲解.咁樣做係會危害左讀者,更重要係危害左歷史.就好似以前啲人,抄寫書本錯一兩個字係當代少錯,但就會變成我地現今嘅大錯.佢將『來自柏林這一列猶太人,不要清洗(屠殺).』曲解到唔會種族清洗猶太人.讀歷史嘅人就會知道,有時為左証明自己嘅論述,會唔小心睇漏其他史料,因為史料實在太多.但David Irving絕對係破壞歷史,偽造歷史黎搵食嘅人.
到最後,希望大家可以支持下『香港前途研究計劃』,見到一班後生仔,為左香港,為左真相,仲飛去倫敦搵資料.我都考慮緊一齊去做(我英文太差SOSAD),因為真相,絕對係好重要.為左唔好比極權掩蓋我地香港嘅真歷史,為左下一代唔好叫楊光係大英雄,我地必需去做.


text:
由於某玩命KOL早幾日大讚《逃恥》(逃げるは恥だが役に立つ)係「已婚男性嘅韓劇」,「睇到喊咁滯」,我好奇心驅使之下就睇下咩嚟.
然後唔覺意就一日煲晒成套 orz 好彩佢短,得十一集,可以一日煲晒,否則以我煲戲煲書「一睇就要睇完晒先瞓」嘅性格,真係天光都冇得瞓.
(以下或含劇透⋯我懶得理透咗幾多⋯)
套劇係幾好睇嘅,可能因為有新垣結衣嘅關係,無視劇情都唔太緊要.但劇情係咪正如坊間所講,係一套幫毒男打飛機自high嘅劇集呢?我又覺得未至於.《逃恥》嘅主線劇情係講一個三十幾歲冇拍過拖嘅毒男,無端端俾個奇怪美女送上門求婚,然後個女仔仲要無視靚仔嘅追求,花盡心機嘗試為佢打開心扉,的確係足以令到世上千千萬萬個毒男多咗好多不切實際嘅幻想,但我回想整套劇嘅內容,卻覺得不止於此.
劇中有戲份嘅人十居八九都係社會上會受到若干歧視嘅小眾,除咗男主角之外,老處女,老基佬,小基佬,海歸女,佢哋喺主流社會爭扎嘅心路歷程,《逃恥》都著墨不少.甚至感到編劇想帶出個訊息:靚仔都會情傷,靚仔都會俾人歧視架.啲人以為佢靚仔就一定係薄情,一定對感情唔認真,但其實靚仔都可以有心肝架.就算係人見人愛嘅結衣 BB,佢嘅角色雖然係個可愛大美女,但性格太過異想天開,所以就算人靚學歷高,都難以融入日本企業文化,大概亦都算係代表緊某種「小眾」.
所以,諗到呢處,我忽然覺得:「嗚呀,好左膠呀!!」呢套電視劇其實唔只係為毒男自high材料,而係左膠嘅自high吧⋯⋯ 我真心係咁認為.以谷阿莫嘅術語嚟講,一套公式戲一定包括「大魔王」呢個角式,但《逃恥》入面幾乎個個都係「好人」嚟!編劇連花心帥哥,口賤狐狸精都要觀眾嘗試去同情理解呀.仲有,連資本階級為咗保住生意,為咗保住啲要養妻活兒嘅員工而炒咗男主角,都要同情去體諒呀!編劇嘅大愛,真係超越埋左膠,去到超凡入聖嘅地步喇!
《逃恥》咁大愛,當然要為世界上千千萬萬位未拍過拖嘅中年毒男開脫,以 FF 劇情為佢哋帶來希望啦,我覺得啲 FF 都唔算太過份.韓劇之所以被人話係毒藥,係因為會教到啲女仔不切實際咁將自己投射成劇中嘅公主,但《逃恥》感覺上又好似唔多係咁樣.如果淨係睇頭幾集,的確會令人覺得 FF 得太嚴重喇.現實世界係唔會有個大美女送上門幫你做 “maid” 然後向你求婚架!(真係唔會架!醒啦!)
但最後幾集,男主角被炒魷開始,劇情反而開始返回「現實」.男主角為咗慳錢,想同女主角「真結婚」慳返一筆,女主角作為一個「異想天開嘅左膠女」,反對男主角以「愛」嘅名義剝削佢做家務嘅勞動,就算佢明明已經好冧男主角,都拒絕咗佢嘅求婚.然後,兩人重新訂立對等嘅夫妻關係之後,佢哋為咗金錢,時間,家務分配嘅問題,抱怨,爭執,談判.雖然只係輕描淡寫咁帶過,但係始終都算擺脫咗「happily ever after」嘅童話式幻想.大結局嗰度,連「離婚」呢個可能性都夠膽死提出.男女主角未來「離婚」嘅可能性呀!果然搵結衣BB賣萌,真係乜都得架屌⋯
見到網上有評論話「逃避可恥但很有用」呢個主題 somehow 貫透整套劇集,但我又真係睇唔出真係有好多「逃避」.如果呢套劇除咗 FF 之後有更深一層嘅「主題」,應該係「如果肯用對方角度去想想,世界就會更加美好」吧.呢個主題,唔只係男女主角最後學識相處嘅方法,更加用咗嚟令觀眾諒解劇中每一個角色嘅決定,取捨,即使係僱主看似無情炒人魷魚,仲要炒咗最叻嘅員工,都係架佢苦衷架.
我唔知「夫妻相敬如賓」係咪真係所謂王道,但劇中男女主角嘅相處,就體現咗呢一點 (當然佢哋大部份時間根本唔算係夫妻啦).中華禮教傳統話咁樣係理想夫妻關係,但現代好多人評批呢樣唔合現實,話兩人相處係要咩磨合,甚至話如果冇啲疾妒就證明佢唔在意段關係云云.或者以前「盲婚啞嫁」嘅年代,好似《逃恥》咁樣起初不涉感情,就比較易做到「相敬如賓」啦.我而家未(/冇?)結婚,冇資格論斷「相敬如賓」現唔現實,但我同愛人相識相處幾年,佢一直都冇老奉因為我係「男朋友」就要我點點點,我自問都應該冇老奉要佢接受啲咩(掛).最初相識嗰份安逸仍然存在;兩個人之間嘅私人空間,都仲有好多.嘛,拍拖拍到好似冇拍咁樣,呢種咁異想天開嘅相處之道,真係唔係我諗出嚟嘅,但體驗過自由嘅好處,真係返唔到轉頭架.


text:
今日係展覽嘅第一日.住對面嘅關係(IP都唔使Check),落樓下食早餐已經見到入面People_Mountain_People_Sea,同咖啡店老板戲言「呢幾日一定做死你」,老板講咗講好窩心嘅說話「我都唔想影響到啲常客」.呢句嘢我下畫嗰時終於明,客人同平時一樣多,但係就嘈好多… 我以為文青都係文靜嘅添,我錯了.順帶一提,真係愛啡之人又咁啱會去呢個展覽的話,不妨試吓對面嘅Brew_Note_Coffee_Roaster,老板真係好用心揀豆同炒豆㗎,唔係愛啡嘅人就唔好去浪費老板嘅心機喇,哈哈哈哈哈.
我就識得一個咁嘅人,成日搵我傾計.佢曾經同過一個女仔一齊,後來又同咗個男仔一齊.同男仔一齊嗰時,佢係咁話個男仔咸濕,又話雖然個男仔好錫佢,但硬係覺得自己做緊個男仔前度嘅影子.嗱,我可以話你哋知,好多情況底下,當一個人佢覺得另外一個人點諗嘅時候,好多時候,其實佢先係咁樣諗嗰一個人.好多人都做唔到設身處地,即係代入嗰個人去思想.佢會代入嗰個人,但係用返自己思想,響佢印象中嘅嗰個人,只不過係『佢覺得』出嚟嘅一個人.
話說我女朋友最近好熱衷減肥.佢同我一樣係好鐘意做運動嘅人,我哋基本上一個星期流連Gymnasium三四日,另外再打兩日拳.最初,佢係因為我太瘦所以先投入減肥行列(想我睇落冇咁埃塞羅比亞…);後來,佢發現點打點做點跑都係減唔到好多,佢就去咗見營養師.好多人話減肥呢家嘢,三成運動,七成飲食.飲食唔節制真係做到仆街都減唔到幾多.響佢控制飲食之後,體重真係回落好多,但係有啲麻煩肚腩位呀,MuffinTop(即係Call機位,但我哋冇用過Call機)真係減極都減唔到…再後來,呢個世界已經阻止唔到我女朋友減肥.
最近有一齣音樂劇《綠野仙蹤女巫前傳》(Wicked_The_Musical)正式公開售票.該音樂劇於二OO三年先在三藩市試演,於二OO四年入圍東尼獎,並獲得三個獎項.其後,在百老匯和倫敦西區上演.終於,巡演到香港.這齣音樂劇我已經看過五次,三藩市一次,倫敦兩次,紐約兩次.
基本搓揉係冇問題,用力少少都可以,只要你唔好博老命咁「鍊」都冇嘢.但要留意谷經,經到嗰時,個女仔會好痛(遲啲有機會講埋經到做愛要訣).至於乳頭同乳暈,佢哋擁有密集嘅神經末梢,能感受到觸覺,所以對刺激好敏感.
我就戥Hazel唔抵喇,啲人係咁鬧佢堅持要如期舉行打唔理其他人嘅傷患.我明佢係乞人憎,但係「如期」點會係錯?人哋一早有晒其他Working_Schedule唔通又係錯?佢哋唔係專業打女,佢哋係藝員嚟,即係憎一個人都憎得有Point丫.另外,相信大家比仇恨遮蓋咗眼睛,係製作單位自己都需要二月尾前完成,點解矛盾要淨係指向Hazel?
成日都聽到啲男仔講『男人嘅浪漫,女人唔會明』,又或者講『女人嘅友誼好詭弱』云云,真係一講起就扯咗,火.先唔講浪漫嗰方面,因為我相信無論男女,對浪漫都有唔同嘅準則,有男人覺得女朋友陪自己食麥記係浪漫,但其實都不乏女人覺得陪男朋友打機或者砌模型係浪漫㗎喎.鐘意食豆腐火腩飯加支青島嘅女仔,我都遇過,我真係遇過,所以浪漫乜乜乜我今次就唔講住喇.
『屌,你哋班女係去識朋友定係去打擂台呀?』其實兩樣嘢係完全冇矛盾,更加唔應該有矛盾.我唔知講呢句嘢嘅人係一向冇朋友定點,其實人呢種群居動物係響邊度都應該會識到朋友.我同我個髮型師係Friend到會一齊去浮潛,咁到底我平時係去剪頭髮定識朋友呢?既然剪個頭髮都可以識到好朋友,咁點解一齊訓練去打擂台唔可以識到朋友?
我阿媽尋日隻腳瘀晒,我問佢「哇你隻腳做咩事?」佢竟然答我一句『後生嗰時成日撞到,而家先發出嚟囉!』我「吓…」佢『係呀!』唔通我同佢講「嗱媽咪,瘀嘅形成係因為你身體受到碰撞之後呢,皮膚微輸血管破裂,血液響受傷嘅血管流出嚟,滲咗出去周圍,堆埋一堆變咗瘀血…係唔會有咩而家先發出嚟㗎喎.」你老母會點答你?佢會話『我話係就係啦,食鹽多過你食米!』
其實由ViuTV嘅主打《跟著矛盾去旅行》,我哋就應該知道呢個電視台係鐘意搞埋啲矛盾事.《G-1格鬥會》播出咁耐以嚟,見就見唔少人叫「劇」入面某幾位女仔唔好再講是非…Sorry,我叫佢做「劇」係因為我認為導演絕對係有Plan去拍到今時今日咁嘅局面,仲要嗰班女仔係始料不及嘅.講返是非嗰度先,我記得有啲人係話『咩觀眾就有咩節目啫,』首先,我唔會同你拗到底係有觀眾先定有節目先,因為呢個真人Show係響上年十二月已經拍完,點呈現個中心思想好明顯係導演嘅決定.再者,我身邊好多人都比《G-1格鬥會》呢個名呃咗開電視.佢哋期待血腥,因為佢哋一向睇開嘅MMA係所謂無限制嘅博擊運動.
集中響陰核嘅快感神經大約有8000條,數量係陰莖嘅2倍;繼續玩數字遊戲的話,你會發現男人射精嘅快感大約得5秒,而女人嘅高潮係可以好耐好耐.到達完頂峰,女人更加唔需要回氣,就可以繼續嚟,獲得所謂嘅Multi-Orgasms(多重高潮)…但係大前提係,首先你要有一個…高潮…囉.
這是一首來自一齣我很喜歡的百老匯小劇場《The_Fantasticks》內的歌,劇中講述一對年輕男女的愛情,必須經過磨練才能修成正果,至少那對男女的父親們都如此認為.於是,他們就找來了充滿人生歷練的歌者,三人一起合作,在男女之間製造矛盾,掀起鬥爭(聽起來就是《Captain_America_3:_Civil_War》中的死人Zemo啊).在大家都傷痕累累的時候,歌者就感慨地唱著這首歌,是為劇中男女而唱,也為自己而唱.這是一首有關青春,回憶,遺憾,和慶幸的歌.
我相信八婆呢一面,每個人都有,包括男仔.但係你話八婆到好似《G-1格鬥會》入面嘅HazelTong唐紫睿咁,我相信少之又少.我真係未見過一個好似佢咁,徹頭徹尾嘅死八婆.好可惜,呢篇文唔係想鬧佢,反之,我係極欣賞佢.如果你係想睇我鬧Hazel嘅話,唔好意思阻咗你時間,你可以出返去先.


text:
抬頭望向香港市區嘅天空,應該都幾難搵到一粒星星.雖然天上冇繁星,但隨住城市不停建設,不停發展,你同我低頭嘅時候或者都會見到一盞盞喺路邊閃下閃下嘅道路警示燈.如果毛毛話畀大家知,原來呢啲喺街上隨處可見嘅道路警示燈都可以變成一件藝術品,唔知大家又願唔願意停落嚟望佢哋一眼呢?
「你好,你⋯⋯你見唔見到我呀?」
最近,插畫家Kila搞咗個為期30日嘅計劃-「Twinkle Twinkle Little Guys」,用畫筆重新賦予道路警示燈生命.喺計劃期間,Kila堅持每日要掛一個「小燈人」.就算早前天文台掛咗8號風球,佢都照樣出街掛燈(當然喺安全情況底下啦),可以話風雨不改.唔止咁,Kila每次掛完燈之後仲會喺Facebook同Instagram打卡,記低佢哋擺放嘅位置,方便「小燈人」嘅Fans去搵佢哋嘅蹤影𠻹!
Kila將小小太空人掛起
「不如過嚟同我影相啦好嗎? 」
大家作為城市人,觀察力一啲都唔弱,只係少咗份熱情咁啫(正確嚟講,應該係怕畀其他人發現大家嘅熱情⋯).Kila透過「小燈人」慢慢探索呢個香港,探索更多未知嘅故事,而「小燈人」亦透過Kila接觸到好多唔同嘅人.
小小太空人同TVMost buddy喺靜靜嘅街上
原來要捕捉佢閃嘅一刻係好難㗎!
「點解我會喺呢度?」
可能大家都想問Kila,到底搞呢個計劃嘅目的係咪有咩想話畀香港知呀?Kila就話,其實每盞「小燈人」都唔係想帶出啲咩訊息,反而佢係想聽下大家對「小燈人」嘅解讀喎.
計劃一日一日咁進行,越來越多人留意到「小燈人」,而留言嘅亦唔再限於Kila嘅朋友,仲多咗好多住喺同一個城市嘅陌生人.觀眾將自己對作品嘅睇法講返畀創作人知,或者就係對創作人最大嘅回饋.有次Kila就收到個message,話覺得「小燈人」係Kila放落呢個城市嘅小魔法喎.(咦,咁Kila咪係魔法師?)唔知大家又點解讀「小燈人」呢?毛毛同Kila都好想知呀!
「可唔可以畀我喺呢個城市留多一陣呀?」
目前計劃進行咗一半,網民留言話「小燈人」被消失嘅消息都越來越多.到底係呢個城市唔容許「小燈人」留低?定係大家當咗「小燈人」係城市中嘅異類,唔想佢哋留低呢?雖然對於「小燈人」嘅消失,Kila都覺得好可惜,不過佢就覺得,既然自己都將呢個計劃Set咗喺呢個城市,如果「小燈人」係畀人刻意清走,咪當係送咗畀呢個城市囉.
(小燈人係屬於大家!請大家好好保護佢,畀佢喺呢個城市入面靜靜地發光啦!)
你搵唔搵到我呀?
「爸爸媽媽,多謝你哋將我創造出嚟!」
「小燈人」嘅誕生,就係Kila步出溫室嘅第一步.Kila形容自己係一個活喺溫室嘅創作人,因為佢平時多數都係喺畫廊搞展覽,接下畫畫job,一切都喺控制範圍之內,非常安穩.佢之所以有勇氣走出Comfort Zone,面對一堆未知數,其實都係因為一直喺背後支持佢嘅女朋友.冇女朋友畀空間同支持Kila,毛毛相信警示燈永遠都係警示燈.(係呀,仲要係冇靈魂閃下閃下嗰隻呀!)
毛毛後記
訪問Kila當日落住毛毛細雨,佢同女朋友好細心咁幫毛毛準備雨衣⋯⋯係愛呀哈利!然後我哋一行三人,喺上環行咗轉,佢哋先決定到掛燈嘅位置.嗰時著住雨衣嘅佢哋,應該分唔到自己個身係流緊汗定雨水.佢哋好努力咁掛好個燈,影張最滿意嘅相,為「小燈人」做記錄.毛毛呢粒電燈膽企喺旁邊望住呢個畫面,Feel到嘅唔單止係佢哋多到滲出嚟嘅愛同溫馨,仲有佢哋對「Twinkle Twinkle Little Guys」嘅執著同堅持呀!希望大家都會好好珍惜「小燈人」同其他藝術作品啦!


text:
(韓流)秀智撇甩男友低調抵台 為小豬拍新歌MV
2015-09-23 08:00:00
「國民初戀」秀智一向深受宅男歡迎,不過佢今年3月同韓國男廠李敏鎬公開戀情,令到唔少宅男夢碎,點知佢哋只係短短拍咗六個月拖,噚日韓國方面就傳來佢哋分手嘅消息,話佢哋因為聚少離多關係,最終決定分手做返朋友.當噚日消息一傳出後,即時轟動韓國娛樂圈,而佢哋兩人所屬嘅事務所亦都急急出嚟回應,雙方都否認分手傳聞,仲強調佢哋0依家交往得好好.
雖然傳出分手,但無損秀智BB嘅工作,原來佢前晚仲低調飛到台灣,為同屬環球音樂嘅台灣歌手羅志祥(小豬)拍攝新歌MV,而噚日佢就喺內湖利達片場開工,從下晝一直拍到深夜.秀智噚日薄施脂粉,穿上破牛仔褲同埋寬鬆白襯衫,揹住個粉紅手袋,打扮得好簡單,反而佢個造型師打扮得仲有星味,而且有幾分似秀智,即時成為焦點.
小豬噚天下午先到達片場,佢下車前已有大批粉絲等候,佢嘅保母車仲被人潮堵住喺車道口無法動彈,戴住墨鏡同黑色口罩嘅小豬急急下車後,就從停車場走到片場,因不斷有閃光燈,佢助手即大喊「唔好拍照」.而秀智方面亦有韓方嘅工作人員戒備,為免秀智曝光,工作人員舉行大傘遮住秀智個樣,但仍隱約見到秀智一臉倦容.
而秀智嘅男友李敏鎬噚日先從意大利返韓國,一對情侶又因為工作而分開異地,難怪成日傳出情變.


text:
一個新既軟件, 係手機到可以好似2-way radio咁用大家好, 今日係一個討論區到睇到有個新既軟件, 叫"Loudtalks lite", 係android, windows mobile同埋blackberry都用得.
本人就裝完, join 左人地個 channel, 聽下人地講D咩, 都幾好玩. 跟手就當然係開返一個channel啦, 想同中無既人, 如果有興趣既就可以一齊玩下, 咁諗下諗下不如用VR2RC(唔好意思中無, 因為只有呢個先有代表性, 又因為唔想俾其他唔係中無既人reg左, 所以就快快手reg左先, 我覺得其實只要係中無第子開既都OK既, :P ). 而小第係落左password, 但就唔想係呢度公開, 如果有興趣又想join來吹下水既, 大家不如send email俾我 (call sign 加 gmail), OK?
因為呢個係open既軟件, 大家亦可以join 唔同既channel同group, 只要揀唔同既channel名就得, 即係好似係個手台度set唔同frequency一樣. 自己友幾個玩下(小第都開左個私人既), 都唔錯.
Anyway, 祝大家玩HAM玩得開心D.
73 de VR2YUP
頁: [1]


text:
今次我好想同大家分享,我將會一年內同德國品牌Fissler合作
我會用Fissler既產品去寫食譜
例如…高速煲,鍋具等等
當然我唔係一個推銷員,我寫既食譜係即使唔用Fissler都會用得著
不過…例如我用高速煲炆野用15分鐘,咁我會寫明高速煲15分鐘,明火...4個鐘
同埋我會用個Fissler鑊煎野,咁可能會多張相
但食譜都一視同仁
講真…我有呢個大品牌支持我好開心,但你地睇我blog既人同樣重要
所以放心!我依然係我,並無轉為推銷員
首先我
揀有隻高速煲,一隻鑊同一把刀,雖然佢地任我揀,但我先拎最多用途既先
一兩個月後再揀其他
高速煲又名高壓煲,我一直都怕,因為以前好似講到好危險咁
但今次見到姐姐用,又好好,原來有祕缺既
同埋Fissler係第一個出高壓煲既品牌
原來高壓煲可以三合一,同一時間底層滾湯,中層蒸飯,面層蒸野
我以後唔使再怕按飯煲掣
最底層滾湯
中層蒸飯
面層排骨
完成
Done~
我會多嘗試整乜乜物物,煲湯,滾湯,三合一,炆牛腩,炆牛筋,炆豬軟骨
食譜任你拎!哈哈
另外揀一隻鑊
你睇塊扒無加油
睇
睇下
你睇下
無油既
你放塊扒落去唔好郁,我係話塊肉類唔好郁
你可以週圍郁
當一邊表面ok,就可以煎另一邊
個鑊唔黏既,你見有少少跡,只要用水浸一浸就會起架喇
仲有無水烚菜法
點解放冰上鑊蓋面,遲d話你知
唔用水烚菜都唔會黃架!咁唔用水烚,d菜營養就唔會一江春水向東流啦啦啦
我企晌counter睇姐姐做示範,15分鐘就三菜一湯啦啦啦
同場加映,我無拎到既碎菜機
機仔細細可以碎菜
有媽媽既BB適用,正確係有BB要食粥仔既媽媽適用,又輕身又方便碎菜啦
好!聽日我晌屋企玩煲,我要炆豬軟骨!哼


text:
旅遊靚相是這樣影成的 醒你必備3招 @Travel佳
有人話最佳嘅旅遊手信,就係每張旅行靚相,我Travel佳絕對認同!老實講,我年中都去唔少地方旅行,最開心就係睇番自己每次去唔同地方影嘅靚相,好似去芬蘭或冰島影極光咁,又或者去日本鳥取砂丘影日出咁(以上作品當然唔係我影,係由Sony curator影),靚相先係令我可以一次又一次無限回味旅程嘅法寶!所以我去親旅行,為求影到心目中嘅靚相,都會帶齊專業架生full gear上陣!睇到咁多旅行靚相,係唔係心郁郁想即刻去番轉旅行影個夠?俾多個貼士大家,正所謂「工欲善其事,必先利其器」,我近排去旅行試用緊比較輕巧嘅 Sony 全片幅A7相機,唔講唔知,原來只要配上唔同Metabones轉接環,就連Canon同Nikon嘅鏡頭都用得到,無論係 Sony 用家或者係轉會客都非常適合!
當地天氣實用資訊
出發前check清楚
想旅行影到靚相,首要當然係check清楚當地天氣同一啲實用資訊,尤其係想影到好似北極光呢啲大自然天文現象,原來天晴先係最大機會影到,相反如多雲,落雨,落雪就真係幾難見得到!又如想去日本鳥取砂丘影日出靚景咁,之前1晚就應該睇定日出時間,天氣同埋風向,仲要預早出發去準備;再如想去日本影櫻花,東京同京都嘅開花日子都唔會一樣,check清楚各地花期更加係常識吧?否則去到啲櫻花謝晒,就真係喊都無謂!
Metabones轉接環
用盡唔同鏡頭 超完美對應
旅行想影靚相當然最好帶部輕巧相機,Sony A7全片幅相機就係個好選擇.如果你以前入手咗Canon同Nikon鏡頭,擔心轉會要重新投資嘅話,我就會推介Metabones轉接環俾你,轉接環內置電子接點,完美對應Canon鏡頭嘅電子光圈,自動對焦,IS光學防震,EXIF資料,實用性極高!佢亦適用於其他副廠嘅鏡頭,旅行時想影到乜嘢效果都冇問題啦!
Peak Design便利快拆相機帶
旅行隨拍必備item
除咗帶埋Metabones轉接環外,支援任何專業相機/鏡頭/配件組合嘅Peak Design便利快拆相機帶都係我旅行必備item!呢條相機帶用料仿照汽車安全帶材質,夠晒堅固耐用!仲可以當背帶,肩帶或頸帶都得,就算揹部好重嘅相機都揹得零舍舒服;而且單手就可快手拆裝capture專利Anchor Link™連接系統,又相容ARCA雲台,快拆板仲可用喺腳架度添!最勁係可以快速鎖定同調整背帶長度,方便我隨時隨地舉機影snapshots!
Sony相機配件賞
75折換購轉接環 或免費換相機帶
最近我發現到依家買 Sony 全片幅A7系列,仲有個「Sony相機配件賞」,可以超抵價75折換購Metabones Canon EF to Sony E-Mount Smart Adapter轉接環或Nikon G to E mount轉接環,或者免費換番條Peak Design便利快拆相機帶都得!無論係Sony定其他兩個牌子嘅用家都絕對係個喜訊!原來同期仲有$1,500禮券賞同埋$500推薦賞喎,抵上加抵!


text:
一 乜鬼都要排長龍
乘住嗰股自然癮,平日都愈嚟愈多人狗衝入長洲,放假或者太平清醮兼搶包山比賽就更誇張.我哋呢啲真係住長洲嘅一到放假就唔敢出街,因為出咗去都唔知幾時先有得返入嚟!個個朋友都以為我住長洲嘅一放假就係上山玩嘅時候,其實我係宅到不堪!因為出街真係好辛苦!
一到放假,長洲真係多人到就嚟企都企唔到!有時我覺得呢度人仲多過上水嘅水貨集散區咁,啲賣大魚蛋嘅鋪頭大排長龍就預咗,但因為越嚟越多人嘅關係,度度都好多人排隊,想食個外賣都有排等!
二 垃圾全部都係垃圾
同埋到底你哋班人知唔知,其實紅日時候碼頭附近係唔可以踩單車架?同埋你哋啲踩得唔叻或者唔識踩嘅,唔該唔好入嚟長洲當呢度係練車啦,長洲啲路其實條條都好窄,你哋班炸彈令身邊嘅人身體安全構成嚴重威脅!
仲有你哋班人狗衝哂入嚟,個個做生意嘅貪你哋無得揀就所有嘢都吊高嚟賣,你哋可能當自己去旅行無所謂,但你哋知唔知班居民就被逼同你日日捱貴嘢!?
唔好成日呢頭話大陸人通街掉垃圾,吐痰,放黃金,嗰頭自己又一樣咁無公德心啦唔該,次次放完假,長洲都好似畀喪屍攻陷完咁,通地都係垃圾,我已經不下一次見住啲人明明大大個垃圾桶喺隔離,係都要考自己眼界咁掟啲廢物入去但又唔中,結果就笑笑口咁走咗佢就算!
又或者啲人見到垃圾桶滿咗,都係就咁堆啲紙巾,飲品盒上去!你哋成日砍頌西方人好文明,咁唔該學吓人帶住個垃圾膠袋喺身,個桶滿哂,就自己收返好自己啲垃圾,等到下個唔滿嘅垃圾桶你咪再掉囉!再唔係咪出返港島先掉囉!尊重吓附近啲居民係咪真係咁 難呀!
三 粒幾鐘等船返歸
最最最重要嗰樣,就係畀你哋班人搞到我要花好長時間先上到船出入長洲呀!一啲真係好多人嘅假節日,船公司都會加密啲班次,但係加完都載唔哂啲人走!
大佬呀,我想返屋企啫,洗唔洗搞成粒幾鐘去等班船呀!前幾年有人發起簽名運動,話應該畀我哋長洲居民優先 上船,我哋諗住有望啦,可以唔洗再嘥啲無謂時間先返到屋企,但點知政府話無迫切需要呀!佢哋呢班坐冷氣房嘅人完全睇唔到我哋有幾慘呀!
又有人話應該為長洲旅客人數設上限,其實我覺得比起畀長洲居民優先上船呢樣嘢係無咁緊急嘅.其實最緊要係,唔該各位入嚟嘅人做吓好心有返啲品,你哋入嚟玩,玩得開心之餘,唔該你哋畀返個生活空間我哋,唔好對我哋嘅地方用完即棄話之佢變垃圾墟先得架,係咪咁講先!?


text:
突然諗起小小往事....好想話比人知啊!:shy::shy::shy:以下係講我同我其中一個EX既事
講吓背景先啦
大約六年前啦
我只係個文員仔(宜家都係:lol:)
月入家庭朋友一律5講啦~因為都5關事
反宜同事就好值得講
因為個EX係同事黎既
佢遲個我做既 當佢第一日行入呢間公司
我地班男人就緊係第一時間 目及 啦
一望 個個都耍手另頭
其實都5差啦
頭髮長長 四眼 嘴細細 瘦底 冇波
出街見到都認5到個種
唯一一樣我覺得差既係佢完全冇打扮過勁娘甘LOL (但係我睇過佢化妝同換過件靚衫既相 雖然5係女神 但都好有女人味架)
雖然個個同事都話對佢冇興趣
不過有個20碎既囡仔番工佢地又點會5撩吓
HEHE 但係只得我 同佢最好傾:tongue:
甘啱我又dry 佢又single
好自然就一齊啦 (好啦好啦 終於開始入正題講性啦)
一齊冇幾耐啦
甘我就試探吓佢啦 笑笑口同佢講:不如我幫你剃毛啦:lol:
啊佢又即刻話好WOW
事不宜遲馬上去莎莎買啲脫毛膏啦
即刻開房!
其實當時我係真係只諗住脫佢啲毛啦
但係一入到房 佢一沖涼我就忍5住一齊沖:shy:
好啦 沖完脫完毛:lol:
開始攪啦 都係我衰 冇幫佢沖乾淨
我睇到佢個妹妹都冇咩毛諗住試吓啲蜜桃汁
PK啦點知原來.....既
冇既...甘下次幫佢洗乾淨先啦
馬上提槍上陣
XXXXXXXXXXXXXXXX
最後無套外射
如是者幾個月
有一日扑完我問佢
你之前條仔點扑你架
佢話好5開心
之前條仔當佢性奴甘
襯佢吾精神個陣姦過佢屎眼
係車度搞
佢講到哩度
我都好5開心...但係又覺得好淫亂:shy:
之後條仔同佢散咗冇耐 就同我一齊啦
雖然佢話5開心 但係我一路都feel 到佢出水
相處落幾個月啦...我一路都覺得佢好有M既潛質
不過哩次之後
我地就梳遠咗(你知啦 感情愛情好多變數)
最後我轉咗工就冇聯絡啦
我有時打飛機都會諗起佢架
如果..我地仲有既話
我諗我地真係會九味玩齊曬極度性挑戰:shy:
不過啦..都只係我既回憶:victory:
以上9成真啦:tongue:只係開心些牙:victory: 支持:shy:
回憶有回憶係痛苦:(
頁: [1]


text:
陳智燊同宋熙年拍拖多年,終於傳出男方求婚成功,將會喺年尾會拉埋天窗.呢對準新人自從上年年中公開戀情之後,TVB特別搵佢哋情侶檔上陣,仲公開打情罵俏,不過反應亦相當唔錯,睇嚟唔少人都認為佢哋相當匹配.
陳智燊自幼喺英國長大,而宋熙年就係07年代表悉尼來港參選華姐,仲得到冠軍而入行,之後就因為一齊主持節目而撻?.早前就有消息指佢哋喺將軍澳同居,但思想傳統?陳智燊就否認此事.而宋熙年見過家長之後,都深得長輩歡心.有傳陳智燊父母怕個仔會走寶,經常向佢催婚添!而陳智燊亦可能覺得自己工作算穩定,加上年紀亦都唔細,所以就向拍拖多年?女友求婚,結果就求婚成功!
據悉陳智燊同宋熙年就正在籌備婚禮,而佢哋就希望喺五星級酒店擺酒,不過就因為時間倉卒,所以好多地方都一早爆滿.而當佢哋落實婚禮地點同時間之後,先會向外界正式宣佈婚訊.除咗籌備婚禮之外,陳智燊亦搵緊結婚新居,有傳目標係上環?千萬單位,更加係會作為結婚禮物送畀未來太太.
宋熙年被問到婚訊一事?時候,佢就只係婉轉地答自己都唔知道.不過被問到係咪努力搵緊擺酒地點同愛巢,佢就話:「安樂窩我哋仲努力中,豪宅仲要加把勁.」宋熙年亦指會同男方夾期,同時亦都會努力工作,打好經濟基礎.而陳智燊就只係話:「多謝你?祝福,但係未有咁快呀!」
其實陳智燊被喻為「新一代筍盤」,37歲?佢家底都尚算唔錯.而陳智燊多年嚟亦同過唔少女星傳緋聞,糖妹仲自爆鍾意佢添!依家「新一代筍盤」就正式封盤啦,兼夾送千萬毫宅畀未來老婆.嘩!宋熙年真係相當幸福喎!


text:
老細成日都話我煮嘅豬扒冇新意,就係佢依一句說話,我就好努力咁研究,終於就煮左依個非常惹味嘅蜜塘香草煎豬扒
其實講起都有點難為情,因為我啲醃料早係肥豬做節目時,睇見佢成日用迷迭香,百里香同埋番荽,所以我都去買定啲打算跟佢煮.
不過….買左咁耐都係等到今日先用到,因為我成日都覺得醃豬扒係要一早醃咁先會入味,之前時間唔太夠,所以咪多數買現成嘅啦(又嚟俾懶惰藉口添)!
看似好多材料,但其實都係幾樣,有豬扒,迷迭香,百里香,番荽,黑胡椒同埋洋蔥(漏左影相..真失敗)
首先用油,鹽,黑胡椒,迷迭香,百里香,番荽醃豬扒最少一小時(我今次醃左三小時),份量方面就因應個人口味嚟加減,醃嘅時候記得要留意豬扒兩面都要加入醃料呀
洋蔥切片,我今次我都係用左紫洋蔥,因為炒出嚟係會甜啲呀
首先將豬扒煎至約7成熟,然後剩起備用
洗乾淨鑊之後落少許油爆香洋蔥,待聞到好香嘅洋蔥味之後,就可以加入豬扒再煎多一陣
之後再加上蜜糖不停炒,等每一塊豬扒都有蜜糖包圍住.依個時候都係要小心同快手,因為蜜糖亦都係好易燶呀
就係咁好似好簡單嘅蜜塘香草煎豬扒就完成啦
其實我一向都好少煮煎嘢嘅餸,因為我嘅煎功唔好,成日都好易煎燶,不過今次我自覺又煎得幾靚哦,都冇乜燶呀….哈哈哈
初時我都有丁點擔心兩位老細唔太鐘意嘅香草味,估唔到佢地又幾鐘意,仲話比平日食一早醃好晒嗰啲仲好味呀(緊係啦…自己醃可以落重手啲,當然係夠味啲啦)!
屋企仲有醃料,所以應該好快又會要煮多幾次,成功嘅餸當然要煮多啲,等我自己多啲滿足感,亦都多啲正能量嘛!


text:
係香港做得工程就有一種覺悟:工程界就係建制派.咁係冇辦法,因為工程界就係仰政府鼻息,政府有工程做就有工開,政府比條難路你行,你就可以執笠.而且我成日打比喻話,工程界就係靠啄鱷魚牙隙肉碎生存嘅雀仔.鱷魚搵到食,我哋就可以偷啲頭頭尾尾食,大部份雀仔都唔會計較隻鱷魚有冇道德.
所以對香港人痛心疾首嘅大白象工程,好似高鐵港珠澳人工島,對工程界嚟講越多越好,最好係今日叫我起,聽日再畀錢我拆咗佢,工程越唔合理,我哋越有工開.香港人橫掂都要畀人搶錢,梗係自己搶埋一份先至實際.
真小人好過偽君子,講真我寧願聽到有人同我講咁樣嘅說話, 好過聽見有人同我講「我哋一定要支持政府施政,跟隨一帶一路,抓緊發展機遇」.我哋大家都係做工程,實事實做,咪講呢啲核凸嘢好唔好?
偏偏工程界一直以嚟都係充斥住呢啲除咗識搵錢之外完全唔知自己講乜嘢嘅老大哥.佢哋剩係知道自己要投票畀建制,但係佢哋完全諗唔到係乜嘢原因.立法會功能界個盧偉國係咁,到今次選特首, 成班人又出嚟無厘頭R票,一樣係咁憨居.
黎咗幾個老前輩,一嚟就講返選立法會嗰陣時聽嗰啲三幅被:政府應該平均攤分每年工程份量,令到業界供求穩定.佢哋會盡力聆聽年青工程師的訴求,咁咁咁.
哦.
我第一時間想問咁樣同選特首有咩關係?
首先係你哋呢班人先有得選特首,我冇.咁你哋有乜嘢辦法令到特首真係聆聽你哋嘅意見?
冇.
有一個仲講話佢由 2000 年開始已經同政府咁樣講,選曾蔭權嘅時候都係咁講.曾蔭權嗰陣時都應承佢,結果之後冇咗件事咋嘛.
嗰一下我幾乎忍唔住笑喺張櫈碌咗落嚟.咁即係人哋當你傻架喇.唔好講曾蔭權,對上一次選梁振英,佢又放你飛機,咁你可以點?
一個正常嘅選舉,你可以威脅個候選人,如果唔兌現選舉承諾,下一次就唔會再投佢票,就係咁簡單.假設你係代表我哋工程界,自 2000 年開始你已經不停俾人放飛機,你每次選完人哋都唔放你在眼內,咁我做咩仲要投票選你去代表我呢?究竟係你天真定當我白痴?人哋要選票嘅時候就同你哈哈哈,到你而家要選票嘅時候就嚟同我哈哈哈, 根本就係選舉要票嘅時候先至會同自己選民哈哈哈幾下,你天真,都唔好當我哋弱智.
有人問佢哋有冇投票嘅意向,佢哋竟然夠膽講話佢哋冇特別嘅政治立場,唔會而家就已經決定要選咩人.講真,係特首候選人都唔知係邊個嘅情況之下,我要選選委已經係好奇怪嘅事,你仲要冇個清晰嘅立場,咁我點樣投票俾你,等你去代表我???呢一班人究竟知唔知自己做緊乜?
又有人問佢哋會唔會全部一齊統一投票立場.佢哋竟然又話唔會強迫所有成員一齊投同一個人,,, 救命,究竟你哋呢啲係乜嘢聯盟? 又要叫人哋選曬你哋三十個人,但係你哋又唔會決定到自己點樣投票喎?
望返張宣傳單張,個個都係大公司既阿頭.講真平時做生意真係挑通眼眉英明神武.但係一搞選舉嘅時候…… 我諗得出既字都唔好意思講出嚟.喺度投得你票,個個都讀飽書. 點解你哋可以認為用呃婆仔嘅手法可以嚟呃到我哋投你票? 無錯,如果齊集 30 票的確係多多少少有啲啲影響力,但係你哋有冇諗過,你哋根本冇任何方法去保證政府會認真考慮你哋嘅建議?你地係香港生活咗幾十年,而家口口聲聲話要等後生仔接棒,你哋過去過十幾廿年又做過啲乜嘢令到我哋嘅政制 可以更加完善? 令到政府真係會認真考慮市民同埋業界嘅聲音?
完全冇.
有幾個老人家重話,自己都七十歲選埋今次應該都唔使再選,係時候交棒畀年輕人.佢自己應該唔記得咗自己五年前都係講過同一番說話.工程計界選委會都係咁嘅樣,其他界別嘅選委係乜嘢樣,大概不問可知.
到最後仲派一張 bingo 卡畀我哋添,話記住跟張卡嘅號碼入去投票喎. 哈哈哈,連阿婆掌心雷都出埋.不過唔緊要,都真係啱用,唔該曬.
望住你哋個樣同號碼,我知道點樣投架喇.
文:小小工程師


text:
我鍾意左一個浪子,佢20歲,雙子座,性格好奇怪,好低調,好鍾意自己一個同埋啲好另類嘅野,好有自己思想嘅男人.
我地係由朋友開始,開頭諗住玩下,有次醉左同左佢去咩咩,之後就已經諗住唔會點聯絡.
點知我地翻左英國之後佢自己搵翻我,有時自己一個都會諗起佢,覺得佢好charming好特別,唔同一般嘅香港男仔.
佢又會隔日搵我但係又唔會好密,因為佢好忙,佢係啲好專注學業嘅人.
有時都會叫我去佢個城市度搵佢,因為我地都幾近.
我去過搵佢搵左兩次,有次仲住左一個星期,佢每日都會諗好節目,帶我去玩去食好野,好gentleman好take care我,
我地做曬情侶會做嘅野,會拖住手出街,佢會無啦啦係條街錫我,因為我係d好cheerful嘅女仔,成日都令到佢大笑,
大家又會笑得好開心,佢亦都好鐘意同我係埋一齊,而我又會對佢好好,幫佢煮飯做家務.
但係,我地大家都係d唔想拍拖嘅人,都講好左話唔拍拖.
原本我都係諗住玩下,做下friends with benefit咁,
但係由於我地相處得越來越多,仲一次比一次sweet,試過一齊浸泡泡浴傾計傾兩個鐘,係前所未有過咁sweet,
佢亦都會好順我意,陪我做曬我想做嘅野,又會記得曬我講過嘅野even有d我都唔記得,仲會比我寸,一d都唔大男人.
慢慢令我覺得佢唔只當我係sp咁簡單,佢又會成日偷偷地錫我,有次我地傾傾下計佢好sweet咁拎起我隻手錫我一下,個下我好冧..
但係佢又會同我講佢唔可以對一個人對太耐,因為佢慣左自己一個,佢又會講佢成日帶其他女仔翻屋企,
而佢都知我好多人追,但佢從來唔會因為我同邊個男仔好close而呷醋,
佢都知我本身好花心但從來唔會埋怨.
我本身都係一個playgirl,會好enjoy比好多男仔追同埋同好多人flirt,但係唔係個個都會咩咩.
而我地兩個都會成日大家寸大家,踩大家,講到一定唔會鐘意大家咁,但係係我係佢屋企住左一個星期之後,
佢送我走嘅時候佢細細聲講左句:我好開心你過左尼..個次係佢第一次講哩d野..我好冧..
同佢咁sweet完一個星期之後,我唔係好想理我其他嘅追求者,因為我覺得個個都比唔上佢,有時真喺會好想得到佢,但係知道無可能,亦都知道再咁落去會越踩越深..
我原本都係諗住死都唔拍拖,因為上次個ex cheat左好多次,hurt得我好深好深,但係我真係覺得同佢相處得好開心,大家諗嘅野又好似,係好難搵到一個人同我咁夾,之前所有男仔都無一個好似佢同我咁夾.
我而家有d想拍拖,想收起花心,好好同佢認真咁係埋一齊,但佢已經講過話自己無可能拍拖,
如果我選擇停落黎,我有無可能令到一個浪子愛上我,為左我停落黎?
我其實預左自己再咁落去會好hurt,好似玩火咁..但係我想為左佢停落黎..我地係咪無可能係埋一齊?
呢個SP係我散既時候識
佢有拍拖ga, 佢話同女朋友咁多年已經好悶la...
我同佢開頭見得勁密,好好傾,每日whatapps, 抽時間見面,成日搵我見朋友, 佢又話好鐘意我>


text:
一路以來,我既認知Bio Oil 係For 懷孕既媽媽使用
又或者開過刀,身體上有一些疤痕既人仕
而同時想減淡疤痕的人仕,就絕對是會使用這一款的Bio Oil 吧
不過如果好似我呢d 又未有需要既人仕,跟本就好似冇咩用處?咁要黎做咩呀?
早前就出席到Bio Oil 舉辦既小小Wokrshop
又等下小妹睇下究竟呢枝油除左可以淡疤之外仲有咩攪作先?
呢枝Oil Bio 由1987 年開始面世,一路以來只係做係皇牌護膚油,
我都聽過不少朋友去歐遊都帶呢個番香港做手信.
直到三年前,2012年開始引入呢枝好用既Bio Oil 係香港發售啦
仲有兩枝既唔同既Size 比大家係唔同時間放係手袋/係屋企使用既
而係今年既八月一號仲推出左一枝200ml 既份量
價錢都只係$250/200ml
真係唔講唔知可以抵到咁,我就已經即時買左枝懷孕既媽媽啦
而每枝既盒底都有一個製造日期
大家就可以安心使用,每枝都可以保儲三年既
當然開左既就盡量快d 使用啦
咁我講左咁耐?Bio Oil 究竟有咩咁好用呀?
除左係可以可以淡紋之外,仲可以做護膚架
係唔係估唔到呢?因為我都係第一次知道原來係可以做護膚
或者大家有用過呢枝油,一定喂,呢枝野好油架啵
淋架啵,點樣可以搽係面度呀?
因為今次呢枝既Bio-Oil 蘊含了專利成分PurCellin Oil™
所以今次d 油都唔會好似之前咁油淋淋啦
而今次化妝師仲教左我地利用Bio Oil 點樣用係身體同面部啦
首先就可以將d bio oil 滴幾滴係浴缸就可以令肌膚充滿滋潤,
然後就可以印乾,千祈唔好抹乾呀咁就可以令肌膚放鬆同時又可以
令肌膚回復光澤既,有時做野好辛苦當係香薰油都係一個唔錯既選擇黎架
第二呢就可以用係面膜上面啦,或者你會話即係點呀?
就係敷面膜之前搽少少係個面度,然後就可以敷番個面膜
就可以快強吸收力同時又可以加速滲透力啦
第三呢都係用係面部既,當係平時洗完面啦,做埋爽膚加埋精華就可以搽上呢個Bio oil 啦
除左可以滋潤肌膚同時又可以去紋去斑仲可以均勻膚色tim
當然少不了可以用係手既位置啦,就係搽完d Bio Oil 再敷上手膜手套
再按摩一下,你隻手仔唔滑就真係假啦
其實真係唔止咁少架,但係
或者曾經用過呢枝油既朋友都同我講一句,
呢一枝野真係好淋呢,冇可能用到係面上面
但係由於今次呢個成份已經有新配方PurCellin Oil™
所以雖然佢都係一個油份既產品,但係今次小妹測在手背又覺得佢
未去到我平時既按摩油感覺(即係成手都係油)
而且它的清爽度又真係蠻高的,起碼我輕輕推開後唔洗一陣都吸收哂
當係平時你有時都會搽油係肌膚既朋友我覺得呢一款會更加岩大家既使用呢
當時最大家期待既一個環節就係請左一位靚媽唐寧小姐
同我地Share 左佢係陀兩位小朋友既時候點去使用呢枝Bio oil ,
真心講呀,佢點都唔似兩位小朋友既媽媽
佢仲係好似我細細個睇佢做戲咁既樣,依然咁童顏
佢就同我地分享原來佢係未有妹妹開始都已經使用緊呢枝Bio Oil,
主要係想將肌膚Keep 住有彈性
加上有時係夏天我地有減肥或者廋左d ,產生左d 橙皮紋都可以減淡架
不過當然都係個句,岩岩有左Baby 又未去到可以公開既時間
就千祈唔好用住啦,因為當中有少少成份會有機會影響岩岩小Baby 架
第二個最期待既環節就當然就係整小手工啦,
因為今次大會也準備了一些跟bio oil 當中既成份係一樣既乾花
給我們製造兩款既小手工,包括有乾花頸鏈同乾花燈膽
而小妹絕對是破壞力強人仕,我已經打爛左幾個燈膽
最後差不多裝飾才是自己做.還是簡單的花花頸鏈最岩我玩
看看唐寧的乾花燈膽真係好鬼靚,佢真人都好靚
經過今次既活動,令小妹完完全全認識這一枝Bio Oil
原來Bio Oil 唔係只係懷孕中既婦女使用,唔單止去紋去斑
仲可以滋潤肌膚,增加彈性,加上成份也比較天然
主要利用不同既花成份去處理,大家可能問點解頭3個月唔用得?
因為當中有玫瑰同薰衣草花香味道,有機會會影響頭三個月既胎兒
加上岩岩頭三個月bb 先開始慢慢大,過左3個月先慢慢搽黎防紋仲未遲既
我已經用左它做手膜啦,真係肌膚滑滑呀!!
而家佢最新呢枝200ml 都係250蚊枝咁抵買你唔會唔試架嗎?
今次介紹的Bio Oil 會有三款不同既Size 可供選擇
就好似可以擺係手袋隨時拎出黎用都冇問題既 $110/60ml
仲有大枝一倍,岩哂可以搽哂成面既朋友啦,價錢仲抵買 $180/125ml
最後就係今個月先推出既 $250/200 ml ,真心覺得最抵買就係呢枝
所以已經決定會送比我d 大肚朋友仔
如果你都有興趣買既話就可以到以下地方選購
各大萬寧﹑屈臣氏﹑莎莎及華潤堂
希望你地都喜歡小妹既介紹啦
想隨時留意小妹既Blog 既動態及生活點滴


text:
我終於離地 iFly@新加坡
(專欄新血)(搶試新gadgets by Ocean)呢篇係我第1篇喺《新Monday》嘅稿,以後會主力介紹下啲玩物喪志,得意過癮又冇乜實際用途嘅電子gadgets,又會寫下
旅遊時見到玩到食到嘅得意嘢.不枉我近呢幾年不停吃喝玩樂又搞下啲gadget小生意,終於可以同大家分享,獻下世.
好!第1篇就講下開心到飛起嘅iFly.早前出trip飛咗去新加坡3日,其實正式工作時間加埋都冇3粒鐘,其餘時間美其名係去觀摩考察,實情都
係去玩,順路見一見老友呃餐飯食.第2日朝早開完會,就跟客人揸車去喺聖淘沙嘅iFly,體驗一下「離地」嘅滋味.
根據iFly嘅經理講,現時想玩呢種玩意,東南亞只有聖淘沙先有得玩,跟住就要去到杜拜先有,所以梗係要試下啦.
先講收費,99蚊坡紙約580港元就可以玩1個session,當中包括大約15分鐘嘅簡短briefing,flying suit,頭盔,眼罩租用,同每人可以由教練陪
同下試飛2次,而每次試飛時間係45秒.
Briefing後,大家就一齊換flying suit,頭盔,當全部人ready晒後,就排排坐喺個wind tunnel外圍,咁教練就會安排逐個進入內部陪飛.到我嗰
陣,心情都有少少緊張,都唔知嗰4把風扇點吹得起成180幾磅嘅我.一入到去,我就根據之前briefing指示咁成個人直立式瞓落去,一落去先
知啲風真係大到無倫,只要再將雙手叉開,雙腳放鬆,頭向上望,個人就會自自然浮起,因為始終係第1次玩,個人一定會左搖右擺,啲十級
強風又會吹都你fing手fing腳,咁教練就會喺呢個時候扶一扶你,等你可以飛得靚啲,俾裡面嘅相機幫你影張靚相留念.
當飛咗45秒後,教練就會扶你飛去出口再安全着陸,跟住全部人又排隊玩第2次,當所有人都玩晒2次後,教練就會問有冇人想再飛多次,再
飛多次係要加30蚊坡紙,但好玩在呢次教練會扶你一齊飛起,重可以飛到上大約5,6米咁高,因為之前頭2次都唔會飛得太高,最多2米左右
,如果覺得好玩嘅,就可以試下高飛直墜嘅感覺.玩完之後,就可以影下相同換番衫,跟住就可以落去入口度睇番剛才影嘅相同video.當然
可以俾錢買番,我就買咗張留念喇(SGD35)!
我會極力推薦大家去試一試,一來過癮,二來唔係度度有得玩,三來係相當安全同冇跳降傘咁大壓力,因為我都跳過降落傘,其實嗰種
floating感覺都幾似,咁當然冇咗free fall呢part,但相對又平好多,又唔會被天氣影響到.貼士係最好早1,2個星期喺網上做定reservation,因
為會平多少少,同唔會去到滿咗冇得玩,加上星期六,日都幾爆下,如果去到冇得玩就掃興啦!
iFly查詢:www.iflysingapore.com
Ocean Wong’s Profile
或者直shot叫噢唇,本地資深gadget達人,開設Oasis Tech科技公司,代理多個sport gadget品牌,更係試機王,最鍾意搶住晒試新嘢.噢唇重成
立HKKU(香港車神聯盟),專搞小型賽車比賽,自己都會落場鬥,人重,但手車好快.佢會喺度同大家分享下各類科技嘢,試機,爆料樣
樣有.


text:
洪卓立和湯怡同年 26歲,大家都係愛狗之人.據知拍拖初期,洪買了幾隻貴婦狗,等冇工開的湯怡玩吓狗調劑生活.
真面目
離離合合 搬走同居竇 洪卓立傻等湯怡復合
合久必分?分完都可以再合喎!歌星仔洪卓立同冇乜生產力的湯怡拍拖拍足 4年,據知湯怡早輪因嫌棄男友花心唔定性,加上自以為埋到王維基堆,幫 HKTV拍劇,一心以為發牌在即有機發圍,於政府宣布發牌結果前突然執包袱,靜雞雞搬離同居愛巢.
可惜事與願違,牌發唔成,劇亦冇得播,加上洪卓立依然勁冧湯怡,湯怡在無路可走下又轉軚再搬返入同居愛巢,當無事發生過.想飛?等有毛有翼先啦!
26歲洪卓立憑英皇新秀入行,星途唔算順,最為人知的,係 09年肺積水入院被誤傳「死訊」,另外跟同門湯怡拍拖都算係佢另一「成就」.
死死氣搬返去
同居 3年多,又試過多次離離合合,但二人始終分完又合,但據知埋到王維基堆的湯怡,於政府公布發免費電視牌前夕突然執包袱搬離愛巢,早上外出工作至晚上的洪卓立,一開家門見湯怡所有的衣物家當全部消失,電話又一直長響無人聽,情緒跌到落穀底.
據二人的密友透露:「初時以為佢哋鬧吓交,點知 Kathy今次咁激玩失蹤.雖然洪卓立係衰花心,不過佢真係鍾意 Kathy,但 Kathy就有野心,覺得自己唔可以同花心男友再拖落去,加上見自己一簽港視就連拍 5套劇,有兩套仲要做埋女一,佢講句嘢都可以大聲啲,於是的起心肝,靜雞雞執走曬啲嘢,『分手』都唔講就飛起洪卓立.」
湯怡搬走後,一直關掉手提電話,洪卓立發散朋友幫手,亦聯絡唔到女友,不過劇情峰迴路轉,知情者說:「最離奇係港視發唔到牌, Kathy冇咗條後路,又忽然喺二人的同居竇出現.由於洪卓立都仲係鍾意佢,大家咪當冇事發生囉.」
秘密同居
11年洪卓立先被影到與湯怡搬到灣仔謝菲道秘密同居,不過最近二人已遷到炮台山一單幢樓宇繼續同居.
「問題好複雜」
其實 10年洪卓立被詩雅狠飛後,才轉溝同公司的湯怡, 11年二人租住灣仔舊樓共賦同居,最近則搬到炮台山.拍拖近 4年,洪卓立雖然唔算紅,但都叫搵到兩餐,但洪卓立不時瞞住女友偷食,早已不是秘密.密友透露:「佢個樣勝在夠乖仔,年中不知幾多女死喺佢手上,不過佢好識分邊個係真邊個係玩吓,咁耐都未見過佢有手尾跟.」
對於女友搬完又回歸,洪卓立早前在活動上回應本刊提問,突然欲言又止:「唉………呢個問題好複雜,我只可以講一句啦,我哋一直都係好朋友!」
最緊要就手
除咗立立同湯怡拍拖,其實英皇旗下好多同門都撻着過,真係閉門一家親!


text:
政府廣告成日都提醒市民,唔好輕易提供自己嘅個人資料畀陌生人,以免被不法分子利用,招致不必要嘅損失,尤其是老人家,千祈千祈要保存好自己身份證號碼同埋地址,否則隨時有人上門拍門,話你唔知幾時借咗一大筆錢,有冤無路訴.
黃子華曾經喺一次棟篤笑講過,劉德華「今時今日咁嘅服務態度,係未夠架!」呢條宣傳片,係將政府內部,畀公務員傳閱嘅教育片段播咗出街.我非常認同,睇嚟今次,政府又將呢啲內部傳閱片段,誤放公眾層面啦.但可惜,點教育,都係無用,我哋嘅個人資料,仍然係會從各種渠道被共享到任何一個地方.自願嘅,有,每一日仍然有好多人相信會有講普通話嘅入境處人員喺邊境扣起咗佢件貨(即使佢冇買任何嘢),要畀錢先攞得返.非自願嘅,網絡公司每日都可以掌握到我哋各種消費信息,再推廣告畀你.當非自願去到一個極端,半個香港咁多人嘅資料,喺一夜之間,因為一班「大意」嘅員工,兩部「有翼」嘅電腦,就可以落入盜賊嘅手上.
特首選戰後,選舉事務處喺3月27號,發現擺喺亞洲國際博覽館一個上鎖房間內,2部手提電腦唔見咗,其中一部電腦載有全港378萬選民的姓名,身份證號碼及地址.另一部電腦就載有1194名選委嘅姓名.報警,解畫就一定要做啦,但係選舉事務處完全解釋唔到,點解一個小圈子選舉,要無啦啦帶一部有齊其他唔關事嘅人,亦即係幾乎全部香港選民嘅個人資料,去到個投票會場呢?點解會只係擺咗喺間黑房?有冇人24小時看管電腦?全部問題,官員都畀唔到答覆.就連佢哋嘅頂頭上司,政制及內地事務局局長譚志源被問到點解僅有1194名選委嘅特首選舉,要300幾萬人嘅資料到場,都話「我第一個問題就是問這問題」,要等選舉事務處交報告.
事後,政府同埋佢哋嘅友好傳媒都幫手SPIN件事,話資料已經多重加密,極難破解,又強調相關資料無包括電話.但問題嘅核心從來唔係加密有幾嚴,加密本身個作用,係防止有駭客透過網絡攻擊電腦,以取得電腦內存同埋線下嘅資料,我哋好難確保偷咗電腦嘅人,係擁有相關嘅解密技術.
從一開始,呢兩部電腦就唔應該唔見.咁點解,從來無聽到有政府中人需要為今次事件問責,要遭受處分?點解無任何人需要停職待查,而只有弱弱嘅一聲道歉?難道真係一句資料已經加密,就可以當冇咗嘅電腦係潑咗出去嘅水,唔需要再理會?
話口未完,今個星期又爆出統計處隱暪9個月嘅一件事 ,有2名人口普查員,喺舊年中期人口普查期間,喺快餐廳遺下兩部平板電腦,有12戶共46人嘅個人資料未能及時遙距刪除.
呢啲事情係咪孤例?無人知道,因為以上呢一單如果唔係有傳媒揭發,都唔會被曝光.個人資料係值錢嘅,因為小則購物,衣食住行,以至借錢,處理金錢業務,大則個人行蹤,都需要細心捍衛.全香港,保存得最多個人資料嘅機構,就係政府.當私隱外洩風險愈見增加,就唔好怪市民有一日完全唔再相信呢個政府了.


text:
雖然張名雅成日累人遲收工,不過喺大台工作不斷,出騷又拍劇,早前仲去船 P,大晒 34C噴血身材.網上圖片
真面目
中晒箭 懶到死是非精 張名雅鬼同你記劇本
表面同你 selfie自拍,唔等於我 like你,好似剛大結局嘅《鬼同你 OT》,辦公室入面原來好多是非,矛頭仲指向劇中演發姣 OL嘅港姐冠軍張名雅,話佢喺微博講到自己好勤力,實則成日唔帶腦返工,又唔記對白搞到成日 NG,試過一場一頁戲,拍足兩個鐘.一班演員亦冇否應,其中同張名雅最多對手戲嘅大隻仔溫家偉仲話:「我唔識講呀,你唔好問我啦.」係囉!點答你啫!
27歲張名雅雖然係 12年港姐冠軍,不過鋒頭一直被同屆亞,季軍朱千雪,黃心穎過晒頭,但近年花旦走得就走,大台冇晒人,張名雅亦開始劇接劇,最近的《鬼同你 OT》除咗主角搶鏡,一眾綠葉亦生鬼,其中張名雅喺劇中飾演發姣 OL,經常對大隻仔溫家偉放電,表現不過不失.
一句對白都記唔到
拍劇入屋,但《鬼》劇台前幕後都原來好驚張名雅,有助導爆料:「佢成日喺微博,影晒啲劇本出嚟,講到好似好勤力咁,根本上就冇睇過劇本,一句都記唔到,搞到成日 NG.」最慘係大隻仔溫家偉,同張名雅唔少對手戲,試過一頁戲拍足兩個鐘,他說:「我唔識講呀,你唔好問我啦,不過 NG有好多原因嘅,未必關佢事嘅.」而劇中同張名雅做好姊妹嘅李綺雯就話:「吓?我唔記得喎,唔好問我咁耐嘅嘢啦.」而張名雅當然唔認:「我記性其實幾好㗎,冇特別 NG喎,我有做足功課㗎,咁埋位前要試位,咁打燈各樣嘢都唔係一次 OK啦.」
張名雅俾人圍插,但據她身邊人爆料,原來其他演員都唔係好勤力,「試過有場戲,大隻仔同張名雅等其他人拍完先埋位,結果其他人不停 NG……佢哋就由天光等到天黑,要擇日重拍!講真個個都 hea啦,係唔知點解淨係針對張名雅啫!」好彩張名雅對手係大隻仔,唔係洪永城啫,唔係就俾人當面鬧
後上發力
港姐冠軍唔等於大把嘢做,張名雅同屆出身嘅港姐朱千雪,黃心穎同湯洛雯個個發展都好過佢,不過大台冇人,張名雅肯做都一定有嘢撈嘅!


text:
先交帶一下先, 我呢幾晚都係返夜既關係, 所以要等到星期六日先有機會再更新旅遊地方了. 黎緊將會PLAN左講既會有...
台北: 淡水, 101, 不能說的秘密餐廳
台中: 逢甲夜市, 一中街, 玫瑰園
台南: 花園夜市
高雄: 西子灣, 旗津, 買單車既好地方
是咁的, 由於一次無意既搜尋, 去左UWANTS, 見到果度有台灣旅遊版塊, 於是就開始左起UWANTS度答野. 可是, 答野同寫BLOG原來好唔同. 寫BLOG當然係寫我知既野, 知幾多就寫幾多. 無得作既. 但係答人野呢? 人地問既野可以好闊, 闊到可以問台灣有邊間酒店好? 台灣有咩地方好玩? 呢D好似好簡單既問題, 原來反而係問題既開始. 而我亦都試過被網友質疑......
我講一個活生生既例子, 假設你住黃大仙住左十幾年, 可能你都未必留意到原來黃大仙有間嘉年華酒樓. 你只知道黃大仙最出名係新光同潮江春. 相同道理, 我當我一年可以去幾次台灣, 我都無可能答到一D百分之一百岩既野出黎. 於是就有版友出黎話你作野, 你連黃大仙有嘉年華都唔知, 等等等等.
早幾日我起度諗, 其實係咪我錯呢? 我係咪應該唔SURE就唔答呢? 但係今日我諗通左, 就係只要本住良心, 係我親眼見到, 去過既, 我就照將我知道既答出黎. 就算我知道既不是事實之全部也好, 反正我無呃人.
而亦都因為每個人既喜好不同, 我覺得無野行既地方, 可能你覺得好好玩要玩好耐. 但係咁我又比人話過喎. =.=" 唉, 真無解. 就好似我自己PLAN行程, 我會朝九晚十二咁PLAN足晒. 之前有個朋友叫我幫佢PLAN行程, 我又朝九晚十二咁PLAN比佢, 結果比佢鬧我話咁仲辛苦過返工唔係去旅行喎. 當然佢係講笑咁講啦. 但亦都見證左一件事, 就係, 我寫既野係我既見解. 每個人對見解不盡相同係正常的. 你要質疑我都無用. 唔信既就跟團吧. 盡信書不如無書, 不信書就不要看書.
最後, 我想講句心底話. 無論睇緊呢個BLOG既你係打算去旅遊定係當新知咁睇. 自由行買定本旅遊書其實係唔慳得的. 旅遊書可以每一個地方都將佢既鋪頭OUTLET等列晒出黎, 而我個BLOG甚至係其他旅遊網站都係無可能做到的. (仲要係免費既添). 不過, 我寫BLOG既原因, 就係將旅遊書講得唔夠清楚. 相又少既情況下, 比個更清晰, 更多實景相片既資訊比你參考. 等你知道應該點搭車, 去邊度食野平, 有乜野要註意等等. 你一句問有咩好介紹, 我真係唔知道有D咩係你鍾意既你想去既. 答左你你又未必鐘意.
其實, 我真係好多謝每一位睇過呢個BLOG既朋友. 特別係信得過我, 夠膽問我問題或者叫我比意見既網友. 多謝你地既支持. 我感受到一句好老土既說話原來係真的. 就係我寫作既動力就係因為有你地既支持! 我會繼續寫落去, 唔會理人質疑的.
ThatsWhy..


text: 94年香港小姐季軍李綺虹,雖然嗰陣輸咗俾冠軍譚小環,但係冇影響佢喺娛樂圈嘅發展,當選冇耐已經被安排去拍電視劇,佢啲半鹹半淡廣東話再加埋儍大姐形象,唔單止吸引到一班師奶觀眾,仲為佢帶嚟唔少拍電影嘅機會.直至04年李綺虹同未婚夫Corey奉子成婚兼返加拿大定居,終於減少幕前演出,到咗08年回流返香港拍劇,最後喺2012年約滿離開無綫.今年已經47歲嘅李綺虹,日前就俾《蘋果》讀者彭小姐透過「爆相爆片」捕獲,彭小姐話當日喺黃埔港鐵站見到佢同老公:「嗰陣李綺虹同佢老公準備入閘,唔知係咪老公嘅八達通出現問題,同地鐵職員喺閘口擾攘一輪先入到閘,嗰陣李綺虹冇化妝,但係佢保養得好好,同當年拍劇個樣變化唔大.」跟住李綺虹同老公行咗落月台,雖然佢已經離開娛樂圈幾年,不過對鏡頭嘅敏感度仲係好高,彭小姐話:「嗰陣李綺虹見到我影相,蹺晒手邊行邊好唔耐煩,好避忌咁左擰右擰,避開鏡頭,最初佢老公都冇出聲,但係見到老婆個樣唔多開心,都忍唔住叫我唔好影相.」跟住佢哋行咗去第二個幕門等車,車到咗就即刻上車同搵咗位坐低.查實李綺虹返咗加拿大定居之後,間唔中都會返香港,噚日李樂詩仲喺ig貼咗張佢同李綺虹仲有童愛玲嘅合照,三個人keep得好好,計吓數佢個仔都已經有13歲,唔知李綺虹又有冇心郁郁返香港拍吓劇呢?


text: 劉愷威背住楊冪深夜摸入大陸女星王鷗間房呢單嘢,真係相當之震撼.楊冪已表明相信丈夫,劉愷威指兩人深夜相聚只係讀劇本,今日發表律師函聲稱要追責此事.咁劉愷威同王鷗孤男寡女一間房逗留4個鐘做乜先?劉愷威嘅工作人員就話係對劇本,但已經有眼利網民發現,劉愷威走嗰陣,房內燈冇開.咁點樣對劇本呢?關於劉愷威夜會王鷗呢單嘢,原來仲有第三次斷正(第一次係成班人包括劉愷威入咗王鷗房開餐,第二次係摸黑睇劇本),第三次呢,原來係發生喺摸黑睇劇本嘅第二日,又係晚上.第三次約會經過,次序係咁嘅,劉愷威同王鷗拍完《莽荒紀》後,夜晚十點收工返房.十點半,王鷗助理送餐俾王鷗,然後即走.五分鐘後,劉愷威輕敲王鷗房門,閃身而入,身形矯健仲好謹慎,疑似共進晚餐.近十分鐘後,王鷗助理返嚟,冇即刻拍門,而係側耳聽下間房有咩動靜,再嗌埋劉愷威助理嚟,夾手夾腳入房收走碗筷離開,而劉愷威呢?佢仲留喺房裡面.唔通又讀劇本?由晚上11點,留到淩晨1點48分,頭戴鴨舌帽劉愷威先至打開王鷗房門,迅速離去.呢三個幾鐘頭裡面,係冇人再出入王鷗間房.而劉愷威出門後,王鷗亦馬上關門.令人費解是,第二次劉愷威對完劇本,王鷗間房盞燈都係熄咗嘅;第三次呢,燈光好暗,疑是只開床頭燈.咁點睇劇本呢究竟?


text:
Koei之前做𡃁模試過俾狂迷摸胸:「我覺得好委屈,喊住咁同前經理人投訴,點知佢反應勁冷淡,仲同我講『你遲啲就會慣』,其實做𡃁模唔易,有苦自己知!」
U花 U草
出完寫真做社工 DSE 24分𡃁模 口才搭夠入理大
胡可欣( Koei)
19歲
理大
應用社會科學系(社工)
Yr.2
現讀理工大學應用社會科學系(社工) Yr.2嘅胡可欣( Koei),自 4歲父母離婚後,一直跟媽媽同家姐相依為命.除咗屋企人, Koei見得最多嘅係社工,亦因為覺得社工好好人,感動到 Koei立志要成為一名社工.讀緊社工嘅同時, Koei竟然又係一名𡃁模,上月書展佢仲推出咗一本性感寫真.𡃁模騷身材,社工賣專業,角色似乎好矛盾喎!
Koei卻有信心稱:「反正我諗住畢完業都唔會 keep住做𡃁模,同埋我又唔係做咗啲唔見得光嘅嘢,使乜驚喎!況且我冇其他𡃁模露得咁激,我媽媽仲好「十卜」我拍寫真,佢睇完我啲相仲話趁後生就影多啲靚相,一啲反感都冇!」
雖然 Koei鍾意做𡃁模影靚相,但從來都冇忘記過自己做社工嘅志願, DSE以 24分考入理大社工, Koei話其實掹車邊:「我 24分入理大社工其實算最低分嗰個,其他同學都有 25, 26分,不過我諗我 group interview表現好啩.」以前有社工姐姐「天使下凡」幫過自己,咁將來會唔會步其後塵,做中學或邊青社工? Koei竟然擰頭:「我想做老人家範疇多啲,因為比較易,佢哋只要多啲愛心同關顧就已經好滿足.相反青少年好反叛,單親家庭又經常要接觸家長,我資歷仲淺,我冇乜信心同人生經歷,驚自己說服力唔夠,等我出嚟做耐啲先」
撰文:彭家駿
攝影:范仲良
鳴謝: MegaSea Ltd.


text:
近年有唔少山友唔用雙腳行山,轉而用水路探索各個島嶼及郊野地區,通常佢哋會租借獨木舟,但亦有人選擇較為冷門嘅「立槳衝浪板」(Stand Up Paddle,SUP).
SUP源自夏威夷傳統交通工具,好處係可以喺唔同嘅海面情況中行駛,唔怕大浪,喺河流,湖泊亦能活動自如.所以,呢項運動成為近年水上活動嘅新貴,唔少人都鍾意以呢種方法去探索郊野.
8月26日星期六,兩屆SUP世界冠軍Casper Steinfath,連同水上運動高手Kai Lenny嚟咗香港,參與由香港直立板總會主辦嘅「第二屆香港國際 SUP錦標賽」,佢哋呢兩位Red Bull Team嘅成員,亦順道接受邀請,同香港消防龍舟隊進行比賽.
Kai同Casper喺呢場3局2勝制嘅比賽入面,頭2局200米嘅賽事,都敵唔過由20人一齊划嘅龍舟.到第3局400米比賽,Kai Kenny最終憑住SUP嘅靈巧,以及佢哋超卓嘅技術,喺轉彎嘅時候後上贏番一局.
佢哋異口同聲都好佩服龍舟嘅速度,事後更加忍唔住一划龍舟,更大讚香港係玩水上活動嘅勝地.
外國高手都讚不絕口,大家真係好好把握剩番嘅夏天,玩多啲水上活動啦!
資料來源:Red Bull
更多:
Fitz.hk Facebook專頁
令人愛上獨木舟的理由
世界龍舟俱樂部錦標賽2016@南澳阿德萊德
分享連結:


text:
於噚晚播出嘅韓國綜藝節目《聽到傳聞Show》中,有份擔任節目嘉賓嘅記者就爆料指韓國女團Wonder Girls(WG)前成員譽恩嘅牧師父親,於今年4月涉嫌借女兒藝人嘅名氣,騙取150多名信徒合共約200億韓圜(約1.4億港元),事件被揭發後譽恩父親遭扣留起訴.據知譽恩父親於2010年起至去年8月以建立「經濟研究所」作為教會機構為藉口,利用女兒嘅名氣及教徒嘅信任,謊稱「如果投資就可以獲得好高利息」,從而騙取金錢.當中記者直言譽恩父親完全當女兒係推銷嘅手段,而其中一名記者又指事件爆出後有聯絡過譽恩,譽恩本人都因為唔知點償還呢筆錢而備受打擊,而且譽恩亦因為呢件事搞到形象受到好大影響.譽恩喺4月宣佈跟男團2AM出身嘅男星鄭珍雲分手時,同其父親爆出詐騙案時間相近,所以有傳譽恩同鄭珍雲係因為呢件事分手.演出節目嘅記者就表示:「雖然唔確定譽恩父親呢件事同兩人分手有冇關係,但譽恩的確因為(父親詐騙)呢件事好辛苦.」主持人之一嘅金智敏就表示:「作為鄭珍雲嘅好友我好了解佢,佢同譽恩真係到咗要分手嘅時候,只不過同時爆出呢件事,而呢件事影響到兩人形象,佢哋亦冇可能再重新交往,身為好友我都覺得好可惜.」
2017年06月06日


text:
2014年10月28日星期二
超鬆軟的紅麴甘酒麵包
近排老友 Louisa 跟仙姐一齊出國學整麵包,當然學到好多嘢啦,佢同我哋講,原來用直接法整嘅麵包都可以好好食,就算放到第二,三日都依然軟熟,秘技就係翻面!翻面係歐洲人整包時會用到嘅一種手法,喺麵糰第一次發酵完成兼排氣後,通常都會將個麵糰滾圓,之後鬆弛十至廿分鐘或作第二次發酵,Louisa 就教我哋用翻麵代替滾圓,排氣之後將麵糰上下左右向內摺入,然後收口向下鬆弛 15 – 20 分鐘,時間許可的話,可重覆多一次,之後先至最後發酵,藉此將空氣摺入麵糰內,令麵糰內含有更多空氣幫助膨脹.
前日又整紅麴甘酒包,今次有少少特別,額外落多少少水落去搓麵糰,放入雪櫃低溫發酵過夜,第二日拎番出嚟回室溫後就排氣,之後翻麵一次,最後發酵 45 分鐘就入爐焗.
泡菜雜菜鍋
知道有韓國部隊鍋呢樣嘢好耐,但就唔太清楚其實係乜,睇相咪又係一貫韓國泡菜鍋咁一鍋紅湯,加多個即食麵落去.咁啱 Maangchi 姨上個禮拜教整呢個韓國部隊鍋,佢話自己都未試過呢個菜式,只不過不斷有讀者叫佢教整,佢先至飛返韓國去唔同食肆試菜,之後再教網友整.
睇番佢個網頁,原來呢個菜嘅來歷係源自於韓戰之後,美軍將午餐肉,香腸,火腿,茄汁焗豆等罐頭醃製食物帶入韓國,呢類罐頭食品對於當時嘅韓國人嚟講相當新鮮,於是韓國人就開始將佢哋加入傳統泡菜鍋內.
清楚知道咗之後,我更加唔會試囉,就算係 Maangchi 姨都坦言佢唔覺得咁樣嘅煮法會好味,吸引唔到佢!喺我眼中韓國飲食都比較著重天然食材,又有自己一套嘅養生食療,甚至會用到中藥材入饌,就連一般煮餸或醃泡菜都會用梨去代替砂糖提供甜味.呢個部隊鍋無啦啦走去加啲罐頭食物及即食麵落去,最頂癮嘅仲係茄汁焗豆,真係想像唔到個味道有幾好食囉!
雖然我自己就唔會整呢款部隊鍋喇,但睇完Maangchi 姨點整個湯底,又覺得幾吸引喎,就用自己鍾意嘅食材,再參考個湯底部份用料整個泡菜鍋啦!
2014年10月27日星期一
純素芝麻豆腐雪糕 Vegan Sesame Tofu Ice-cream
喺型仔廚師個 Youtube 頻道度見到個 vegan ice-cream 好耐都無的起心肝整,咁啱早前整芋頭紫米露時用剩咗啲椰漿,要盡快清埋佢,因為椰漿好易變壞.突然諗起可以用嚟整雪糕,咁就趁天氣仲未係好凍,快啲試整咗個 vegan ice-cream 食譜.
今次係 base on 型仔廚師個 tofu ice-cream,自己再加啲減啲,就變成黑芝麻雪糕喇!由於整呢款雪糕係唔需要煮過或加熱,原本想買盒裝即食豆腐嚟整,感覺上比較衛生,但始終都係嫌盒裝豆腐豆香味唔夠,最後都係買番街市豆腐檔嘅豆腐嚟整,反正腰果我都會先汆水,跟手放埋件豆腐落去囉!( 但其實型仔廚師係無將腰果汆水㗎,原粒就咁用.)
2014年10月16日星期四
秋葵芽菜米紙卷
辣炒秋葵鮮淮山
呢碟餸都真係 “黏鬥黏,潺鬥潺”,切完秋葵之後再切鮮淮山,攪到成隻手都係潺,黐黐立立,好似有啲唔知咩喺手咁,哈哈哈哈!!!
好多人都唔多鍾意食秋葵,我估可能係煮得太過耐,煮到太軟身,太過黏,其實秋葵原本係可以生食嘅,不過我自己就未試過,無論係炒定係灼熟,一,兩分鐘就得㗎喇!
2014年10月10日星期五
是日出品
2014年10月8日星期三
眉豆南瓜粟米粥
曾經有 blog 友話發覺我好鍾意食雜糧,係呀,我絕對唔係一個飯桶,唔多鍾意食飯,就連粥都好少煲,就算以前媽咪喺度時,晏晝嗰餐都幾乎完全唔會煮飯食,可能媽咪都一樣唔係飯桶!
焗爐版 Fish & Chips
炸魚薯條呢樣嘢真係無諗過自己整,因為我由細到大都唔係太好煎炸食物,但最主要原因都係要開鑊油炸,係我至憎做嘅動作!好耐之前已經知道咗薯條可以用焗爐做成免炸少油版,而最近又喺 Masa 個網站度見到連可樂餅都可以用焗爐做到,真係超吸引,一定要試試!
傳統 Fish & chips嘅炸魚應該係用脆漿包住魚柳嚟炸,但係要入爐焗的話就無可能用脆漿喇,所以唯有用吉列做法啦!
他他醬 Tartar Sauce
2014年10月4日星期六
抹茶全麥鬆餅
抵!!
泡菜豆腐烏冬
原本今朝要 11:
00am 去到佐敦,點知學生突然改到 2:00pm 先上堂,咁仲好,可以瞓晏啲之餘仲可以喺屋企食埋先出門口,又可以慳番啲!
依家出外食嘢真係好貴,上次教完之後同 Li Kien 落樓下間茶餐廳食碗湯粉麵包杯熱飲已經 $44,根本俾大部份嘅錢都係幫商戶交租!!好在我份工返工時間好特別,如果迫住要用街食的話,都可以揀 tea time 先食,真係平好多,再唔係咪幫襯「麥記」囉,全日都有廿蚊餐供應.
依家出外食嘢真係好貴,上次教完之後同 Li Kien 落樓下間茶餐廳食碗湯粉麵包杯熱飲已經 $44,根本俾大部份嘅錢都係幫商戶交租!!好在我份工返工時間好特別,如果迫住要用街食的話,都可以揀 tea time 先食,真係平好多,再唔係咪幫襯「麥記」囉,全日都有廿蚊餐供應.
2014年10月1日星期三
自家發芽菜
相信大多數人小時候都試過用綠豆發豆芽,當時最多都只係攞幾粒嚟玩吓,當做實驗,真係完全無諗過可以真係自己發豆芽作食用,而且仲係非常容易,非常簡單,三,四日後就可以食用,都幾過癮!但最重要係可以食到乾淨,新鮮兼無添加嘅芽菜,聽聞街賣嘅芽菜為求短時間內標得夠高就推出去賣,所以會落激素加速生長!
每次去嚫街市買芽菜返嚟都好怕摘芽菜根,逐條逐條咁去摘,雖然係手板眼見功夫,但真係悶到爆!依家自己發芽菜就方便好多,未將芽菜抽出前就已經可以喺個筲箕底預先將芽根剪走,又或者可以一大束芽菜摵出後,用刀一次過切走啲根,真係快手好多,可以慳番唔少時間.
訂閱: 文章 (Atom)


text:
俾屋企人撞破我自慰,點算好?
哎喲,叻豬!首先讚下你識得自己嚟咁嘆,識得畀自己享受下喎.畀屋企人撞破咗可以點?(你應該慶幸唔係畀另一半撞破囉!)無咩可以點㗎啦,你一係扮無嘢,一係迫佢地扮無嘢.如果畀人嚴刑迫問,無辦法,都係講下大話,話自己貪得意(買嚟)試下,都無咩特別嘅.當然,如果你可以同屋企人坦誠相處,開門見山,直接了當同佢講你係享受人生,其實都無壞.重點係:點樣避免下次再有呢啲尷尬事情發生!
1. 私人空間
如果你有自己一間房既,恭喜你,已經羸在起跑線上啦!閂埋房門,有得鎖嘅記得鎖,無得鎖嘅,搵張凳頂住門後面以防萬一.最緊要搵張被仔遮住下自己,有咩事都可以擋下.
如果無自己一間房,咁唯有等屋企無人,或者沖涼時自己嚟,又或者耐唔耐卜間房自己去enjoy下.一個人卜酒店房好奇怪?No no no!春露小姐識得有個朋友同屋企人住,然後自己係出面再租間房仔,每個月$4000蚊,平衡身心靈,佢都話抵到爛!你一個月租返一兩次,一千蚊有找,都唔過份啦!
2. 聲浪控制
最緊要揀個時間係其他人都瞓得好似豬咁,例如凌晨兩三點,通常都會熟睡啲架!只要控制住聲浪,咁就無問題啦.隔音唔好呀?咁就細細聲開住音樂,或者播下戲,等啲呻吟聲無咁出啦.
3. 揀啱方法
自慰都有好多種的!你可以係用工具,可以淨用手,又或者想像下都得!因為買工具又要收埋,又有震動聲,係會難處理啲,所以算係高危品.如果淨用手呢,有咩事扮蝦米式瞓覺都可以過到骨,又或者一張被已經遮住咗,咩都睇唔到,你只要唔係太大聲就無事.另外,就係柏拉圖式自慰,淨用想像力,幻想整個過程,有時咁樣都幫春露小姐我度過唔少個夜晚㗎!又靜又方便又安全!因為人對想像既畫面比實體見到既影像有更大嘅幻想空間,興奮刺激位會有唔同!不過如果你自問無咩想像力就算啦.
其實講真,男仔打飛機好正常,點解女仔自己嚟唔得呢?食色性也,人人都有性慾,肚餓就要食飯架啦,咁性餓都要滿足下㗎!
P.S. 記得訓練屋企人先敲門後開門呀!攪唔點又鎖唔到門,就加個風鈴或者招財噹噹係=喺門度,upgrade下啲警報系統啦!


text:
遊戲名稱:
末日戰姬
類型:
重課金大作
介紹:
《末日戰姬》係由LunPlay發行嘅動作射擊手機遊戲.遊戲本身以末日生存為主題,玩家透過故事中不同的戰鬥員,配備不同的高科技槍械以關卡模式作戰.遊戲喺未上線前已經展開左事前登錄,亦搵嚟網上唔同嘅媒體做宣傳,似乎對末日戰姬呢隻手遊好有信心 !!!
玩法:
《末日戰姬》玩法簡單,玩家主要控制角色喺地圖中遊走及射殺喪屍,角色射擊係以自動模式進行.遊戲需要玩家簡啱槍械或擁良好走位意識過關,任務嘅通關需求唔單止係射殺BOSS,有時仲會有啲守護運輸船呢啲特別任務~
遊戲一如重課金大作其他遊戲一樣,以抽卡牌角色及強化嚟做骨幹,遊戲中角色技能除左左右攻擊力及攻擊方式之外,亦會影響在關卡地圖上移動步數,每一步都會影響遊戲局面,可以講得上係一隻運氣,課金及技巧集於一身的手遊.
MUDAPPS自家評價:
投資潛力指數:8
先前都提過,《末日戰姬》喺遊戲未上線前已經鋪天蓋地搞事前登錄,小編不嬲都話龐大嘅廣告投資可以顯示開發商對遊戲嘅信心,同時展現遊戲嘅可持續性.呢種類型嘅遊戲需要開發商嘅持續更新,展望遊戲亦都有好多空間去改善同增加遊玩性.
遊戲本身製作認真,主題及角色插畫配合得好好,亦有廣東話配音(好鬼死本土).以美女加上喪屍元素應該好啱大眾嘅口味.動作射擊遊戲著重畫面,末日戰姬嘅戰鬥畫面都相當不俗,小編自己就覺得好有Heat Project嘅感覺.
遺憾係遊戲關卡暫時變化都唔大,遊戲嘅槍械種類都唔多.除左槍械角色外型強弱有區分之外,玩落可能會有啲厭倦,但係都值得一試~~
跳坑指數:6
《末日戰姬》初時玩落好有趣味,射擊嘅快感加上不俗嘅戰鬥畫面,相當刺激.可惜係遊戲玩法唔算多樣化,玩家未必會好投入不停咁玩.
人品值:7
《末日戰姬》測試時抽倒高等角色嘅機率都算正正常常.睇落遊戲係以數量同練角色或武器驅視玩家課金,暫時睇遊戲係練肝而唔係睇人品.相對地無左抽倒珍貴角色或槍械嘅快感.
社交互動性:8
《末日戰姬》社交元素充足,除左故事模式之外,有PVP競技模式,亦都有公會元素.另外,宣傳片提及遊戲支持三人協力即時對戰,小編試玩時暫時都未玩倒有呢個功能,如果屬實,相對地遊玩性真係幾何級數提高.


text:
25 JUNE 2016(SAT)終於嚟到行程中另一個兩父子都好期待嘅節目,就係去海洋博公園入面嘅美麗海水族館參觀,因為佢地兩父子都好鐘意睇魚呀~
DADDY鐘意魚都唔係新鮮事,佢成日都話睇住啲魚游來游去,穿插係海草間係好好睇,又話睇完心情都會好啲(SORRY.....我仲未去到依個層次....哈哈哈).
由於屋企有養魚仔關係,所以小小豬都感染到對魚有點興趣,所以當知道有得去沖繩最大嘅海水族館,佢都好興奮呀!
沖繩美麗海水族館其實係位於海洋博公園入面~
沖繩真係咩地方都可以俾小朋友玩,就係海洋博公園入口就有一個小型水池免費俾小朋友任玩,小小豬路過都好想去玩,不過因為我地趕住去海豚館睇表演,所以望幾眼就要走啦~
哈哈哈...雖然有點趕時間,不過都要係指定位置影張到此一遊相嚟紀念下~
原來海洋博公園都真係幾大,分區都幾多,小小豬當然第一時間睇地圖~
除左單張地圖之外,場內仲有一個電子地圖,仲會有埋展區嘅小簡介(當然係日文啦),不過睇圖片都可以知道展區一二~
當我地行去海豚館睇表演時,沿途景色又真係令人眼前一亮,點解沖繩嘅藍天白雲可以咁靚呀~
時間剛剛好,我地嚟到海豚館就開始表演啦~
可能剛剛同海豚玩完遊戲,所以小小豬睇得特別肉緊,眼甘甘咁望到實一實,仲不自覺咁同海豚做埋同一動作,真係俾佢笑C呀~
但啲海豚又真係好叻,表演得好精彩,睇到大家拍手不絕呀~
睇完海豚表演,我地就行返去沖繩美麗海水族館,入去睇魚仔啦~
一入場第一個位置就係可以同海星嚟個親密接觸,不過放心...場內係可以俾大家摸海星,只要溫柔兼唔將海星離開水面就得啦~
親親海星之後仲有設施等大家洗洗手添~
入到水族館都見到好多唔同種類嘅魚仔,因為遊人都幾多,都唔可以慢慢睇,不過沿途睇啲魚真係好多,加埋個場景設計,又真係幾特別哦~
我地搵到個有利位置,佢地兩父子就可以慢慢睇啦~
有個DADDY好似仲開心過仔咁,不過依個DADDY又真係好鐘意睇魚仔呀~
除左大型魚缸之外,仲有啲特式細細魚仔~
每一格就有唔同特式,好鐘意啲水母,真係好靚呀~
仲有鯊魚呀,咁睇又好似冇電視嗰啲咁恐佈哦~
嚟到精華所在,一整片玻璃望入去,真係好莊觀呀~
其實除左海豚館同水族館之外,仲可以睇到好多唔同種類嘅海洋動物,不過因為時間所限,我地唔可以去睇埋,期待下次可以再嚟睇啦~
下次再嚟唔止去睇動物,因為海洋博公園內仲有一個啱小朋友玩嘅繩網區,見小朋友玩得好興奮,我想一定好好玩,愛玩嘅小小豬一定好鐘意呀~
聽人講沖繩嘅天氣可以話係變化幾大,我終於感受到了,因為嚟玩之前個天色都好好,但當我地準備離開時就開始見到黑雲,臨上旅遊巴仲落左一場大雨添~
好在都係短短一場過雲大雨,我地等左一陣就停雨了,大家就準備回酒店,休息過後就去酒店餐廳內食一個豐富晚餐啦!
**我地的FACEBOOK PAGE,齊齊來交流親子.育兒.烹飪啦**


text:
傳咗N次婚變陳煒孖老公做真人騷谷收視陳煒同老公傳咗N次婚變,但佢去台灣拍嘢嗰陣,老公有去酒店搵佢,阮兆祥仲踢爆佢哋搞到半夜三更.夫婦嘅嘢,局外人唔明咁多啦!近呢幾年陳煒同老公顏志行,香港,台灣兩邊分開住,陳煒仲話慣咗用whatsapp同老公溝通.遙距婚姻又唔代表感情差喎,每次老公返香港,陳煒一定親自買餸,入廚餵飽佢.之前陳煒去台灣,為佢個飲食節目《煒哥的味道》拍外景.喺台北開餐廳嘅老公,特別去台南 ...
傳咗N次婚變 陳煒孖老公做真人騷谷收視
陳煒同老公傳咗N次婚變,但佢去台灣拍嘢嗰陣,老公有去酒店搵佢,阮兆祥仲踢爆佢哋搞到半夜三更.夫婦嘅嘢,局外人唔明咁多
近呢幾年陳煒同老公顏志行,香港,台灣兩邊分開住,陳煒仲話慣咗用whatsapp同老公溝通.遙距婚姻又唔代表感情差喎,每次老公返香港,陳煒一定親自買餸,入廚餵飽佢.
之前陳煒去台灣,為佢個飲食節目《煒哥的味道》拍外景.喺台北開餐廳嘅老公,特別去台南陪佢兩日.老公主動幫拖,要求做陳煒嘅節目嘉賓,一齊做煮飯仔真人騷.老公覺得佢做嘢辛苦,特登帶埋有機菜嚟探班,打蔬菜汁俾佢飲.
而家節目反應好,方丈已經決定拍第二輯.陳煒希望可以去越南,因為佢爸爸係越南華僑,佢自細就食好多越南食品,對呢個地方有情意結.


text:
噚日居然會收到份大禮,無錯,真係一份大禮嚟 o架,無論係 size,重量,價值,抑或係心意,都非常之大,所以我好開心,好鍾意呢! 講緊嘅咪就係「Le creuset」個 grill pan 囉!係好友 Louisa 送俾我 o架!
真係諗都無諗過自己都會擁有一個 Le creuset 嘅煲或者 pan,因為價錢唔平嘛!但最重要都仲係佢嘅 "重量級"!我成日都同 Louisa,Rachel 講笑,如果我用個 LC 煲嚟煮嘢,煮完之後,根本都無力將煲餸拎出去飯廳,哈哈!!
其實好早之前都已經見過呢隻牌子嘅 product,不過果陣孤陋寡聞,唔識貨.
記得以前仲係喺黃埔教琴時,我間中就會叫媽咪同老豆出嚟等我放工,之後就喺黃埔啲商場行街同食 dinner.當時我哋好多時都會去果間超大型嘅「百佳」睇嘢,因為果間分店其實即係相等於依家嘅「Taste」( 果陣時仲未有呢個品牌 o架 ),有好多特別貨品賣.好記得有次媽咪專登叫我行過去個 counter 度睇吓啲煲,我話有咩特別,顏色鮮豔?佢就叫我試吓拎起個煲,我心諗,唔通個煲係超輕!?點知,當我準備一拎起時 ……… 哈哈,唔駛講都知我個反應係點啦!!當時我就同媽咪講,都唔知做乜鬼整到個煲咁重,邊有人買 o架!點知,到近呢兩年因為開始寫 blog 同睇其他 blogger 嘅 blog,先發覺佢嘅好處,先知到自己當年有眼不識泰山!
之前 Louisa 去法國旅行時,其實我都已經搭佢幫我買呢隻迷你版 grill pan,但係當時搵唔到,連之前「Le creuset」開倉都無,我就諗住反正唔係趕用,慢慢等到有啦!點知 Louisa 之前喺「Citysuper」見到佢又做 promotion,仲要係有呢隻迷你版,見到個 promotor 用佢嚟煎緊 4 隻雞翼,佢心諗個 pan 可以煎到 4 隻雞翼,咪啱啱好夠我同我老豆一餐飯!所以就決定買嚟送俾我.Louisa,真係多謝妳呀!!
呢隻漸變酒紅色好靚,好陶醉!
我嘅第一件 "製成品" 幾時面世?快喇,快喇,下星期一就會亮相喇!因為我叫咗阿馳同阿瑩果日返嚟做冬,Louisa 知道我果日就可以將呢隻 pan 大派用場,所以就專登提早送呢份聖誕禮物俾我囉!到時希望我嘅 "製成品" 唔會失禮個 pan 同浪費咗 Louisa 番心意啦,嘻嘻!


text:
呢兩個禮拜超級忙碌,幾乎每日都要出街,都無乜時間可以坐低寫 blog,依家個 schedule 開始回復正常,可以慢慢寫番之前想同大家分享嘅嘢.
每年嘅中秋我都會食齋,因為係十五嘛,Ernest 媽咪知我中秋要食齋,所以特別請我去咗 HKU 嘅「一念素食」食 lunch.其實自從媽咪走咗之後,咁多年嚟都好似只係試過一次中秋做節食飯,所以我已經對 "團圓" 呢個字變得好陌生,今年中秋有老友一家同我一齊食飯,我當係做節㗎喇!
餐廳一角擺放住出售嘅食品.
餐廳有兩種飲食模式,一種係自助餐形式,揀好自己想食
嘅嘢之後,再根據食物重量計價,飯同湯係任添.
另一種係形成係 set lunch,需要預先
訂位,價錢以每位計算.
餐廳裝修同餐具都係走簡約,樸素路線.
前菜係脆絲檬粉配山葵薄荷汁.
點心係松露水晶包.
呢個松茸茨實薏米燉湯超正,味道又香又濃!
上素紹菜卷,餡料主要係雜菌.
鮮菌炸豆腐,口感外脆內滑.
惹味叉燒串,我覺得味道略甜,不過
就真係名符其實好惹味.
鮮露筍炒茶樹菇.
頭抽炒麵,用上比賽得獎嘅頭抽去煮,不過因為我
自己一向飲食清淡,所以覺得味道略鹹.
合桃豆漿,但合桃味唔係好飲得出.
飯後甜品係桂花糕.


text:
身為屯門人嘅你,星期六果晚有冇去到蝴蝶灣果邊睇煙火匯演呀?我就梗係有啦,我住蝴蝶灣 o架嘛!而且我新屋果邊個景就正正對住發放煙火躉船停泊位置,坐喺窗台已經可以舒舒服服睇到,又唔駛同人迫餐死.Winnie 住喺新墟都專登搭車過三聖果邊睇啦,我咁近城堭廟,點會唔去求番之好簽呢!我都同阿馳講,我哋真係諗都無諗過自己會住啲有煙花海景嘅樓!住半山豪宅就話望到維港煙花景啫,估唔到自己住嘅樓都會有 "蝴蝶灣煙火" 景.
煙火同煙花真係差好遠,矮好多,如果唔係因為我哋住喺較低層數,我諗都唔可以睇得好清楚.同埋當晚無乜風,所以啲煙唔咪好散得走,攪到中途濛到幾乎睇唔到呀!好彩無幾耐啲煙就散得七七八八,咁就可以繼續清楚睇哂整場煙火匯演. 果晚我當然有帶相機過去影相啦!雖然我嘅攝影技術極之不濟,但我都 upload咗十零張相上嚟同大家分享.
果晚我當然有帶相機過去影相啦!雖然我嘅攝影技術極之不濟,但我都 upload咗十零張相上嚟同大家分享.
呢段係 video 嚟 o架,不過唔知大家睇唔睇到呢?
呢隻係香港小輪嘅觀光船,應該係有人專登租嚟睇煙火.
睇完之後就梗係返屋企食飯啦!行緊嘅途中,望番落下面馬路,點之發現 ……
嘩,勁多人呀!個個都起程返屋企.
碼頭區從來都未試過咁人山人海 o架,唔好話夜晚呀,就算朝早都唔會啦!我聽到有個途人仲話,好似遊行示威咁多人.
返到屋企,已經食完咗一碗飯,入廚房裝飯時,望出街見到個奇景:
差唔多成粒鐘後,樓下個輕鐵站都仲有勁多人排隊等上月台!
無錯,唔係等上車,係等上月台咋!多人到要分批上月台等車,真係誇張,好彩我唔駛學佢哋咁迫車啫,如果唔係就慘囉!
坦白講,其實我一向對煙花都興趣不大,但今次就例外,除咗因為自己佔盡地理優勢之外,喺我心目中,呢次嘅煙火匯演唔單只係慶祝祖國建國 60周年,其實係仲有另外一個重大目的.
係咩目的?自己慢慢參透一下啦,唔係太 「禪」 o架咋.有睇開我個 blog 嘅 blog 友同埋我嘅 best friends 都應該會知道.


text:
吾該各位好心人幫幫我t_t我部機吾知做乜呢幾日既速度變到好慢(我大約1個月前洗過機,個人話部機中哂毒同埋張原廠記憶卡有d問題)
部機既情況係:本來睇AVI,RMB,MPG既影片既時候,一套片都可以順暢睇哂佢,但係而家一睇,佢會每一秒度疾一下,每一秒度疾一下
,仲有最嚴重既係,我部機開機既時間不嬲都係兩分鐘左右,但係而家足足成5分鐘!!仲要入到去桌面仲要再load,之前我部機入windows
果個畫面既時候(即係有條藍色係度郁下郁下由左至右果個畫面)都係10-15秒左右,但係而家竟然要成3-4分鐘!!不過我試過用系統還原可以搞惦,但係幾次之後,而家連系統還原都吾得,佢話還原吾到!!
我開頭以為中毒,因為我不嬲都知道用nod32防吾到好勁,同埋我又知迅雷係多毒,所以即刻被我刪左迅雷,
而家download左木馬清除大師2009,掃過哂全部,但係佢話一d毒都無!
會吾會中左毒呢?定係因為張記憶卡問題?定係windows既系統有問題?
我洗左機大約1個月,我部機用左都有4-5年嫁啦!!!
吾該各位電腦高手幫幫我
好想整番好佢 試下換過條ram!
同埋你咩牛?
咩版?
版同ram好大機會 多口問句:你粒cpu幾時出,幾核? 更正,之前冇睇清楚!
你講呢d似高溫,or hd開始有問題!
頁: [1]


text:
半山競步
一向求瘦嘅 Sammi,喺寶雲道公園搏曬命競步,基本上無停低休息過,安仔就跑吓停吓,主要係陪女友囉!
媽咪姐
同居試婚 3個月 發福 Sammi夾實安仔陪跑
呢期媽咪姐真係有啲躁躁哋!天氣乾燥係原因之一啦,不過最大誘因就梗係政府唔發牌俾香港電視,阿梁特首竟然又死拖唔解釋發牌準則喎.所以呢,媽咪姐喺啱啱過咗呢個星期三( 30日)就響應熄電視日呀!點都要表達無得轉台嘅不滿.
不過,講真吖,依家啲節目同劇集千篇一律,我哋一班 C9仔早就少睇.咁唔睇電視嗰陣,做乜好呢?媽咪姐咪上咗半山跑步,減吓肥之餘,順便抒發吓悶氣,仲俾我撞到「同居蜜友」鄭秀文( Sammi)同許志安㖭!呢日見成個人圓咗嘅 Sammi,笠咗頂大太陽帽喺度競步,仲邊行邊 fing手,睇嚟係想 fing走啲 bye bye肉.而安仔呢,全程墮後,得閒先拉下筋,主力係睇住喺前面搏命喪走嘅女友!見佢哋兩個真係好有默契㗎,一個帶前,一個跟實,唔使回頭搵,亦唔會走失噃.睇嚟近呢 3個月嘅同居試婚生活係非常之咁順利!加上, Sammi喺《最佳女主角》訪問入面話以前無諗結婚,但依家就隨時嫁得:「無一個時間嘅約束,但我覺得絕對有呢個可行性.不過,結婚唔會通知,結婚之後再公開啦!」 Woo,仲唔係露曬口風等嫁?
查實喺朋友圈亦一早傳出佢哋會喺明年初秘密註冊,難怪 41歲嘅 Sammi猛話要快啲趕起新碟,原來有人生大事要排隊完成!
拎住樽水嘅 Sammi,步姿非常正宗,邊急步行邊 fing手,但身形明顯比今年 6月宣傳《盲探》時圓潤,幸福嘛.
安仔騷肌
復合兩年入直路
安仔同 Sammi自 11年 3月喺佐敦太平館嘆豬髀復合斷正後,唔再玩地下情,終於愛得坦蕩蕩,除咗唔介意鬧市拖手拍拖,仲多次一齊外遊.結婚?快啦.


text:
2015-7-21 04:37
Goodbye~kiss
前幾日分左手~純粹抒發情感!!!
第一次係論壇出野!同呢個ex既日子都已經三個月,開頭又真係幾sweet幾happy(係真既),但慢慢~慢慢感覺就開始淡淡地但又未至於去到脫脂奶咁既~咁我自問我對女朋友都算唔錯既以我性格黎計xd,都會miss下佢呀關心下佢咁啦,有一段時間因為工作關係就冇見到面起初覺得因為冇見一段時間所以就覺得好似淡淡地冇乜味咁啦,於是我都同自己講:a......見返面就冇事架點.點知當見返面個日既feel又好似好平常咁出下街,過多幾日我仲有d咁既感覺出返黎,我又唔想拖拖拉拉咁,於是就暗示同佢講你覺唔覺得我地之間好似怪怪地咁,ex:可能耐冇見姐,之後我都冇理,心諗又可能係自己諗得多左姐,直到前幾日佢就同我講我地之間又好似真係怪怪地咁,我就話其實我都覺得係架,問佢係咪想做返fd~結果都係冇聯絡lu
有人就問我你冇可惜架咩?我既諗法就係每一個人拍拖都係由好中意之後就愛然後就係試下一齊有冇可能延續一個轟轟烈烈既愛情故事(但唔係唔珍惜身邊既人),如果睇到既話可以pm教我多d感情既價值觀or留下言當支持下啦,雖然唔係咩特別既事~只係想記住e刻既感覺~thx
2015-8-13 10:54
yungy729
其實我就覺得感情既新鮮期就等於一個蘋果的壽命,你口渴,眼前有一個蘋果你自然想食,但你要明白當蘋果肉食曬得番個芯個陣,你就覺得無味或者無謂,哩個就係新鮮期既衰亡,每對情侶都有,而最有效既解決方法就係要係新鮮期入面嘗試搵下對方既深層次既性格,優點或缺點,咁樣就可以維持更好既關係
2015-8-17 13:05
玫瑰花蜜
我就覺得如果真系認真呢,就好好相處下一段時間了解下大家先
因為有D感覺開頭系好強烈,但時間耐左就會好快淡,呢樣就系新鮮感
希望您快D遇到一個令您覺得,(系您啦~我一直等緊人既就系您)既人啦HAHA


text:
近日香港就政改問題,特別係當中嘅特首選舉方法,有相當熱烈嘅討論.有「國師」之稱嘅陳雲,喺中國國慶日發表文章,主張提名門檻不能過低,尤其唔應該採用公民提名爲主嘅方法.我大致上唔反對佢嘅意見,但當中佢用羅馬選舉爲例,就略嫌簡略,而且實際上忽略咗當時選舉方式最重要嘅結果 - 内戰.正所謂前事不忘,後事之師,所以,就由我喺度爲大家稍爲講解一下究竟當時嘅政制同選舉係點嘅,與及由此我對香港政改嘅一啲意見.
所謂選舉,即係指國家元首,議員及重要官員嘅選舉方式,因此介紹選舉制度之前,亦需要講下羅馬共和國末年嘅政治制度係點.
喺公元前一世紀嘅羅馬,佢哋嘅元首叫做執政官,共有兩名,後期規定必須一名係貴族一名係平民,任期係一年.佢哋負責嘅係領兵出征,與及每月輪流主持元老院會議,仲有…冇仲有喇,係得咁多.可想而知,呢兩個執政官,以現代嘅政治制度嚟講,權力實在好少,任期又真係好短,政治實權係喺元老院手上.事實上執政官喺當時嘅羅馬人心目中,係總司令多過政治元首,所以假設一個地方嘅戰事一年都搞唔掂,又或者共和國後期有行省需要治理,元老院會派呢啲啱啱卸任嘅執政官去呢啲戰場同行省,名爲資深執政官,甚至到咗共和國末年,爭住選執政官嘅目的,就係爲咗之後做資深執政官撈油水.另外有裁判官,除咗主要嘅法官功能,主要係當作副執政官,但數量喺羅馬共和國後期經常變動.
羅馬共和國政治制度嘅特色,在於實權並唔係喺元首或者官員,而係喺各類會議入面,而當中實權最大,地位最高嘅,莫過於元老院.元老院可以負責派遣及接待外國使者,指派官員去管理公共土地,包括埋頭先講嘅資深執政官負責嘅地區,指揮軍隊以及分配公共資金.而最重要嘅係,可以提供法律建議,然後由羅馬平民大會通過執行.簡單嚟講,元老院就係身兼而家歐美嘅內閣同埋上議院/參議院,各位立法會議員,很想要吧.
當然,元老院咁有power,都應該有其他官職制衡,最重要嘅就係羅馬平民大會嘅主席—保民官,共十名,佢哋可以代表平民反抗對平民唔公平嘅議案,並且喺平民大會提出新法案,但法案只對平民有效.不過保民官除此之外並唔負責其他決策,加上到共和國末期,通常會喺任滿後加入元老院,所以重要性相對減少.另外仲有元老院議員入面做過執政官兼且係地位最崇高嘅人,先可以出任嘅監察官共兩名,任期兩年,負責監察共和國治下所有地區嘅公共事務及財政,推薦新人加入元老院,與及當元老院議員做出不當失德行爲,可以剝奪佢嘅議員資格.
此外亦有較次要,負責財政嘅財務官,與及高一級嘅市政官,呢兩個職位主要係作爲參選裁判官及執政官嘅階梯.
上面講咗咁多,終於嚟到今次嘅重點,就係羅馬共和國嘅選舉制度.究竟呢啲主要官職同議員,係點樣選出嚟嘅呢?
執政官同裁判官係每年由百人會議選出,而百人會議實際上係將所有羅馬公民按經濟階級分成五等,然後分成193個百人隊,貴族及官員佔18個,普通平民佔170個,貧民(當年嘅”貧窮線”係指窮到買唔到武器,當唔到兵)佔5個,呢193個百人隊經過辯論及會議後(非常重要,所以要粗體),根據內部嘅投票每個百人隊等同一張”選舉人票”,以”選舉人票”決定支持邊個做執政官.
監察官嘅選舉方式一樣,不過係每五年選舉一次.
至於保民官,就係由部落會議入面嘅平民會議選出,而財務官及市政官就由部落會議選出.部落會議係按照羅馬公民所屬嘅35個部落嚟分配,包括所有貴族及平民,而平民會議就只包括平民.同樣,經過辯論及會議後,根據部落內部投票結果,每個部落代表一張”選舉人票”.
而元老院議員呢,主要係世襲,而且多數係貴族,而擔任過上述官職嘅人,除咗保民官以外,喺共和國後期都可以自動加入元老院,甚至保民官亦經常加入.至於其他平民,除非你夠本事可以選財務官或保民官,否則入元老院嘅機會係唔屬於你嘅.
由以上叙述,可見羅馬選舉法有四大特色:
第一,呢個選舉法,實際上包括早期羅馬嘅部落分組方式嘅遺留,與及軍事上百人隊編制嘅延伸.
第二,選舉人票制度廣泛運用,所有官職都係由選舉人票決定.
第三,同現代嘅民主制度相反,一般羅馬公民能夠投票同參選嘅唔係議會成員,而係官職,元老院議席係貴族同官員嘅專利.
第四,每次投票都需要喺指定嘅會議期間,經過辯論及會議後先可以投票,屬於西方城邦嘅直接民主制度之一.
以上嘅選舉方法,以現代嘅民主制度嚟講都可算稀奇,不過唔緊要,本來唔同時代唔同文化就應該有唔同嘅制度,去適應當時嘅社會.不過,即使只係以羅馬史嘅角度嚟講,去到羅馬共和國最後幾十年,呢套制度都愈來愈千瘡百孔,適應唔到羅馬由城邦變成超級大國嘅轉變.
就以掌握實權嘅元老院嚟講,元老院其實主要係終身世襲制俱樂部,只係偶然開放俾新人入去做,例如首次當選嘅財務官同保民官,主要都係由名門貴族壟斷,結果必然係逐漸傾向保守.
本來保守都唔壞,喺共和國早期無職業軍人,個個都係自耕農嘅時候根本唔需要不斷變革,而且有經驗有威望嘅長老數嚟數去都係嗰一百幾十個,你識我我又識你,以鄉村小鎮嘅邏輯嚟講係冇所謂嘅.但係呢個制度喺羅馬末年就出事.幾百年嚟,羅馬南征北戰,領土由小小羅馬城嘅七個山頭,擴張至整個地中海,包括而家法國,西班牙葡萄牙,北非,巴爾幹半島,土耳其,敘利亞,埃及等地;經濟亦由自耕農同地主經濟,變成地中海貿易嘅樞紐.於是出現咗大量新貴,包括長年征戰在外嘅全職軍人,以放貴利同買賣各地奴隷維生嘅新富豪,而土地兼併更令不少平民變成貧民;掉返轉,有部分外地人,包括羅馬城以外義大利全體公民,與及唔少外地嘅平民甚至奴隷,後尾都變成羅馬公民.於是羅馬公民就由幾千人增加到數以百萬計,而且同早年嘅簡單成份相比,變得非常複雜,但元老院議席嘅更新速度,根本追唔上呢個變化,同公民入面嘅新成份更有利益矛盾.
至於代表元老院以外公民嘅平民會議,與及代表全體公民嘅百人大會,由於上述嘅原因,分化矛盾只怕更爲嚴重.試諗下,本來開會傾project嘅只係你嗰班嘅其中幾個老友同學,然後忽然間,同一個project變成成班咁開會傾,再變成成間學校咁傾,最後變成幾十間學校一齊傾……係咪好惡搞呢?羅馬公民嘅數量不斷增加,地理分佈範圍亦不斷擴大,結果就係咁樣.佢哋選嘅人會入元老院,最終影響舊貴族嘅利益,但係之前就已經令公民之間嘅利益出現嚴重分化,無法調和.
總括嚟講,舊貴族同羅馬擴張時產生嘅新貴包括富豪同全職軍人﹑仲有逐漸失去土地嘅貧民之間產生尖銳矛盾,結果就係元老院嘅守舊派及新貴同民黨之間不斷衝突,而元老院同幾個直選會議嘅矛盾亦難以解決,最後變成內戰,終於摧毀共和,呢個過程歷時百年.
其實最初,民黨,改革派唔係一開始就諗住用武力解決政治矛盾.格拉古兄弟喺公元前133年開始,以保民官身份展開土地改革,使用嘅政治手段完全合法但比拉布有效得多,結果被元老院視爲叛國賊,喺動亂入面殺害呢兩兄弟.後果就係,民黨同野心家發現,原來有啲問題係唔可以用合法手段解決,必須使用武力,而講武力,又有邊個大得過領兵在外嘅將軍?
於是,公元前100-82年,民黨嘅軍閥馬略同秦那,與及貴族嘅軍閥蘇拉展開連串鬥爭,最後演變成內戰,兩派軍隊入羅馬城之後,都大量殺害政敵.
馬略同蘇拉嘅內戰血流成河,但冇爲政治制度帶來重大改革,於是又出現新嘅執政同盟,敗壞共和國綱紀,即係前三頭同盟—凱撒,龐培同克拉蘇.其中龐培係大地主出身嘅軍閥,而克拉蘇更係連綿阡陌又腰纏萬貫嘅貴利王,凱撒就最出奇,明明係貴族,但因爲鍾意玩女人搞到啲貴族唔歡迎佢,而且公開演説又非常犀利,所以後來變咗民黨嘅軍閥.結果三頭同盟喺克拉蘇死後解散,龐培就決定同元老院聯手對付民黨嘅凱撒,卒之喺公元前49年,凱撒違反元老院命令,率軍渡過盧比孔河,結果又開始另一場內戰,今次終於令共和國名存實亡,因爲凱撒勝出,令元老院派嚴重受挫,最後凱撒契仔屋大維得以令共和制度永遠屈服於「第一公民」嘅權力之下.
咁具體嚟講,點解羅馬共和國末年,公民提名官職會導致內戰呢?因為無論當時嘅羅馬公民有幾多人都好,選舉都僅限於羅馬市內嘅百人會議,部落會議同平民會議,而且需要喺指定嘅會議期間,經過辯論及會議後先可以投票.
而家試想像一下,各位係羅馬公民,到咗年尾選大官嘅日子.而家羅馬公民有幾十萬,但辯論嘅廣場,只係可以容納幾百人,你又逼唔逼到入去呢?逼唔到入去,咪唔知啲候選人點樣sell自己?就當你逼到入去,而家假設有689,紅酒王同鐵頭三個人選執政官,689係咁吹自己點樣根正苗紅四世三公,鐵頭就話而家嘅政治制度非常唔掂,要窮人有地耕,而紅酒王就最實際,蛇齋餅粽都唔當一回事,之前已經搞咗幾場角鬥俾你哋睇,仲話當選之後會再搞多幾次賽車嚟慶祝……俾着你,你會點投票?不過你點投都好,結果都係紅酒王會當選,因爲入到廣場聽演講嘅只有幾百人,但有份睇角鬥同賽車嘅就有千千萬萬人……
所以即使係直接民主,到最後決勝負嘅依然要靠個別候選人嘅動員能力與及銀彈.除左羅馬市嘅公民之外,大概只有軍閥可以動員新舊部屬去投票.結果就係,本來就好有錢嘅元老院貴族,與及買賣奴隸同放貴利嘅新富豪,為左爭取出任官職嚟支持對自己有利嘅經濟政策而不斷買票;軍隊方面,低層崛起嘅將領,同元老貴族出身嘅將領,就同樣擁兵自重,試圖用軍隊嘅影響力左右政治,甚至令自己可以擔任執政官,然後以資深執政官身份繼續出去外面搵真銀,都需要動員部屬投票.
不過咁,既然今次紅酒王可以買票當選,其他人一樣可以,於是舉辦角鬥同賽車買票唔再係殺手鐗,而係選戰嘅例牌菜.咁嘅情況下,參選成本就高到不得了,萬一家底唔夠厚又選唔到,就會週身債,喺呢個時代羅馬人都見唔少.例如喀提林就喺公元前63年,因爲俾人告而選唔到執政官,而且債務纏身,結果憤而發動叛亂而被殺……又或者,爲咗當選而問有錢佬資助,以後就會成爲有錢佬嘅傀儡,例如貴族派就曾經收買同格拉古兄弟同屆嘅保民官嚟打擊佢哋.陳雲討論公民提名嘅禍害,講到「如果公民提名要獲勝,則必須候選人是富豪,或者公民聯署裡面有富豪集團在撐腰.」絕非吹水,喺羅馬共和國歷史上其實係常見現象.
即使紅酒王高票當選,都唔代表佢可以呼風喚雨,利用民意主導羅馬政治,點解?因爲元老院係唔駛選,議席大部分係世襲!所以到頭來,新勢力空有金錢同軍隊仲有部分收買返嚟嘅民望,但無辦法喺元老院同舊貴族抗衡,於是決定用政治以外嘅手段對付元老院,最後嘅殺着就係內戰;而元老院派當然亦會即刻宣布對方叛國,然後動員軍團鎮壓,國家社會於是分裂,死傷枕籍血流成河.
除咗投票地點同方式有問題,羅馬嘅選舉制度仲有另一問題,就係百人會議嘅選舉人票反映唔到真實嘅社會階層分布.貴族佔18張人票明顯偏多,共和國貴族就幾十個家門,又經常喺戰場上大量犠牲,點可能佔總人口一成之多?同理,共和國後期土地兼併成風,貧窮線以下嘅人點會得2.5%咁少?何況兩個執政官已經保證有一個係貴族,結果權力依舊集中喺舊貴族手上,任何改革都唔可以動搖貴族利益,冇辦法解決貧富懸殊嘅問題.呢個亦係羅馬共和國末年動亂嘅原因之一.
正因爲選舉方式有以上種種缺點,而呢啲缺點又會引起動亂,於是屋大維掌握全部權力之後,就決定架空百人大會,部落會議同平民會議,再加上元老院已經有大量佢嘅黨羽,共和國就咁畀佢毀滅咗.
當日嘅羅馬人,最後喺動亂不斷嘅時代入面選擇咗凱撒同屋大維,令共和制度名存實亡.時光飛逝,而家輪到二千年後嘅香港人,選擇要點樣嘅政改方案.我個人嘅擔心有兩點:第一,就係有人故意令政改方案被否決,令政制發展原地踏步.呢點大家都知道有幾大鑊,我就唔多解釋.第二,就係大家厭惡政黨政治,認爲由公民自己提名特首更加好,結果令特首提名完全或者部分由公民提名.
究竟公民提名係合適嘅選舉制度,定係洪水猛獸?呢一點大家有唔同睇法,而我個人認爲,要睇下香港而家嘅狀況係點.公民提名喺羅馬共和國末年係毒藥,而家香港同當年羅馬實在有唔少相似之處,所以對香港亦相當可能有毒.
例如經濟同社會狀況.而家香港除咗政改,最多人討論嘅議題就係雙非人,新移民等,呢啲都係外來人口日多,對香港人身份嘅衝擊,同羅馬共和國嘅公民身份問題類似;兩個社會亦同樣貧富懸殊,土地同樣由富豪壟斷.
去到政治方面,表面睇落唔係好似,但實際上經過分析之後,又有異曲同工之處.例如議會,羅馬實際上將現代議會分成兩部分,元老院代表守舊貴族,成員並非選舉產生,而真正代表民意嘅係百人會議,部落會議同平民會議;香港同樣亦分成兩部分,即係主要代表財閥土豪利益,大部分議席都唔駛選嘅功能組別,與及由直選產生嘅直選組別.當日梁國雄,黃毓民,陳偉業發起拉布,同格拉古兄弟利用行政手段癱瘓羅馬政府運作,又有幾分類似,更加唔駛講元老院會議實際上成日都拉布!而羅馬百人會議入面,貴族每人佔票比例比其他平民超出甚多,亦同功能組別入面人人有兩票,但大多數界別只有極少數選民,所以嗰票有力好多嘅情況又係差唔多……不過最關鍵嘅一點在於,羅馬共和國時期並冇政黨政治,而香港嘅政黨政治亦非常唔成熟,發揮唔到現代民主制度嘅功能.
於是,假如2016年特首由公民提名而唔係政黨提名,結果會唔會又係同羅馬共和國末年一樣,因爲一般公民好難有高知名度,而政黨又唔夠成熟兼且唔夠銀彈,所以非靠富豪甚至中聯辦助選不可?結果又會唔會令富豪或者中聯辦除咗壟斷半個議會之外,又多咗做王者身份,令利益進一步向現有嘅建制傾斜?又或者,如果爆大冷由真正代表平民利益嘅人做特首,而議會依然有保守嘅功能組別,咁樣同羅馬共和國末年舊貴族同民黨﹑富豪﹑軍閥之間嘅衝突甚至內戰前嘅形勢有乜分別?結果會唔會又係令香港亂上加亂,無法管治?
民主政治要順利運作,人民要避免內爭,就需要同時喺議會同領袖都可以施加影響力,但同時唔可以令兩者長期對立,反而要令佢哋可以良性互動,透過領袖同
議會,與及議會入面各黨派間嘅磋商,得出最後嘅決定.但係由公民提名特首,而功能組別又唔取消嘅話,我睇唔出可以符合上述理念嘅可能.如果特首由富豪或親共建制嘅人出任,咁對依然由反對派爲主嘅直選議員及佢哋嘅支持者嚟講,就變成一個功能組別千秋萬世信號,結果爲咗解決種種社會問題,只能尋求政治以外嘅激烈解決方法,例如暴動.如果特首由公民提名而且代表平民利益嘅人出任,結果就係功能組別議員以及佢哋後台嘅利益受到嚴重威脅,喺政治上甚至政治以外作出杯葛,結果就係憲制危機,同樣有可能令各方面尋求政治以外嘅激烈解決方法.
我嘅睇法係,爲咗令特首,議會同其他港人可以合理互動,應該由立法會或者加埋區議會作爲提名委員會,並加上合理提名門欖(例如需要議會入面約10-15%嘅成員提名參選),去保證選出嘅特首除咗獲得市民認同,亦得到議會成員嘅支持,並且令支持落敗候選人嘅議員可以知道民意所向,從而調整立場.咁樣同時亦可以好似陳雲所講,因爲功能組別先天上就缺乏認受性,所以提名嘅人難以當選,從而削弱功能組別嘅存在價值.
最後,或者我嘅睇法過於杞人憂天,但係如果以後容許議會分裂成民選及非民選兩個部分,而特首係由議會以外嘅人提名,咁只會爲香港帶來無窮禍患.因此我而家比較傾向陳雲嘅方案,亦希望大家可以積極討論,直至搵到最適合嘅方案爲止.


text:
巴士阿叔VS十二星座
白羊座
基本上,白羊座人的反應應該係會同巴士阿叔一模一樣!佢衝動,反應大,永遠係人家唔著佢著晒,但係鬧完之後又會打正旗號同你講道理.
金牛座
出名溫文的金牛,畀人話佢一定會反省一下自己有冇錯,所以佢反應通常會係講句對唔住,話晒大庭廣眾喎!除非當日佢心情差到爆!
雙子座
如果係雙子座畀人話,佢第一個反應通常係講句對住唔,然後索性唔講電話,但係就響袋度拎部PSP出來玩,發出另一D噪音再煩過你!
巨蟹座
性格較關心人同低調的巨蟹,畀人話完佢一定會細聲晒,不過佢會響調轉臉之後暗暗咀咒你,返到屋企再同阿媽呻.
獅子座
你梗係以為以佢咁霸道的性格就梗係會好似阿叔咁媽媽聲,咁你就錯,獅子座雖然係要面,但係又出奇地講道理,仲會講句唔好意思添!
處女座
咁多個星座之中,以佢的反應係最難估,嬲就係肯定,不過會唔會發爛渣就真係睇情況,不過無論點佢都一定會四圍同人唱你有幾賤咁!
天秤座
天生天秤座就係和平主義者,如果佢真係知自己錯,佢畀你話就梗係會即刻同你道歉兼收線唔再講,而且再會響落車前同你道多一次歉添!
天蠍座
天蠍座係一個天生鍾意報仇同要面的星座,你響全巴士人面前話佢,就算佢唔即時教訓你,佢都會馬上暗暗盤算點樣整蠱返你!小心!
人馬座
呢位老友反應可能會係最難頂,首先佢會嬲你亂掂佢,唔細返聲不突止仲會專登同電話另一邊的人講話你攪事!仲要畀晒全車人知係你衰咋!
山羊座
其實如果個細路係有禮貌咁「麻煩」佢靜D,一般山羊座都係會識做,不過如果唔係咁客氣,山羊係會發脾氣,不過總算會收斂過阿叔.
水瓶座
佢最鍾意講道理,就算你態度係點樣,佢都會好有修養咁同你解釋並且希望你會接受佢意見,只不過佢心目中會覺得地球人真係薄淺!
雙魚座
咪睇表面咁和善,其實雙魚都會係先發爛渣,跟住睇見勢色唔對,佢會好醒咁一邊鬧一邊離開事發現場!甚至落埋車!


text:
新鮮出爐港姐亞軍龐卓欣(Ada)自參選港姐以嚟,一直被傳媒形容同自細一齊讀書長大嘅麥明詩(Louisa)鬥得難分難解,兩人更被形容為「死敵」.講真,兩人的確各有千秋,首先樣貌就各花入各眼,但論學歷,才藝,兩人都不相上下.最後,Ada可能因觀眾緣唔夠麥明詩,而屈居亞軍.
Ada話Louisa的確贏得實至名歸,但佢又話自己都有優勝過麥明詩嘅地方,就係佢參選期間抱住鬆心情,而Louisa則不停思考.唔知思考啲咩呢?Ada就冇講落去.Ada仲笑住話攞亞軍都好:「好開心唔洗選華姐,可以放肆咁食嘢!其實人愈大好難搵到真心朋友,好慶幸今次12個女仔都係一班會戥你開心嘅朋友,我冇諗過有呢種緣分!」
而龐卓欣自認同麥明詩最唔同嘅地方,就係佢比較口直心快,唔鐘意轉彎抹角,又話做自己係最舒服.佢又大方對外承認有拍拖:「大方承認有男友,係一個畀到安全感對方嘅方法,可能參選後會多咗粉絲或者追求者,但至少大家都知我係有男友.」相比之下,麥明詩似乎冇咁爽快喎.
喺美國曼哈頓音樂學院主修聲樂嘅Ada嘅演藝目標又係咩呢?原來Ada想闖歌壇,佢更以「宇宙巨G.E.M.」鄧紫棋為目標.但簽得畀大台,未必咁快可以出碟做歌手喎.Ada就醒目啦,佢話表示暫時唔會規限自己發展方向:「拍劇做戲都想試,我有諗過做Youtuber教吓人化妝,或者分享我唱歌嘅片段!」希望你成功啦Ada.


text:
廖碧兒自製香艷場面
贊助商連結
早前,廖碧兒(Bernice)就被指忽然富貴,既搬入大埔嘅千萬豪宅,又有女司機載佢去山頂大宅幽會富豪.事後,Bernice就解畫話,個司機識咗十幾年,大埔間豪宅係自己買嘅,仲入住咗四年,自己賺錢自己使,從來唔使人送錢喎.
日前,東姑喺九龍塘探班,忽然見到Bernice坐車經過,身穿紅色外套嘅佢,一邊叫司機慢駛,一邊伸個頭同無綫嘅劇組人員打招呼,老友鬼鬼.期間,東姑就偷聽到,佢喺附近拍完ViuTV嘅《瑪嘉烈與大衛系列:前度》,所以咁啱經過,東姑見到佢不時流露甜到漏嘅笑容,真係好似蜜運中噃.
另外,Bernice近日食兩家茶禮,勁和味!皆因佢仲幫有線嘅奇妙電視,主持新節目《香港有寶證》.日前,節目喺西環電車總廠搞咗個記招,之後Bernice就換咗件露臂top,同河國榮,李尚正及盧頌恩留低繼續拍嘢.期間,東姑就見到Bernice表情多多,O嘴,瞪眼,喪笑做齊晒,好鬼投入,仲唔小心露咗bra帶添.好彩,佢夠醒目,立即伸手拉一拉件衫遮番好,不過成個場面都幾香艷o架.
日前,無綫劇集喺九龍塘拍外景,廖碧兒咁啱路過,立即停車同呢位白髮工作人員打招呼,仲笑到見牙唔見眼添.
後尾,廖碧兒見到東姑影相,瞬間擰個頭同東姑笑笑口,心情極佳,唔通真係蜜運中.


text:
鴉片
鴉片(Opium),舊時叫做洋藥,俗稱大煙,阿芙蓉(阿拉伯文 Afyūm),清朝普遍會叫佢做福壽膏,係屬於天然麻醉抑制劑;醫學上可以用嚟做麻醉性嘅鎮痛藥,如果唔係用嚟做科學研究或者唔係醫藥用嘅話,咁就屬於毒品嘅一種.
以毒品嚟講,傳統用鴉片嚟吸毒嘅工具有煙簽,煙燈,煙槍等,一般將生鴉片加工變成熟鴉片,然後搓到細細粒丸咁或者細細條,喺火上面燢到佢變軟之後,就塞入煙槍嘅煙鍋入面,跟住將個煙鍋倒轉擺喺火苗上面燒,經過條煙管就可以吸食燃燒產生嘅鴉片煙;吸毒嘅人之中,煙癮唔大嘅每日大概吸食10~20次,大煙癮嘅可以多到一日吸成百次;而家嘅吸毒者通常直接就咁吞食嗰啲含有鴉片嘅丸仔,或者將鴉片溶喺水裏面直接用針進行靜脈注射;有時一大班人一齊以靜脈注射形式服用鴉片,但係又會共用嗰一兩支針筒,咁就成為咗愛滋病(A.I.D.S.)傳播嘅主要途徑之一.喺中國大陸如果發現有人販賣鴉片,而身上搜出嘅鴉片重量超過一千克(kg)即可判處死刑.
鴉片嘅提煉[編輯]
鴉片其實係喺罌粟未熟嘅果實皮度提煉出嚟;罌粟係屬於一年生嘅草本植物,啲人會趁佢嘅果實未熟,喺果皮上面割開小小切口,等啲帶白色嘅乳汁流出嚟,然後將呢啲液汁乾燥凝固再用嚟提煉;呢啲凝固物裏面含有多種鴉片生物鹼,而所提煉出嚟嘅鴉片會分為生鴉片同埋熟鴉片.
生鴉片係深啡色,有啲品種就會近黑色;形狀多數整成圓餅形,或者一磚磚咁;一般嘅表面會係乾燥同埋脆硬,但係裏面就保持住柔軟同埋粘性,氣味亦好刺激性好難聞---係好似放咗好耐嘅尿咁嘅苦味.生鴉片除咗有15%至30%嘅礦物質,樹脂同埋水份之外,重含有10%至20%嘅特殊生物鹼.
生鴉片經過燒煮同埋發酵嘅加工處理之後,就會成為吸毒者用嘅熟鴉片.整好嘅熟鴉片多數係條形或者一塊咁,然後用薄嘅布或者塑膠紙嚟包裝;熟鴉片嘅表面光滑柔軟,帶少少油膩,色澤會係淺啡或者金黃色,而佢所發出嚟嘅強烈味道,對啲吸毒者嚟講會係一啲香甜嘅味道.
鴉片戰爭[編輯]
中國清朝嘅時代,大量鴉片嘅流入,嚴重咁荼毒中國嘅人民,朝廷意識到鴉片係一樣禍國殃民嘅嘢,佢令到人民精神不振,體力衰退,所以當時有兩位大臣分別向清政府提出禁鴉片,許乃濟提倡「馳禁」,而林則徐就提出咗「嚴禁」,最後林則徐嘅意見被朝廷採用;之後林則徐喺虎門鐃煙,令到當時被認為係最大嘅鴉片入口商--英國商人損失慘重,兼成為第一次鴉片戰爭嘅導火線.


text:
Sophia係馬拉松新手,今年拎住份全馬跑手包,完全掩飾唔到心裡嘅喜悅,真係要攤晒出嚟寫篇開箱文.同往年半馬嗰份嚟比,呢次跑手包嘅份量好輕巧,應該係因為單張同紀念品份量有限(少其實好過多):
四大張宣傳品,勉強都同跑步或賽事有關(BMW嗰張原來係宣傳柏林馬拉松).但最令人奇怪,點解呢兩年都要送兩粒AA電池?記得舊年我拎住兩粒電,放咗喺號碼布晶片(我真係大鄉里,以為晶片要用AA電)!唉,我情願佢送包洗衣粉畀我.
不過,講無厘頭,都唔夠嗰位童軍小朋友,珍而重之親手畀我嘅紀念牌坊.除咗用嚟墊枱腳,我真係諗唔到有乜用途.
今年嘅T恤,無乜好講,都係X品牌贊助.特別係後面有幅地圖,或者畀人喺比賽時睇住自己進度啩(梗係望住人哋個背脊啦).
最後到我Sophia期待而久嘅賽事手冊.
全馬賽事竟然有專用手冊.最特別係落齊全部選手嘅編號名稱,有咩用呢?威囉!(好似係)而高度圖同路線圖亦算詳細.(依然唔明點解唔一早俾選手)
最要留意嘅係「比賽時限表」,大家千祈唔好過鐘到Checkpoint.
選手手冊當然仲有好多「重要」資訊(如梁振英獻辭,勝出者獎金,開步及頒獎嘉賓〔咁遲出手冊唔知同呢一項有無關〕),我亦唔一一介紹咯.不過講開又講,同樣係大型競賽活動嘅樂施毅行者,佢哋可以早個幾兩個月前就派發手冊,而手冊有成大本贊助商嘅coupon,用嚟買衫買褲買鞋買襪買糧買水,雖然未必全部用得著,至少唔會得張單張,又或者畀兩粒電池你囉.
(注:舊年粒電原來仲喺度〔右〕)
分享連結:


text:
位於江原道太白市嘅韓寶碳礦,係神劇《太陽的後裔》嘅主要拍攝地之一,男女主角宋仲基同宋慧喬就喺廢墟中定情.
外太空
韓國直擊拍攝地 尋找《太陽的後裔》
《太陽的後裔》令韓劇再次喺亞洲火熱起來,除咗帶挈劇中一班主角豬籠入水,仲打救埋韓國經濟!當地有調查指,本土經濟效益超過一萬億韓圜(約 68億港幣),吸引超過十萬旅客訪韓,旺丁又旺財!
既然去得韓國朝聖,梗係要去《太陽的後裔》嘅拍攝場地,尋找 Oppa嘅足跡!劇中嘅虛擬國家烏魯克,除咗遠赴希臘取景,有一部分嘅場景於韓國江原道太白市搭景拍攝,重現地震現場!附近嘅三炭藝術礦場,同樣被借用作拍攝,各位《太陽》迷去韓國追星,唔好淨係去首爾,去遠啲先至稱得上係忠實 fans!
荒廢礦場變倒塌發電廠
《太陽的後裔》入面,宋仲基同宋慧喬一段動人嘅愛情,配合異國風情,特別令人心動.好多 fans都知佢哋定情嘅假想國家烏魯克於希臘取景,其實劇中嘅軍營,醫療基地等等,大部分於韓國江原道拍攝,劇組特別喺太白市嘅韓寶碳礦搭景,務求同希臘嘅場景連戲.
韓寶碳礦喺 2008年已經停用,本來呢度空無一物,只係剩番一幢荒廢嘅礦場辦公室,劇組睇中呢個地點,索性廢物利用,將屋頂打爛,再配合 CG效果,成為地震中倒塌嘅發電廠,再喺旁邊嘅空地搭建軍隊及醫療隊嘅營地,拍攝咗差不多三個月.
由首爾搭車去到太白,差唔多要三個鐘,當地嘅導遊表示,《太陽》係先拍後播,為免消息流出,上年拍攝嘅時候係高度機密,片場甚至係封鎖,一班主角就係長時間留喺呢個廢墟,非常辛苦.終於去到現場見到呢個景,雖然只係得番呢幢破舊嘅辦公室,不過作為 fans,依然覺得非常震撼.劇中嘅發電廠係以呢個實景及 CG造成,要認出呢個位一啲都唔難,好似宋仲基同晉久努力營救生還者嘅一幕;以及雙宋重逢綁鞋帶嘅一幕,全部都係喺呢度發生!負責人表示,由於上年 11月拍攝完畢之後,片場全部被拆卸,所以而家只係可以擺劇照及臨時場景喺度充撐,不過當地政府已經計劃原地重建場景,預計於 9月前建成,希望吸引更多遊客參觀,到時必定成為熱門景點!
東大門重現定情廚房
唔想去到太白市咁遠,喺首爾一樣可以朝聖!位於東大門嘅 Doota免稅店,剛剛於 5月 20日開幕,搵嚟宋仲基做代言人,當然唔會放過吸客機會,舉行咗一個《太陽的後裔》特別展覽,最重要係免費㗎!展覽唔算好大,放咗幾張巨大嘅宋仲基劇照,俾 fans影相之外,仲重現劇中烏魯克軍營食堂嘅場景,雙宋定情嘅「紅酒之吻」嗰個廚房都完美呈現, fans們梗係要即刻坐低影相打卡!俾個貼士大家,呢度開到凌晨兩點,如果唔想同人逼,可以夜晚先過去慢慢影,行完再去東大門血拼就啱啱好喇!
《太陽的後裔》特別展
地址:首爾市中區獎忠壇路東大門 Doota免稅店 D3區
日期:即日至 11月 20日
時間: 10:30am- 2:00am
費用:免費
網址: cn.dootadutyfree.com
交通:地鐵東大門歷史公園站 14號出口步行 3分鐘
藝術館變綁架現場
去完太白市嘅韓寶碳礦,順道可以去埋隔籬旌善郡嘅三炭藝術礦場,呢度都係《太陽》嘅取景地!仲記唔記得宋慧喬被奸角 Argus捉咗做人質,然後被佢軟禁?嗰個貌似地下室嘅地方,其實係藝術館嘅其中一個展廳!
以前韓國江原道煤礦業非常繁榮,不過隨着社會進步,開始式微,政府就將荒廢咗嘅礦山改建成文化藝術空間.三炭藝術礦場一共有四層,而用作拍攝嘅係 2樓礦場藝廊入面嘅工人沐浴間,出自一個德國設計師手筆,重現當年礦場工人嘅工作環境.由於藝術館嘅礦場環境,同劇中發電廠嘅環境有好多相似嘅地方,所以發電廠以及地震時嘅場景,有好多都係喺呢度拍攝.呢度仲有幾間客房,據負責人所講,宋仲基喺拍攝期間就係喺裡面休息,而家都變成景點之一!
三炭藝術礦場
地址:江原道旌善郡古汗邑咸白山路 1445-44
電話:+82-33-591-3001
休館:逢星期一休息(夏季旺季無公休)
門票:成人: 13,000韓圜(約$87港幣); 5歲以下小童免費
網址:http://samtanartmine.com/
交通:可於首爾清涼里火車站乘往古漢站火車,再轉乘市內巴士或的士前往
撰文:關錦雯
攝影,攝錄:張景然
鳴謝:韓國觀光公社


text:
混血女模特爆红香港--真的够胸的!!**** Hidden Message *****
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
5646546545641lkjnklnkl 来看看到底有多胸
支持喜欢似的,就的 支持喜欢似的,就的 哈哈,看的人少,回一下 我等你哟! 努力~~各位... 越办越好~~~~~~~~~` HOHO~~~~~~


text:
長頸鹿
長頸鹿係一種生活喺非洲嘅反芻偶蹄動物,亦係現時世上最高嘅陸上動物.公可以去到4.8到5.5米高,重達900公斤.乸身形一般細啲.
長頸鹿係非洲特有嘅動物,同鹿,牛等有親緣關係,但係唔同科,即長頸鹿科.長頸鹿科包括長頸鹿同霍加狓兩種動物.
長頸鹿學名為camelopardalis,源於早期羅馬帝國時期啲人同佢起嘅名,意思係駱駝同豹嘅混合體,因為佢嘅外形類似呢兩種動物嘅混合體.
中國明朝時鄭和嘅船隊航行到東非,就曾經帶兩隻長頸鹿返到北京,俾當時嘅人認為係麒麟.明成祖以此祥瑞之兆嚟表明自己施政嘅偉大.時至今日,日文同韓文仍然叫長頸鹿做麒麟.
中國典籍關於長頸鹿嘅記載,最早出自晉代李石所寫嘅《續博物志》,記錄咗非洲索馬里沿岸撥拔力古國出產嘅異獸,身高一丈餘頸長九尺.宋代趙汝適寫嘅《諸番志》中就話非洲長頸鹿係徂蠟:「狀如駝馳,而大如牛,色黃,前腳高五尺,後低三尺,頭高向上」.
分類[編輯]
長頸鹿根據顏色,花紋變化同分布範圍等嘅差別可分為9個亞種.
- 蘇丹長頸鹿(G.c. antiquorum);斑點紋小,較不規則,覆蓋腿內側.分布蘇丹西部同西南部.
- 努比亞長頸鹿(G.c. camelopardalis);斑點呈四方形,栗色;底色為白色.腿內側同上肢以下無斑點.分布蘇丹東部,剛果東北部.
- 烏干達長頸鹿(G.c. rothschildi);斑點深褐色呈長方形,網紋模糊.下肢有時帶斑點.分布烏干達,肯雅北部同中部.
- Thornicroft 長頸鹿(G.c. thornicrofti);星狀斑點,延伸至下肢.分布贊比亞.
- 西非長頸鹿,或尼日利亞長頸鹿(G.c. peralta);淺黃色斑點.分布乍得.
有啲資料將蘇丹長頸鹿,西非長頸鹿,努比亞長頸鹿,羅氏長頸鹿同安哥拉長頸鹿,南非長頸鹿列入一個亞種.
另有四種長頸鹿亞種存在爭議.即開普長頸鹿,拉多長頸鹿,剛果長頸鹿同埋Transvaal長頸鹿.更有科學家認為除咗馬賽長頸鹿以外,其他亞種可以併為一個亞種.
長頸鹿體長12-15英尺,高15-17英尺.公重1700-4200磅.乸矮過公1-2英尺,輕幾百磅.公乸均長角.乸隻角細啲.網紋長頸鹿比其他亞種稍為細.體色隨亞種同埋年齡有深淺變化.
特點[編輯]
長頸鹿最令人熟悉嘅特點就係長頸.頸長令佢哋食到樹上嘅葉.四肢亦相當長.長頸鹿頸嘅骨結構基本上同其他偶蹄動物差唔多.長頸鹿有七個變長嘅頸部脊椎(數目同馬同埋人相同).角係骨質,俾皮膚噙實.
長頸鹿嘅循環系統與眾不同.10公斤重嘅心可以產生比其他動物多兩倍嘅血壓,保證個頭有血到.頸上面一個複雜嘅組織結構可以避免長頸鹿低頭喝水嗰時個腦血壓過高造成腦出血.下肢嘅血管承受好高嘅血壓,換轉係其他動物可能會造成毛細血管爆裂,而長頸鹿嘅下肢俾又厚又實嘅皮包實,避咗呢尾嘢.
長頸鹿有長睫毛,眼呈深啡色,係所有陸上動物中最大嘅.視力敏銳,再加上身高嘅優勢,能夠睇到一公里遠嘅嘢.長頸鹿冇淚腺,佢用脷去清潔眼球表面.德國法蘭克福動物園嘅研究人員發現長頸鹿得有限嘅色覺,分到一啲色.
長頸鹿有32隻牙,齒式為I 0/3, C 0/1, P 3/3, M 3/3;同牛一樣冇上門齒,口腔內因冇犬齒,令門齒與前臼齒間有空位,叫做齒虛位(diastema),可用嚟儲埋植物咁嘅嘢.
繁殖[編輯]
長頸鹿公會通過品嘗乸嘅尿嚟判斷乸嘅發情狀態.呢種行為係一個被稱為Flehman反應嘅過程.長頸鹿嘅懷孕期為14-15個月,每次產一胎.乸係企喺度生仔;羊膜破裂,幼鹿落地而生.幼鹿約1.8米高.出世幾個鐘頭後幼鹿就可以奔跑,同其他出咗世幾個禮拜嘅鹿仔冇分別.然而出世之後頭兩個禮拜幼鹿多數時候會伏響地上靜卧,由阿媽保護.雖然成年長頸鹿由於個頭碩大唔怕敵害嘅侵襲,但幼鹿就可能俾獅子,豹同鬣狗攻擊.長頸鹿嘅花紋被認為係有偽裝功能.只有大概25-50%嘅幼鹿可以活到成年.野外嘅長頸鹿,壽命有20-25年,喺動物園裏面養就可以活到28年.
喺香港,以前荔園動物園未結業以前,養左兩隻長頸鹿,結業之後(1993年7月31日),嗰兩隻長頸鹿就送咗畀深圳動物園養.
習性[編輯]
喺野外,長頸鹿係食樹葉,尤其係含羞草屬嘅樹葉;但其實佢完全能夠以食用其他種類嘅樹枝為生.一頭長頸鹿每日可以食63公斤樹枝同嫩枝.
長頸鹿行路姿態悠閑.行路嗰時一側嘅前後肢向前挪動而另一側嘅前後肢着地.呢個係大型四足動物常用嘅運動方式,比如大象都係用呢種方式行.但係長頸鹿遇到敵害攻擊能夠以60公里時速進行短距離奔跑,奔跑姿勢好笨拙,前後肢交替着地.長頸鹿心臟太細,令佢做唔到長距離奔跑.
當受到威脅時,長頸鹿嘅防禦方法係用蹄猛踢敵害,踢一下足以將獅子嘅頭骨踢碎或者肋骨粉碎.
長頸鹿每天的瞓覺時間是所有哺乳動物中最短嘅.一般認為只有20分鐘到兩小時之間.佢可以擘大眼瞓覺.
長頸鹿用長達40厘米嘅脷來清理面部嘅蟲仔.長頸鹿條脷唔怕荊棘,可以自如咁進食多刺嘅葉.南非長頸鹿偏好金合歡屬(Acacia)嘅植物,尤其係Acacia erioloba呢種植物,條脷甚至能夠抵禦這種植物帶有嘅毒刺.
一般人誤以為長頸鹿係啞嘅.但有研究表明長頸鹿之間用(人耳聽唔到嘅)次聲波來進行非常複雜嘅交流.
起源[編輯]
根據化石記錄,長頸鹿最早由中新世初期由鹿科動物分化而來.最早嘅長頸鹿科化石係Climacoceras同Canthumeryx.後來演化出古麟(Paleotragus),一種中新世早期生有短角,短頸嘅長頸鹿祖先.到中新世晚期古麟進化為薩摩獸(Samotherium).喺上新世,薩摩獸分化為兩支,一支係霍加狓,另一支係最早嘅現代長頸鹿.霍加狓係長頸鹿科僅存嘅兩種動物之一,相貌基本上反映中新世長頸鹿類動物個樣.
長頸鹿類動物進化上重有一支,稱為西洼獸,係一種生有四隻角,體態粗壯嘅動物.而家已絕種.喺蘇美爾(Summarian)文化遺址亦發現咗一啲動物嘅青銅像,酷似西洼獸.說明西洼獸好可能喺中東一直殘存至幾千年前.
長頸鹿嘅地史譜系如下:
- 全新世
-
- Giraffa camelopardalis
- Okapia johnstoni
-
- 更新世
-
- Giraffa camelopardalis
- Giraffa jumae
- Giraffa gracilis
- Giraffa sivalensis
- Okapia stillei
- Sivatherium giganteum
- Sivatherium maurusium
-
- 上新世
-
- Giraffa attica
- Giraffa punjabiensis
- Giraffa priscilla
- Samotherium boissieri
- Samotherium sp.
-
- 中新世
- 晚中新世
- Amotherium africanum
- Samotherium sp.
- Palaeotragus germaini
- Palaeotragus primaevus
- 中中新世
- Palaeotragus primaevus
- 早中新世
- Prolibytherium magnieri
- 晚中新世
- 漸新世
-
- Eumeryx sp.
-
進化[編輯]
長頸鹿條頸同腿按比例都比其他有蹄動物長.目前重未確定到係長頸鹿條頸同腿點解咁長,但可以通過觀察現存長頸鹿嘅行為嚟推測點解佢哋會生咁長條頸.
長頸的確可以畀長頸鹿食到樹冠上嘅葉.然而長頸鹿乸矮過公,往往食低處嘅樹葉,所以好難講長頸僅僅只係為咗食果方面的原因.此外,長頸會令長頸鹿飲水造成相當嘅困難.長頸鹿佔據嘅生態位只有非洲象一個競爭物種,所以並無選擇壓力嚟迫使長頸鹿喺咁長時間保持長頸嘅狀態.一個可能嘅解釋係長頸鹿喺進化初期非洲存在其他體形高大嘅有蹄動物競爭者,而呢啲有蹄動物現在已經滅絕.長頸鹿條頸就係同呢啲大型有蹄動物競爭中變長嘅.今日嘅長頸係遠古競爭嘅遺留.
長頸鹿嘅前肢亦都好長.呢啲長腿可以令長頸鹿快速奔跑,並用來禦敵.重未清楚嘅係,係唔係長腿同長腳並用喺抵禦獅子嘅襲擊方面有優勢.
最後啲人觀察到,長頸鹿公係用長頸嚟戰鬥.長頸鹿有顯著嘅兩性異形特徵.乸條頸比公更加短.乸條頸一到咗十歲就唔再生長,而公條頸就可以維持生長達二十年以上.公之間用頸搏鬥,搏鬥結果可以係致命嘅,但好少會到呢個地步.頸越長,頭越重,搏鬥嘅時候力量亦都越強.搏鬥能力越強嘅長頸鹿公越容易獲得同長頸鹿乸交配嘅機會.從性選擇嘅角度睇長頸鹿條頸亦係公同乸競爭嘅結果.
參考[編輯]
- 孫啟元,《野性的堅持》,ISBN 962-85307-4-7
- 琳恩‧雪兒,《愛上長頸鹿》,ISBN 957-33-1670-6